
Brandweer man yen cu candelanan 
di mondi den districto di Noord 




NOORD - Centro 
di Alarma 911 tabata 
man yen cu diferente 
yamadanan pa cu 
candela di mondi. Pasa 
di 6or atardi brandweer 
a presenta den area di 
Monserat pabou di e 
ex veld pa dos candela 
grandi un di nan den 
mondi y e otro caminda 
habitantenan a pega 
algun palet na candela. 
Na Boroncana a haya 
nan cu candela di mondi 
tambe pero esaki a keda 
domina rapidamente. 
Un di e candelanan 
grandi tabata na 
Montaña caminda 
desconoci a pega un 
sushi basta grandi 
unda e huma tabata 
un molester grandi, 
tambe brandweer tabata 
presenteQ 



Algun conoci di Husticia a menasa di los tiro 

den Monserat 


MONSERAT - Diabierna 
atardi habitante di Monserat 
pafo di su cas a mira un 
auto shinishi dos porta 
glas getint pasa den e bario 
y den e auto tabatin dos 


conocido di husticia. Tanto 
Kilate y Ruby Alfi. Ambos 
algun simannan atras a 
keda cera relaciona cu arma 
casonan di arma. Pero e 
atardi diabierna nan a pasa 


y menasa e habitante cu 
nan lo bin los tiro riba nan. 
Patruya a presenta di biaha 
na e sitio y tuma datonan, e 
caso aki ta bou investigacion 
pa recherche.Q 

“ILOCAL 


Pronostico di tempo 


Tempo: 

Parcialmente nubia cu local- 
mente un awasero. 
Temperatura maximo 33 
grado Celsius y temperatura 
minimo 27 grado Celsius. 
Solo lo baha awe nochi 
07:09pm y lo sali mañan 
mainta 06:17am. 

Biento: 


For di direccion oost te oost 
noordoost y modera te basta 
fuerte; forsa 4 te 5 ( 20 te 39 
km/ora, 11 te 21 nudo) den 
dia de bes en cuando fuerte 
te duro den rafaga; forsa 6 te 
7 (40 te 61 km/ora, 22 te 33 
nudo) 

Situacion general di tem- 
po: 


Un ola tropical a crusa den 
nos region den direccion 
west y a produci algun awa- 
sero breve. Den proximo 24 
ora humedad existente den 
atmosfera regional lo soru pa 
de bes en cuando mas nubia 
pasa riba region local. For di 
e nubianan aki por cay algo di 
awasero riba isla di Aruba. 


Condicion di lama: 

Olanan di lama lo ta for di di- 
reccion oost cu haltura di 5 te 
localmente 8 pia. 

Alerta: Ta pidi usuarionan di 
lama pa tene cuenta cu lama 
por ta localmente bruto. Q 



Presidente hunta supervision ATA, Sr. Jossy Lacle 

ATA ta un compania “hopi bon controla” 


ORANJESTAD - Ayera 
mainta presidente di hun- 
ta di supervision di Ofi- 
cina di Turismo di Aruba 
(ATA), sr. Jossy Lacle a 
abstene su mes di papia 
tocante e supuesto mo- 
tibo (nan) cu a conduci 
cu Ahata a retira su tres 
miembronan fei di e hun- 
ta aki. 

Tambe el a abstene su mes di 
drenta den e discusion entre 
gobierno y Ahata rond di e 
topico di All Inclusive. 

E1 a prefera di papia y duna 
un splicacion con ley di ATA 
ta hinca den otro, ora cu e 
instancia aki a bira indepen- 
diente como empresa Sui 
Generis fei 5 aña pasa. Tambe 
el a referi tocante e tarea cu e 
hunta di supervision di ATA 
tin. Den e caso aki e ta con- 
sidera cu e funcionamento di 
ATA ta esun primordial pe. 

Ley ta prevalece 

E1 a bisa cu tur decision cu 
nan ta tuma pa hancra stric- 
tamente den e ley cu ta re- 
garda ATA. “E ta traha a base 


di ley”, el a bisa. Den e ley aki 
mes ta para cu ATA SG mes- 
ter ehecuta e maneho di tur- 
ismo cu e minister di e cart- 
era aki ta pone su dilanti. Tur 
aña nan ta bini cu un maneho 
di turismo en general pa Aru- 
ba prepara dor di minister di 
Turismo. Esaki ta bay den e 
plan di ATA pa wordo ehe- 
cuta, el a laga sa. 

Tambe el a indica cu e miem- 
bronan di e hunta aki ta 
traha profesional, buena fe y 
cu bienestar di turismo den 
general na pecho. “Hunta di 
directiva ta traha na bienestar 
di e instituto ey”, sr. Lacle a 
bisa. Tambe el a agrega cu tur 
miembro di e hunta di super- 
vision di ATA ta sali fei punto 
di bista cu nan ta funciona 
profesional. 

Igualmente el a bisa cu tur 
decision y maneho fmancie- 
ro, entre nan e presupuesto 
anual di ATA, ta cumpli cu 
tur ruta cu e ley di ATA mes 
ta prescribi. Gerencia di ATA 
ta esun cu ta presenta e presu- 
puesto na e directiva cu mes- 
ter di aprobacion di e mayo- 
ria di e hunta di supervision. 


Tambe minister di Turismo 
mester duna su aprobacion, 
pero prome e ta mande 10 dia 
pa Parlamento di Aruba. 


E1 a ripiti cu tur e proce- 



duranan aki ta hancra den 
ley. “No ta a nos cu ta pense, 
no ta nos cu ta traha asina, ta 
e ley ta bisa con nos mester 
funciona”, segun sr. Lacle. 

Relacion cu minister 


Un alegacion cu a sali den 
prensa ta tocante un supuesto 
metemento directo di minis- 
ter di Turismo den maneho 
di ATA. Sr. Lacle a bisa cu pa 
e hunta di supervision y pa 
gerencia di ATA, nan rela- 
cionnan di trabou di ATA cu 
minister di Turismo ta hancra 
den ley y den regulacionnan 
cu nan mes a traha tambe. “E 
tabata prescribi den e ley, pero 
nos a traha e regulacionnan 
con pa funciona segun ‘cor- 
porate governance’ ”, el a bisa. 

Control 

Sr. Lacle a haci enfasis cu ATA 
ta un compania “hopi bon 
controla”. Regularmente nan 
ta pasa den audit interno pa 
instancia externo y bou stan- 
dard di control internacional 
basta stricto. Te hasta analisis 
di riesgo ta wordo haci riba e 
proyectonan y inversionnan 
cu ATA ta haci a base di un 
plan. 

Sr. Lacle a señala cu ATA su 
relato fmanciero anual ta uno 
basta extenso y controla ex- 
ternamente pa instancia inde- 
pendiente. Di e forma aki sr. 
Lacle di un forma sutil ta sali 


dilanti riba cierto suposicion 
no oficial cu Ahata a retira su 
miembronan pa mal maneho 
di fondo den ATA. 

Presidente di hunta di su- 
pervision di ATA, a laga sa 
cu e carta cu nan a ricibi for 
di Ahata no ta wordo bisa e 
motibo (nan) pa kico nan ta 
retira nan. Igualmente el a in- 
dica cu Ahata no ta obliga pa 
specifica esaki, ya sea cu nan 
tin motibonan personal of 
no. E ta spera cu e situacion 
cu a surgi lo wordo normalisa 
pronto mirando e responsab- 
ilidad cu ATA mester carga. 

E1 a indica cu esfuersonan ta 
wordo haci y e comunica- 
cion cu Ahata ta sigui pa nan 
manda nan miembronan den 
e hunta aki. 

E1 a bisa cu minister di Tur- 
ismo a haci un solicitud pa 
mas pronto posibel Ahata lo 
presenta su candidatonan pa 
yena e vacaturanan aki. Sr. 
Lacle a abstene di cay den 
speculacion riba kico lo sos- 
ode si Ahata ta dicidi rotun- 
damente di sali afo for di 
hunta di supervision di ATA. 
□ 


Presidente diKvK, Daphne Agius Cesareo-Lejuez 

“Nos no a firma e carta pa sostene Ahata” 


ORANJESTAD - Presi- 
dente di Camara di Com- 
ercio y Industria di Aruba 
(KvK), Daphne Agius Ce- 
sareo-Lejuez a bin cu un 
aclaracion riba nan punto 
di bista riba e topico con- 
troversial di “all inclu- 
sive”. 

E1 a bisa cu KvK a aclaria cu 
a Sali den prensa cu nan a 
manda un carta pa minister 
di Turismo den cual e organ- 
ismo aki ta sostene e iniciati- 
va pa un consenso. ‘Mi kier ta 
hopi cla cu na niun momento 
nos a tuma parti ni pa un ni 
pa e otro partido, pero cu nos 
ta sostene e iniciativa pa yega 
na consenso”, sra. Cesareo- 


Lejuez a bisa. 

E ta haya cu den e con- 
senso aki por tin espacio pa 
un “countdown” pa asina e 
partidonan por yega na un 
consenso. E espacio aki lo 
permiti pa nan por haya mas 
informacion y asina nan por 
hiba e discusion na un mane- 
ra balansa. “Esaki ta loke Ca- 
mara di Comercio ta desea di 
wak”, el a bisa. 

E1 a declara cu no ta cuestion 
cu KvK a tuma parti pa min- 
ister of cu nan a tuma parti pa 
Ahata. Tampoco cu nan kier 
forma parti di e combersa- 
cion aki. 


Den e caso aki KvK su posi- 
cion ta di tuma parti di interes 
general cu ta esun di sinta na 
mesa y yega na un consenso. 


Si kvK ta duna sosten na e 
iniciativa cu ta den e carta cu 
ta esun di sinta na mesa pa 
yega na un consenso dor di 


un discusion sano y balansa. 

Directora di KvK a bisa cu 
absolutamente nan no a wor- 
do forsa pa añadi cantidad di 
firma den e carta di Ahata. 

E ta bisa cu nan a wordo pidi 
pa wak si KvK ta sostene e 
iniciativa pa yega na un con- 
senso y esey ta “loke nos a 
firma netamente”, segun sra. 
Cesareo-Lejuez. E1 a laga 
sa cu minister a lamenta cu 
nan a firma e carta, pero nan 
a aclaria e posicion di KvK. 
“Nos no a firma e carta pa 
sostene Ahata”, segun direc- 
tora di KvK. E ta agrega cu 
nan a firme pa yega na un 
consenso. □ 

Demanda pa pakete di cuminda ta sigui crece 



ORANJESTAD - FPNC 
a wordo funda pa brinda 
famianan den nos comu- 
nidad cu pa un motibo of 
otro ta pasa den un situa- 
cion dificil di bida door 
di duna un poco alivio pa 
loke ta trata necesidadnan 
basico manera cuminda. 

Pa mas di 6 aña FPNC ta 
brinda sosten na e famianan 
aki pa medio di e Foodbank 
cu su servicio di pakete di 
cuminda, paña, mueblenan 
y otro articulonan di primera 
necesidad. 

Un total di mas di 2750 famia 
a ser yuda durante e ultimo 
añanan. Na e momento nan 
aki FPNC ta yudando 70 
famia pa luna structural- 
mente y 25 pakete di crisis 
pa luna. E demanda pa pak- 
etenan di crisis cada luna ta 
crece mas y mas. 

FPNC ta cumpra tur su ar- 
ticulonan pa pakete y esaki ta 
varia entre 40 y 60 florin pa 
luna pa pakete. E paketenan 
ta consisti di articulonan ba- 
sico manera aros, pasta, tuna, 
papel di W.C, pamper, lechi y 
mas. Esaki ta yega pa un famia 


di 4 persona pa aproximada- 
mente 2 siman dependiendo 
di e consumo. Cifranan di 
2015 ta mustra alrededor di 
65% di nos clientenan ta hen- 
de muhe. 

Un 63% di nos clientenan ta 
cay den e categoria di 40 pa 
60 aña di edad. E districtonan 
Oranjestad, San Nicolas y 
Noord ta e districtonan cu 
mas tanto clientenan regis- 
tra. Nos clientenan ta entre 
otro persona (famia) (cu yiu 
of sin yiu) cu no tin trabao 
of a perde trabao, hende di 
edad cu no tin un pensioen 
complementa, personanan 
(famia) ricibiendo onder- 
stand, personanan (famia) 


ricibiendo onderstand pa 
hendenan cu limitacion, per- 
sona (famia) cu problemanan 
di debe, y persona (famia) cu 
entrada bou di salario mini- 
mo. FPNC ta traha cu mas 
di 40 instancia cu ta manda 
nan clientenan, cu un laso di 
cooperacion extenso. 

E vision di FPNC ta pa por 
logra su independencia y un 
stabilidad fmanciero pa asina 
por keda yuda esunnan di 
menos recurso a largo plaso. 
E reto mas grandi di FPNC 
ta pa logra e edificio pa por 
garantisa servicionan a largo 
plaso. E edificio unda FPNC 
su Kringloop winkel ta situa 
su contracto ta caba fm di 


juli anto e doñonan ta desea 
di bende esaki. FPNC a ser 
ofreci pa cumpra e edificio pa 
AWG.170.000,— . 
Organisando e Radiothon 
awor dia 1 y 2 di Juli FPNC 
ta spera di por conta cu apoyo 
di sector priva como tambe 
esunnan cu por yuda cu un 
donacion pa logra cumpra 
e edificio den Emmastraat. 
FPNC ta haci un suplica na e 
pueblo Arubano pa acudi dia 
1 y 2 di juli masalmente riba 
e parkeerplaats di Palm Beach 
Plaza pero mas importante si 
por contribui na e bon causa 
aki pa asina FPNC por sigui 


yuda esunnan di menos re- 
curso den nos comunidad. 
Por ultimo FPNC kier a 
gradici tur medio di comu- 
nicacion como tambe tur e 
partner, musico y bandanan 
cu a join a causa aki pa yuda 
FPNC. 

Pa mas informacion di con 
por haci donacion of sea bira 
un boluntario por tuma con- 
tacto cu FPNC na 588-0002. 
Tambe por pasa na nos ofici- 
na na Emmastraat 16. Corda 
like e page nobo di FPNC pa 
keda altanto di tur movecion. 
Facebook: 

www.facebook.com/ Q 



Si tur cambio introduci ta sosode den circunstancia normal 

Fondonan di seguro di Malesa y Accidente mester 
ta sostenibel pa 10 of 15 aña 


ORANJESTAD - Director 
di Banco di Seguro Social, 
sr. Edwin Jacobs a declara 
si e cambionan aki intro- 
duci den e ley di seguro 
di Malesa y Accidente ta 
tuma luga den circunstan- 
cia normal, y tur loke a 
wordo calcula y asumi pa 
crecemento economico 
y te hasta crecemento di 
malesa te sosode debida- 
mente, e fondonan aki 
mester ta sostenibel pa e 
proximo 10 pa 15 aña. 

Sinembargo el a laga sa cu 
semper ta existi e factor sor- 
presa, specialmente si bo ta 
trata cu hende, ya cu semper 
algo lo por pasa pa ehempel 
un epidemia. Sr. Jacobs a bisa 
cu bou niun modelo bo no 
por premira epidemia cu tin 
su impacto riba e fondo di 
malesa. 

Malesa 

E1 a referi cu recientemente 
SVb a confronta e echo cu en- 
tre 7 pa 8 siman e sala di con- 
trol tabata completamente 
yen tur dia pa e andansa di 
influenza, pero actualmente 


el a baha un poco. E tabata 
un sorto di griep cu nor- 
malmente cinco dia e ta bay. 
Pero e influenza combina cu 
verkoud normalmente tabata 
tarda 10 dia te hasta mas, cu 
e trahado mester a bay AO. 
Te hasta ora cu nan tabata bin 
bek pa control, ainda nan ta- 
bata malo. 

Apesar di cualkier factor -se- 
gun director di SVb- nan ex- 
pectativa ta cu nan ta bay crea 
un fondo di seguro di Malesa 
y Accidente solido. E1 a re- 


afirma cu nos mester tene na 
cuenta tambe cu dos desar- 
oyo cu SVb ta anticipa caba 
cu lo mester bin cambio den 
añanan 2020. 

Un factor tin di haber cu e 
articulo di vencemento di bo 
seguro cu ta bisa cu ta bisa cu 
pa e mesun tipo di malesa bo 
tin dos aña di tempo cu bo 
por keda malo y e ta wordo 
cubri. E1 a splica cu ora cu 
e dos aña ey pasa, bo no por 
avisa cu bo ta malo (AO) pa 
e mesun malesa. Esaki ta bay 


nifica cu malesanan cronico 
nan ta sigura te dos aña, pero 
despues di esey no mas. 

Malesa cronico 

Sr. Jacobs a adverti cu male- 
sanan cronico ta aumentando 
y e ta sigui aumenta. Ya caba 
ta bin dilanti diferente discu- 
sion politico pa ehempel den 
Parlamento, riba kico pa haci 
pa e dos aña aki cu bo por bay 
AO pa e mesun malesa pa e 
termino ey so. 

“Pero bo no por haci nada cu 
e dos aña, tanten cu bo no tin 
e placa pa bay cubri mas peri- 
odo”, el a bisa. 

Nan ta calcula cu na fmal di 
dia pa aña 2020, SVb tin cu 
sostene e gremio politico den 
pensa un strategia of forma 
con nan por yuda si e gru- 
ponan cu ta trahado. Esaki 
ta e grupo di trahadonan cu 
nos kier mantene den e mer- 
cado laboral pasobra lo bay 
tin escasez di trahadonan si 
nos tin cu paga nos debe di 
AOy Azy etc... como pueb- 
lo. “Nos mester keda produci 
pa nos economia draai”, el a 


bisa. 

Reto pa 2020 

Aunke ainda falta un par di 
aña pa 2020 yega, sr. Jacobs 
a bisa cu sigur e plaso aki lo 
duna oportunidad pa bin cu 
alternativanan di un forma 
creativo, ya cu aworaki nan 
no tin e contesta. Pero cualk- 
ier contesta ta nifica sin duda 
aumento di gasto... pero nan 
por mantene e trahado mas 
tempo na trabou. 

Otro factor cu ta biniendo y 
cu ta un desafio pa SVb ta e 
enbehecemento di nos po- 
blacion cu ta nifica tambe 
embehecemento di nos forsa 
laboral. Na momento cu un 
persona ta bira grandi sin bira 
malo, bo ta biba mas largo. 
Esaki ta otro factor cu SVb 
tin na cuenta cun’e pa wak 
con esaki ta desaroya den sec- 
tor priva. 

Otro parti ta keda e profiel di 
salud di nos hendenan. Ul- 
timo añanan nos poblacion 
ta moviendo mas pero te ai- 
nda SVb no por traduci esaki 
den reduccion di e riesgo pa 
malesanan cronico. □ 

Fecha 1 di augustus no ta realistico 

Caba di regla asunto legal por tarda basta 


ORANJESTAD- Den e acuerdo di 13 di juni 
unda a concretisa e reapertura di e refmeria, 
a papia di 1 di augustus 2016 como fecha pa 
Citgo inicia cu proceso di rehabilitacion. Den 
prensa esaki a bira cu e refineria ta cuminsa op- 
era, pero esey no ta berdad. E fecha ey lo inicia 
cu e actividadnan y esey ta encera cuminsa un 
analisis detaya di tur cos cu mester haci y me- 
hora o reemplasa, pa aki un aña y mey pa dos 
aña, por cuminsa operacion. Esaki ta significa 
cu den e prome fase aki ta tuma e personal 
necesario pa haci rehabilitacion, no pa opera 
e planta pasobra esey ta bay tuma luga te na 
2018. 

Cu esey clarifica, con ta para cu e fecha ey mes 
pa tin tur cos cla pa Citgo, cualkier di nan cu 
ta carga e nomber ey, nan ta cuatro NV local 
envolvi, cuminsa traha. Pa cuminsa, prome cu 
nan por tuma yabi di e instalacionnan, esakinan 
mester pasa di Valero pa man di gobierno y/o di 
e companianan local propiedad di Pais Aruba, 
cu mester keda constitui via un proyecto di ley 
den Parlamento ainda. Fuera di esey, mester 
trata ainda e acuerdonan mes cu a cera dia 13 
di juni na Caracas di cual parlamento no a haya 
nada ainda. Pero e problema di tempo ta mas 
grave pa loke ta trayecto di ley. Mester finalisa 
e trabao di preparacion pa manda e proyecto di 
ley pa Raad van Advies (RvA). Como cu ta trata 
di materia complica, mester duna RvA amplio 
tempo pa duna nan conseho obligatorio. Esey 
caba ta pone nos practicamente na e fecha di 1 
di augustus, si acaso e documentonan por bay 
RvA awe. Despues e por bay Parlamento unda 
mester cana benter e proceso di tratamento 
den comision y despues den reunion publico. 
Nos ta papiando fin di augustus caba, sin tene 
cuenta cu reces di Parlamento, cu ta cuminsa 
mita di juli. Pa colmo awor e presidente di 
Parlamento no ta cay bao di disciplina di par- 
tido mas y no por forsa Parlamento reuni ora 
cu gobierno ta desea esey. 

Anto nos ta papiando september caba prome 
cu e proceso aki termina... Pero warda, mester 
caba di regla asunto cu Valero ainda. Bo no por 
kere cu Citgo, cualkier di nan, ta haya yabi sin 
cu traspaso legal ta completa y tur cos ta regla 
pa traspaso di personal emplea actualmente 
pa Valero. Segun anuncio di gobierno mes, e 
asunto aki no a keda regla ainda, y esaki tambe 


mester bay parlamento. Con tal cu nos ta mira 
un proceso cu por tuma varios luna ainda. 
Awor, kico ta e problema cu tur cos mester 
keda regla pa 1 di augustus? Pa cuminsa lo 
mester pone e proyecto cana mas pronto po- 
sibel. Mas e tarda, mas inicio di operacion ta 
bay den futuro, cu ya caba ta un aña y mey pa 
dos aña desde awe. Esaki no ta conveni ni go- 
bierno di Aruba, ni e partnernan Venezolano 
cu tin pura pa cuminsa, por lo menos, asina 
ta parce. E obstaculo grandi pa cuminsa ta sin 
embargo e ausencia (ainda) di e capital necesa- 
rio pa realisa e proyecto. Manera Citgo Petro- 
leum Corporation a anuncia, e capital mester 
bin di fuentenan externo. Fia placa riba mer- 
cado internacional no ta un asunto di un par di 
dia y mucho menos si e participantenan no tin 
ni propiedad pa sirbi di garantia. Pero warda, 
esun cu tin propiedad lo ta e companianan cu 
ta haya e propiedad for di Valero, via gobier- 
no di Aruba, e refineria di Aruba NV, of algo 
por estilo... Por ta cu e refineria lo bay sirbi di 
garantia pa por fia placa pa rehabilita e mesun 
refineria? Por ta cu esey ta bira e menasa finan- 
ciero grandi pa Aruba? Por ta cu p’esey no kier 
duna cara? Si ta trata di fiamento riba mercado, 
no por spera milagro di e doñonan di e com- 
panianan di operacion na Aruba, esta PDVSA 
y PDV Holding Inc. cu ta den un situacion fi- 
nanciero critico y caotico. 

E pregunta ta cu si na Aruba ta sigui tolera e 
situacion aki, unda gobierno ta bisa nos awor 
caba cu nos no ta haya nada pa mira, pasobra 
mester mantene confidencialidad pa cu e com- 
panianan envolvi. Pero criterio di secreto no ta 
conta pa Raad van Advies, of pa CAFT, cu a 
manda pidi e documentonan caba. Compro- 
miso cu gobierno di Aruba a cera cu compania 
no ta conta pa CAFT cu tin poni bon cla den 
ley cu nan tin autoridad, eventualmente asisti 
pa cuerpo uniforma, pa drenta den oficina di 
gobierno y hiba cuanto un documento nan ta 
considera necesario pa nan trabao. Ta parce 
cu a pura pa caba e asunto aki pa duna me- 
nos tempo posibel na e dudanan pa sigui crece 
y aumenta. Ta p’esey tambe a bay busca base 
di apoyo pafo di parlamento, pa corta paso di 
eventual parlamentario cu ta pensa di vota 
contra, menasando cu posicion of no riba lista 
otro aña... Q 

Te cu aworaki 75 keho entrega, 1 falta wordo trata 

Mayoria keho entrega na hospital ta pa cuido 


ORANJESTAD - Pa loke 
ta 2016 te cu aworaki hos- 
pital a ricibi 75 keho cu a 
drenta oficial, Thairine 
Becker kende ta e persona 
pa intermedia den asunto 
di keho di Hospital a bisa. 
Ta busca pa pashentnan 
haya contesta di locual cu 
a pasa cu nan no ta di acu- 
erdo cun’e. 

Banda di e cantidad di 75 
keho, tin algun mas cu lo subi 
e total pa 80 cu Sra. Becker ta 
categorisa como “casi keho”, 
cual ta hendenan cu a presen- 
ta pa duna keho pero despues 
cu a papia cu nan, nan ta bay 
bek na e departamento y ta 
logra resolve e situacion sin 
cu nan ta entrega keho. For di 
e 75 kehonan oficial 1 tin cu 
ta habri (pendiente) ainda y 
tur e otronan a wordo atendi. 
Pa loke ta e kehonan hopi ta 
riba “behandeling en zorg” 
cuido, y e di dos su tras ta co- 
municacion cual por wordo 
reparti pa falta di informa- 
cion y tambe con dos hende 
a comunica cu otro (“Mi no 
a gusta con el a trata mi”). 
Hopi biaha den cuido e keho 
categorisa como cuido, co- 
municacion tambe ta hunga 
un rol grandi segun Sra. 
Becker. Esaki ta pasobra un 
persona ta expresa di no ta 
contento pa con nan a wordo 
trata, pero ora cu puntra nan 
si nan a puntra tocante esaki, 
nan ta contesta cu nan tam- 
poco a puntra. 

Pasonan ora ta atende cu 
un keho 

“Ora cu un persona bin pa 
keha e por bay diferente 
manera. Tin ta cuminsa cu 
yama mi via telefon, unda cu 
nan ta puntra si nan ta na e 
departamento corecto etc. E 
ora mi ta bisa nan cu si nan 
kier entrega un keho y nan 
kier pa mi traha riba esaki, e 
mester ta skirbi sea na man 
y entrega na balie of ta pone 
den un e-mail.” Segun Sra. 
Becker esaki ta importante 
pasobra e mester por mand’e 
pa e persona cu bo a keha. 


“Ora mi yega mainta mi ta 
pasa na balie y wak si tin 
keho eynan, generalmente e 
persona ta laga un number di 
telefon cu e-mail atras, pues 
mi ta tuma contacto cun’e 


pa confirma cu mi a ricibi e 
keho. 

Mi ta haci esaki pasobra mi sa 
cu hopi hende tin e percep- 
cion cu nan ta entrega e keho 
pero nan ta tire afo.” E1 a 
sigui splica cu unabes e lesa e 
keho y e ripara cu e ta algo cu 
por wordo atende lihe cun’e, 
ta haci un cita pa nan por pasa 
y trata esaki. Si ta ripara cu e 
ta algo cu ta bay tarda ta haci 
un cita cu e persona pa nan 
ricibi un feedback. Por ta cu 
e ora no tin un contesta fmal 
ainda, pero ta informa e per- 
sona cu a entrega e keho den 
ki fase e ta y ki dia ta tuma 
contacto atrobe. “Ta despues 
di e fase aki, e keho ta bay na 
e persona of personanan cu el 
a entrega keho contra. Kier- 
men si el a keha un depar- 
tamento, e keho ta bay na e 
hefe di e piso.” 

Banda di esaki Sra. Becker a 
splica cu e ta puntra e per- 
sona cu entrega e keho sem- 
per kico ta su deseo cu e keho 


entrega. Hopi biaha nan ta 
pone tur nan emocion den e 
carta y e por contene varios 
keho den uno, pues ta deter- 
mina kico nan kier resolve 
specificamente. E ora ta wak 


si nan mes kier presenta, si 
nan kier pa Sra. Becker mes 
haya e contestanan, of si nan 
kier papia directamente cu e 
persona cu nan ta keha entre 
otro. Cual ta unda Sra. Beck- 
er ta intermedia pa nan. “Mi 
a sinta den un combersacion 
lora y mey entre un dokter 
cu un pashent, como cu e pa- 
shent tabatin yen pregunta, 
cu ami no por a conteste cual 
ta e dokter so por dun’e. Pues 
a comunica e deseo di e pa- 
shent cu e dokter cu tabata 
habri pa esaki di biaha, a haci 
cita y nan dos por a papia cu 
otro.” 

Empleado mester atende 
pashent cu duna keho 

Un empleado por nenga sem- 
per di papia cu un pashent cu 
a entrega keho contra di dje. 


Pero den e area di trabou se- 
gun Sra. Becker, bo mester 
bin dilanti cu contesta y para 
responsabel pa bo hecho nan. 
Te ainda niun hende a nenga 
pa haci esaki y ta kere cu e tin 


di haber cu cada empleado ta 
wordo entrena pa esaki. “Nos 
ta haya charla tocante esaki y 
ta bisa e proceso di e trabou 
cu ta encera cu si nan keha bo 
mester skirbi un relato y si e 
hende sinembargo kier papia 
cu bo, bo mester atende.” 

Empleado cu diferente 
keho 

Sra. Becker ta tira bista riba 
cantidad di keho of keho 
structural entrega contra un 
empleado. Hopi biaha e keho 
ta bay dirigi na un persona 
specifico y nan ta pone su 
nomber. Si tuma nota cu tin 
varios keho entrega contra e 
persona door di diferente per- 
sona, Sra. Becker ta manda e 
kehonan claro pa e hefe di e 
departamento pero tambe ta 
manda un nota indicando si a 


ripara cu tin hopi keho contra 
e persona ey specificamente. 
E hefe tin su proceduranan 
cu e ta sigui contra e emplea- 
do e ora. “Pa aña bo tin dos 
encuentro pa wak con bo ta 
funcionando den bo trabou, 
pero si tin keho cu a cay net 
memey di e dos encuentro- 
nan aki, depende kico e ta bo 
por wordo yama aden y ey- 
nan bo ta haya sa kico e con- 
secuencia ta. Tambe si ta cos- 
nan cu mester drecha, nan ta 
palabra cu bo pa drecha esaki 
y nan ta palabra un otro fecha 
pa wak con ta bayendo. Pues 
no ta asina cu nada ta pasa cu 
e empleado, e tin consecuen- 
cia.” 

Si ta un pashent cu constan- 
temente ta keha e mesun 
empleado ta papia semper 
cu tur dos pa mira kico ta e 
problema unda cu semper ta 
haya cu cada partido ta admiti 
nan foutnan. Esaki no ta haci 
cu e keho ta kita, pero cu nan 
ta para responsabel pa loke cu 
nan no a haci bon. 
Finalmente Sra. Becker a bisa 
cu e sistema di entregamento 
di keho cu tin na hospital no 
ta algo nobo, e ta algo cu t’ey 
ya pa 15 aña. E unico cambio 
cu tin, ta cu awo tin un per- 
sona eynan full time cual an- 
tes no ta asina. Esaki a wordo 
cambia netamente pa mehora 
servicio di hospital. 

Reaccion cu ta haya for di 
pashentnan ta cu nan ta sat- 
isfecho cu e servicio di con ta 
atende cu nan keho, pasobra 
anteriormente nan tabatin 
impresion cu nada ta wordo 
haci cu e keho entrega. Awo 
nan ta contento caba for di 
momento cu nan haya yama- 
da di confirmacion cu a ricibi 
nan keho. “Pa hopi mi no por 
cambia locual cu a pasa, pero 
mi por percura pa nan haya 
un contesta y un splicacion 
pakico algo a bay di tal forma. 
”□ 




(^azv Anuncio 

En conexion cu un reunion, nos ta cera tempran pa 
publico Dialuna 27 di juni 2016' 

AZV den ImSan ta cera 14:45 

AZV Camacuri ta cera 15:00 

AZV Noord ta cera henter dia. ár 

f ( nnm 

V Cuido pa nos turl 

Rumbastraat 21, Oranjestad info@uoazv aw www azv aw \ 















BJNpw 


DIASABRA 25 JUNI 


A6 |L0CAL 


Prome Minister Mike Eman: 

A hiba un maneho dinamico pa percura pa nos turismo crece 

den direccion cu nos tabata kier 


ORANJESTAD - Prome 
Minister sr. Mike Eman 
hunto cu Minister di Tur- 
ismo sr. Otmar Oduber a 
tene un rueda di prensa 
diabierna mainta relacio- 
na cu topico di ley di All 
Inclusive caminda a en- 
fatisa cu gobierno ta tuma 
decision a base di interes 
di mas grandi di e pais. 

“Nos a dirigi nos atencion 
pa haya un turismo cu tin un 
poder di compra mas halto, 
pa percura pa nos hendenan 
tambe por comparti den dje.” 
Esaki tabata palabranan di 
Prome Minister Mike Eman 
den e rueda di prensa diabi- 
erna mainta caminda a el a 
agrega cu “Nos a haci e sacri- 
ficio di mas grandi cu tur isla 
cu nos a encontra cu prome 
ministernan of ministernan 
ta bisa cu nos tabata tin hopi 
curashi, specialmente den 
tempo cu nos tabata biba den 
un crisis financiero, gobierno 
cu falta di entrada, cu gobi- 
erno a dicidi di privatisa e en- 
trada mayor cu e tin di room 
tax y casino tax y tin e discip- 
lina pa bisa cu nos no ta bay 
tuma e placa aki den e caha 
general di gobierno, pero nos 
ta pone na disposicion di un 
entidad cu ta bay maneha nos 
turismo profesionalmente cu 
na tur momento ta bay tin e 
recursonan pa por promove e 


industria turistico di Aruba.” 

Minister Eman ta enfatisa cu 
ningun otro isla den Caribe a 
tuma e decision di ‘curashi’ 
aki cu pais Aruba a tuma 
den pleno crisis pa garantisa 
cu turismo di Aruba lo sigui 
florece. Minister Eman ta 
agrega cu ora circumstanci- 
anan cambia, tin derecho na 
interes general di haci e cam- 
bionan cu ta sirbi e pais anto 
cu hamas ningun instancia 
of ningun persona su interes 
por surpasa e interes nacional 
di un pais. 

“E interes nacional di pueb- 
lo y di un pais ta bay ariba e 
interes particular den e mo- 
mento ey cu nos ta respeta 
totalmente y mi por com- 
pronde tambe e perspectiva 
for di cual esnan cu ta brin- 
gando pa nan interes wordo 
salvaguardia. Sinembargo, na 
momento cu interes general 
ta prevalece y den e caso ey 
e interes particular lo mester 
conta cu mester bin modifi- 
cacionnan, nos ta kere cu esey 
ta e tarea mas grandi pa cual 
un gobierno ta wordo eligi. Si 
bo laga tur hende over den un 
bringamento pa interesnan 
particular, bo ta haya un situ- 
acion cu no ta manehabel. 
P’esey pueblonan ta eligi un 
parlamento y un gobierno pa 
crea den tur e interesnan par- 


ticular aki, un liña cu ta dirigi 
ariba interes general y esey ta 
locual e ley aki ta haci,” Min- 
ister Eman ta splica. 

Minister Eman ta agrega cu 
no lo ta positivo si tene tur- 


ista paden di e hotel 24/7 pa 
inversionista cu ta doño di 
e propiedad, cu tur respet 
pa nan inversion y pa locual 
nan ta mira ta pa nan interes. 
“Esey ta haci cu nos kier pa 
e turista no pasa 24/7 den un 
hotel. Nos kier pa e turista 
bay un restaurant, cana den 
nos cayanan grandi , bishita 
nos barionan y areanan cu tin 
atraccionnan di Aruba, cu nan 
ta celebra e musica di Aruba, 
esey no ta sosode na mo- 
mento cu nos cera nan den 
un muraya cu tur cos inclui, 
cuminda, recreacion y Aruba 
no ta comparti den e totalidad 


aki,” Minister Eman ta bisa. 

Segun Minister Eman, tin 
hopi discusion andando cu 
hende kier wak tur e estudio- 
nan, sinembargo e ta agrega 


cu el a wak uno cu sinem- 
bargo ta bisa tur cos cual 
ta di World Trade Tourism 
Organization. “Si bo mira e 
conseho di World Tourism 
Organization, e ta hopi cla 
cu locual nos tur ta pensa, 
logicamente, si bo tin un 
destinacion turistico cu hopi 
bes no a wordo desaroya su- 
ficiente; no tin restaurant, tin 
hopi criminalidad, situacion 
di insiguridad etc., e sistema 
di All Inclusive ta ideal y ta 
funciona pa un tipo di desti- 
nacion asina. Pero si bo des- 
tinacion ta dirigi ariba duna e 
maximo experiencia positivo, 


local den e pais cu bo tin res- 
taurantnan di miho na mun- 
do y hospitalidad cu Aruba 
ta conoci como “One Happy 
Island” den henter mundo, 
awo cua “One Happy Island” 
un turista ta bay experiencia 
si nos cer’e den un muraya?” 
Minister Eman ta comenta. 

E ley no ta cambia nada 

Segun Minister Eman, na aña 
2009 Aruba a haya 810.000 
turista cu ta bishita Aruba 
pa locual na aña 2015 esaki 
a cera cu 1.2 Miyon turista. 
Den e maneho pa a logra es- 
aki, Minister Eman ta agrega 
cu e ley no ta cambia nada. 
“E ley ta simplemente bisa 
cu si nos kier bay sigui crece 
pa bira mas All Inclusive, di 
e momento ey nos kier pone 
normanan pa midi te con leu 
nos ta bay, pa asina nos por 
salvaguardia interes general 
di nos pais. Kemen nada di 
locual nos a logra pa a yega e 
aumento aki di 50% ta cambia 
cu e ley, simplemente locual 
ta cambia cu e ley ta cu go- 
bierno ta haya e autoridad pa 
percura cu locual nos a logra 
aki por keda salvaguardia y cu 
e no ta bay wordo converti 
den un forma cu e interes di 
e pueblo no ta wordo sirbi 
mas pero simplemente esnan 
cu ta opera un hotel a base di 
e sistema di All Inclusive,” 
Minister Eman ta bisa. □ 



KvK kier reuni cu Aruparking 

Crecemento di parkeer paga no ta refleha aumento 
di benta den centro di ciudad 



ORANJESTAD - Presi- 
dente di Camara di Com- 
ercio y Industria di Aruba 
(KvK), Daphne Agius Ce- 
sareo-Lejuez ta considera 
importante pa sostene un 
reunion pronto cu Aru- 
parking pa sigui evalua e 
situacion di paga pa par- 
keer den e area di centro 
di ciudad. 

KvK kier sa si tin espacio pa 
bin cu cierto cambio of ahus- 
tacion. Esaki ta e combersa- 
cion cu nan ta desea di hiba 
cu Aruparking. 

E1 a laga sa comerciantenan 
den centro di ciudad tabata e 
confiansa di suministra KvK 
nan cifranan di benta cu ta 
refleha cu e caida ta drastico. 
“Bo ta puntra bo mes kico ta 


e problema?”, sra. Cesareo- 
Lejuez a bisa. 

E pregunta aki ta surgi ya cu 
Arubaparking ta mustra cu 
tin un crecemento riba e uzo 
di parkeer paga, pero di otro [ 
banda esaki no ta wordo re- 
fleha den e cifra di benta di 
e comerciantenan den e area 
aki. 

E1 a bisa cu KvK a haya e me- 
sun grafico cu ta ilustra cu ta ^ 
indica entre 5 pa 6 mil trans- 
accion riba uzo di parkeer 
meter. KvK lo desea mas in- 
formacion detaya riba entre 
otro ki dia, ki ora y cua luga ta 
esun mas uza, ya cu e tipo di 
dato aki nan no a haya specifi- 
camente fei Aruparking. 

Tampoco algun otro cifra cu 
KvK a pidi pa asina haya un 
splicacion di Aruparking riba 


si nan a yega na nan proposito 
pa por subsidia parcialmente 
Arubus. 

Competencia igual 
Sra. Cesareo-Lejuez a laga 


sa cu pa bo por competi cu e 
otro tiendanan y centronan 
comercial pafo di centro di 
ciudad mester crea un situa- 
cion igual y nan ta kere cu 
esaki ta e punto central cu e 


combersacion mester wordo 
hiba. Ya cu e ta kere cu actu- 
almente esaki no ta e caso. 
Encuanto pa e negoshi den 
centro di ciudad lo por keda 
habri te mas laat di anochi, 
KvK ta considera cu sin duda 
esaki ta un tema cu tambe 
nan por wordo papia. Pero 
si no tin niun atractivo, tam- 
poco transporte den e oranan 
aki, e ta duda cu esaki lo por 
trece un diferencia. 

E ta kere cu e clave ta pa crea 
un nivel cu tur area comer- 
cial por competi den e mesun 
nivel di igualdad. E ta haya cu 
e puntonan aki lo forma parti 
di nan agenda ora cu nan lo 
sinta proximamente cu go- 
bierno. “E combersacion 
mester wordo hiba. E mester 
keda sano...”, el a bisa. Q 

Ken ta ken den asunto di refineria? 



ORANJESTAD- Ta reina 
un confusion bastante 
grandi den e asunto di 
e reapertura ken ta of a 
forma parti di e acuerdo, 
cuanto diferente compa- 
nia cu nomber Citgo tin 
y di cual ta papiando, etc. 
Pa gobierno e confusion 
aki ta tremendo pasobra 
e ta yuda despista posibel 
critica riba e deal aki. 

Ta p’esey e siguiente resumen 
di tur e companianan , cu si 
of no ta envolvi den e pro- 
ceso aki. Ta na gobierno duna 
claridad di cual compania nan 
ta papia na ki momento. 
PDVSA: Petróleos de Ven- 
ezuela Sociedad Anónima; 
constitui na Venezuela na 
1976. PDVSAta 100% propie- 
dad di estado Venezolano y ta 
propietario di tur actividad 
petrolero dentro di e pais, y 
tambe algun operacion den 
exterior. Di e ultimonan aki, 
e compania Mericano Citgo 
Petroleum Corporation ta 
esun principal. 

PDV Holding Inc.: compania 
lanta segun ley di Delaware 
(limited liability company, 
LLC) pa maneha propiedad 


na Merca di PDVSA. Ta doño 
di Citgo Petroleum Cor- 
poration via Citgo Holding 
Inc. PDV Holding ta 100% 
propiedad directo di PDVSA. 
Citgo Holding Inc.: compan- 
ia lanta segun ley di Delaware 
(limited liability company, 
LLC) pa maneha propiedad 
na Merca di PDVSA. E hold- 
ing aki ta e compania madre 
directo di Citgo Petroleum 
Corporation. Tambe segun 
Moody’s e ta propietario di 
Citgo Holding Terminals, 
Southwest Pipeline Holding, 
y Midwest Pipeline Holding. 
E tres companianan aki te re- 
cientemente tabata propiedad 
di Citgo Petroleum Corpo- 
ration, cu a traspasa nan pa 
e holding, como garantia pa 
prestamo cu e holding a tuma 
na 2015. 

Citgo Petroleum Corpora- 
tion: compania lanta segun 
ley di Delaware (limited li- 
ability company, LLC) cu 
propietarionan Mericano. 
Na 1986 PDVSA a bira 
doño pa 50% di e accionnan 
y na 1990 a bira doño 100% 
di e compania. CEO: Nel- 
son Martinez, nacionalidad 
Venezolano y procedente di 


PDVSA. E compania aki ta 
esun cu ta doño directo di 
e tres refmerianan y mas di 
6000 punto di distribucion di 
producto petrolero na Merca. 
Entre PDVSA y Citgo Pe- 
troleum Corporation tin dos 
holding, cu ta propiedad di 
PDVSA: Citgo Holding Inc. 
y PDV Holding Inc. 
Negociacionnan desde aña 
pasa a tuma luga entre e com- 
pania aki y gobierno di Aru- 
ba, segun gobierno di Aruba, 
pa rehabilita e refmeria na 
Aruba y transforma esaki den 
un upgrader di crudo pisa. 
Den un declaracion di 11 di 
juni 2016, un dia despues di e 
firmamento di e acuerdonan 
na Caracas, Citgo Petroleum 
Corporation a saca un de- 
claracion cu nan no ta parti- 


cipe directo den e acuerdo, 
sino Citgo Aruba. Segun nan 
declaracion, Citgo Aruba, ta 
‘un grupo di compania di op- 
eracion’ bao PDV Holding cu 
lo opera e facilidad, cu Citgo 
Petroleum Corporation du- 
nando servicio. 

CITGO Aruba Holding 
LLC: segun informacion di 
gobierno di Aruba (segun 
consehero Richard Arends 
den entrevista cu Amigoe, 17 
dijuli 2016), tin un compania 
bao di e nomber aki estableci 
na Merca, cu ta participe di e 
acuerdo firma na Caracas dia 
10 di juni ultimo. E compan- 
ia aki lo ta subsidiario di PDV 
Holding y lo ta doño directo 
di e compania di operacion 
na Aruba. Nota redaccion: 
No por haya te awor ningun 


dato tocante e compania aki 
riba internet. E comunicado 
di prensa di Citgo Petroleum 
Corporation no ta menciona 
e compania tampoco. 
Companianan cu nomber 
Citgo registra na Aruba: 
Citgo Aruba Refming NV; 
KvK no. 46550; directornan: 
IMC International Manage- 
ment & Trust Company NV; 
Glenn Wayne Hilman; Alirio 
José Zambrano; Balvinder 
Kaur Bhogal-Mitro. 

Citgo Aruba Terminal NV; 
KvK no. 46551; director- 
nan: trust IMC Interna- 
tional Management & Trust 
Company NV; Karl Durand 
Schmidt; Alan James Flagg; 
José Luis Zambrano. 

Citgo Aruba Marine Opera- 
tions NV; KvK no. 46552; 
directornan: IMC Interna- 
tional Management & Trust 
Company NV; Alan James 
Flagg; José Luis Zambrano; 
Jorge Luis Toledo. 

Citgo Aruba Sales & Mar- 
keting NV; KvK no. 46553.; 
directornan: IMC Interna- 
tional Management & Trust 
Company NV; Alan James 
Flagg; José Luis Zambrano; 
Jorge Luis Toledo.Q 

Polis ta gara ilegalnan den accion 
na Seroe Colorado 


Intento di ladronicia 
den oficina 



SEROE COLORADO 

- Polisnan di districto San 
Nicolas, oficialnan di Warda 
Costa y Polis Maritimo ta 
sigui cu nan accion contra 
ilegalnan. 


Den oranan di anochi a dren- 
ta informacion cu lo tabata 
tin algun persona ilegal cu a 
subi tera den siman y a bay 
sconde den un cas bandona 
den e area. 

Ora cu Polis a yega na e cas 


bandona, algun di nan a pur- 
ba di huy, pero Polis a logra 
gara nan. E ilegalnan a wordo 
transporta pa warda di San 
Nicolas, caminda nan a wor- 
do poni den man di Warda 
Nos Costa. □ 


Homber benta abou na subida di Lago Heights 



SAN NICOLAS - Den or- 

anan di marduga, Centro a 
haya informacion cu lo ta- 
bata tin un homber benta 
abou banda di e caminda den 
e birada skerpi na e subida di 
Lago Heights. 

Na e sitio, Polis a bin topa 
cu un persona, kende tabata 
benta abou. E homber a ori- 
na su paña, cual a pone cu a 
solicita dog catcher pa busca 
y hiba e homber warda pe 
por pasa su buracheria Q 


Taki grandi di mata a cay riba caminda 
dilanti Tamarijn Hotel 


ORANJESTAD - Riba e ca- 
minda di J.E Irausquin Blvd 
dilanti di Tamarijn hotel, au- 
tomobilistanan a wordo ob- 
staculisa pa un taki di mata 
cu a cay riba caminda. 

Tabata tin un taki di mata di 
kwihi grandi benta ariba ca- 
minda y esey a haci cu e traf- 
ico a pega. 

A notifica personal di DOW 
y Polis a presenta na e sitio pa 
dirigi trafico. E mata a wordo 
kita di caminda. □ 



Alarma di candela a zona den edificio di Dimas 


PUNTA BRABOO - Algun Polis cu tabata saliendo for 
di Hospital, a scucha un alarma zona den un oficina di 
hospital. Ora cu Polisnan a bay controla, a resulta cu ta e 
oficina di W-tax & legal Services. Polis a mira cu tabata tin 
lastro di man ariba bentana. Algun persona lo kier a purba 
habri bentana pushando esaki, pero Polis a mira cu tur cos 
tabata intacto. Tabata tin camara tambe. 

Muhe bou di influencia 
canto di lama 

ORANJESTAD - Central a manda Polisnan na e lama 
dilanti di Marriott Hotel, caminda tabata tin un dama bou 
di influencia y e no tabata reacciona. Na e sitio, Polis a pa- 
pia cu personal di siguridad di hotel, kendenan a bisa cu e 
dama tabata bebe alcohol henter anochi y tabata huma cu 
un mucha homber, pero e hoben a bay lag’e. Ora personal 
a purba di lanta e dama, el a bira agresivo y a cuminsa scop. 
Polis a purba lanf e, pero el a cuminda tira mokete y scop. 
Polis a purba diferente biaha, pero no a logra. E dama a 
wordo deteni pa buracheria y Polis a hib’e Shaba. Polisnan 
a constata na warda cu e tabatin algun marca blauw riba su 
heup y su pianan. Ora cu Polis a rista na su curpa, nan a 
haya un saco transparente cu cocaina den su tas. E1 a keda 
deteni y entrega na departamento concerni. 

Homber deteni pa credit 
card falso 

ORANJESTAD - Central a manda Polisnan na Bool- 
chands, caminda un hende a uza un credit card falso pa 
cumpra articulo. Na e sitio, Polis a papia cu e homber D, 
kende ta bisa cu un dia prome un cliente a bin cumpra cos 
cu un creditcard. A resulta cu e cliente a bay den un otro 
tienda cu su paspoort y nan a saca un copia di su potret. 
E foto a wordo manda riba un grupo chat y a resulta cu 
e persona tin un credit card falso. E homber A. relaciona 
cu esey a keda deteni. E1 a wordo hiba warda di Polis na 
Playa y presenta dilanti Fiscal Auxilia y entrega na Depar- 
tamento di Recherche. 

Ladronnan ta bay cu 
auto di huur 

ORANJESTAD - E muhe S.C. a bay warda di Oranjes- 
tad pa entrega keho di ladronicia di e auto cu el a huur, 
un Hyunday Accent blanco V192 di National Carrental. 
E auto a wordo para dia 22 di juni 8’or di anochi, riba a 
parkeerplaats di Renaissance hotel. Mas o menos 4’or su 
siguiente dia, e no a wak e auto mas. S.C. a bisa cu e no 
por a haya e yabi di e auto tampoco. E no tabata tin nada 
di balor den e auto. 

Homber ta maltrata 
taxista 



ORANJESTAD - Diabierna mainta trem- 
pan brandweer ta sali pa e edificio di Dimas 
situa den Paardenbaaistraat. E alarma di can- 
dela tabata zona. 

Na e sitio, brandweer a controla, pero no 
tabata tin candela ni holo di candela. Segun 
bombero, e alarma lo no ta trahando bon y 
ta cende su so. E compania cu ta traha cu e 
sistema di alarma lo mester revisa e sistema 
y wak unda e fayo ta sinta, pa asina evita cu 
brandweer tin di sali cada biaha por nada.Q 


PUNTA BRABO - Polis di Oranjestad, a bay na Playa 
Linda Hotel pa un maltrato. Na e sitio, Polis a papia cu e 
homber R, kende ta bisa cu un homber trahando eynan 
tabata papia cu un tono fresco contra dje, como cu el a 
para su auto banda di caminda na Texas de Brazil pa e cli- 
entenan baha for di auto. E homber a bay cerca dje, a habri 
e porta y a dal e na su heup y su lip. Polis a mira cu R. su 
lip tabata hincha. Polis a bis’e pa e bay poli pa haya un carta 
di dokter pa duna keho contra e homber. A resulta cu e 
homber no tabata ta un trahado, pero un turista. 

Accidente riba Sasakiweg pa falta di duna preferencia 




ORANJESTAD - Den or- accidente riba e crusada di Brabo. Polis y ambulance a 

anan di anochi tabata tin un Sasakiweg pa Caya Punta presenta na e sitio. Na e sitio, Polis a bin topa cu 


dos auto cu hopi daño mate- 
rial. Polis a tuma nota cu falta 
di duna preferencia a ocasio- 
na e accidente. E Nissan Sky- 
line tabata yegando e crusada 
y kier a bay zuid riba e crusa- 
da. E chauffeur di un auto di 
huur, kende tabata saliendo 
for di Caya Punta Brabo, no 
a duna preferencia na e Nis- 
san. E1 a subi caminda dilanti 
di e Nissan, cual a causa pa e 
Nissan bay dal riba dje. 

Takelwagen a presenta na e 
sitio pa hiba ambos auto. 
Tabata tin algun persona cu a 
keda herida, kendenan a haya 
asistencia medico di personal 
di ambulance. □ 


Accidente entre tres auto na luznan 
di trafico na ex Fatum 



ORANJESTAD - Den or- 

anan di mainta tabata tin un 
accidente na e luznan di traf- 
ico na ex Fatum. Algun per- 
sona a keda pega den auto. 
Brandweer, ambulance y po- 
lis a presenta na e sitio. 

Na yegada di brandweer, ya 
personal di ambulance ta- 
bata trata e personanan her- 
ida. Brandweer a yuda un 
homber pa sali di un van. 
Polis a tuma nota cu e Van ta- 
bata core cu velocidad halto, 
mientras e caminda tabata 
un poco muha. E van a bay 
dal patras di un pickup di 
DOW y e ora e pickup a bay 
dal conta un otro pickup su 


dilanti. 

E persona den e pickup di 
DÓW a keda herida y bomb- 


eronan a saca e chauffeur di 
e Van. Ambos a wordo trans- 
porta pa Hospital. Q 


Homber a cay 
for di trapi 
na su cas 

BUBALI - Den oranan di atardi, un homber tra- 
hando riba su cas na Bubali a slip y a cay for di un 
trapi. E homber a cuminsa sinti dolor y e famia a 
dicidi di yama ambulance. 

Polis y ambulance a presenta na e sitio y a tuma nota 
di e incidente. Personal di ambulance a transporta e 
victima pa hospital. Q 


Polis a cuminsa cu accion grandi contra benta di droga riba caya 


ORANJESTAD - Un si- 
man y mey pasa, Mando 
Policial a cuminsa cu in- 
tensificacion di accionnan 
contra di benta di droga 
riba caya. 


bata e prome di un serie di 
entrada hudicial cu lo tuma 
luga den e proximo simannan 
y lunanan,” segun Vocero di 
Cuerpo Policial Lito Lacle ta 
splica. “Na e adres aki a tuma 



A cuminsa na trece diferente 
unidad di Cuerpo Policial 
hunto, pa asina crea un team 
solido disciplinario pa ataca e 
benta riba caya di varios an- 
gulo. 

“E accion na Avenida Alo 
Tromp 35 riba diaranson ta- 


luga aresto di un hende muhe 
y un hende homber y relacio- 
na cu e investigacion andan- 
do, Cuerpo Policial no tabata 
dunando mas detaye di e caso 
na momento di e arestonan.” 

Lito Lacle a splica cu e benta 
di droga na e adres aki ta algo 


cu tabata tumando luga den 
publico y den un rato di ora 
por a mira bastante hende ta 
cumpra droga. E team cu a 
efectua e accion y asina cum- 
insa e guera contra benta di 
droga riba caya cu un planta- 
cion hopi streng ta consisti 
di miembronan di Team di 
Aresto, di e Unidad Crimen 
Organisa y di Polis di Caya di 
Oranjestad. 

Cuerpo Policial ta gradici 
comunidad pa nan contribu- 
cionnan valioso cu e tipnan 
cu nan ta laga riba e liña di tip 
di polis 11141. Naeliña di tip 
aki, miembronan di comu- 
nidad por yama y laga tipnan 
di un forma completamente 
anonimo y Cuerpo Policial ta 
tuma nota di e tip y ta haci su 
investigacion. 

Lito Lacle a agrega cu ta im- 
portante pa ciudadano cu laga 
un of mas tip, comparti mas 
detaye posibel di e situacion, 
pa cual nan ta pidi atencion 
di autoridadnan. Cada tip ta 
un contribucion valioso di 


miembronan di nos comuni- 

dad cu ta na bienestar general E mensahe ta cla y raspa, Cu- 
di su mesun comunidad y erpo Policial ta den un lucha 
polis ta analisa tur tip cu se- contra e benta di droga riba 
riedad. caya y ta sigui determina pa 



Lito Lacle a fmalisa bisando 
cu si ta posibel, si e persona 
cu yama duna e tip ta desea 
di comparti mas detaye di 
e tip cu Cuerpo Policial, e 
por laga tambe su number di 
telefon den e grabacion y un 
miembro di Cuerpo Policial 
encarga lo yam’e bek pa tuma 
e informacion. 


kibra e cadena di e crimen 
aki cu ta conduci y contribui 
na ladronicia. Tur tip nobo ta 
bonbini. 

E tipnan ta anonimo y e num- 
ber 11141. Cuerpo Policial ta 
gradici tur persona cu contri- 
bui cu nan trabao y ta contri- 
bui na haci di nos comunidad 
uno mas sigur.Q 

St. Maarten tabata parti di mision comercial importante na Surinam 


PHILIPSBURG - Un del- 
egacion di St. Maarten re- 
cientemente a participa 
den e di 22 Mision Com- 
ercial y di Congreso ‘Pa 
Comercio Sostenibel en- 
tre Surinam y Reino Hu- 
landes, y Caribe Amerika 
Latino’. 

Meta di e di 22 mision tabata 
pa promove desaroyo di rela- 
cionnan comercial entre Su- 
rinam, Reino Hulandes, Ca- 
ribe y Amerika Latino. 

Por ehempel un empresa na 
Surinam por considera pa 


cera un relacion di partner pa 
por ta activo den Reino Hu- 
landes, Caribe y Amerika La- 
tino of al reves. 

Tabatin diferente presen- 
tacion interesante elaborando 
riba e bentahanan cu ta keda 
ofrece si haci negoshi entre 
Surinam, Reino Hulandes, 
Caribe y America Latino. 
Tambe tabatin debate entre 
empresarionan y bankeronan 
mustrando loke por y loke no 
por den comercio intercul- 
tural. 

Basta atencion a bay na wak 
kico ta atractivo pa Surinam 


ora cu e habri su halanan pa 
Reino Hulandes, Caribe y 
Amerika Latino. 

Cunukero y empresario sos- 
tenibel di St. Maarten Roland 
Joe tabata hopi impresiona cu 
e informacion cu nan a ricibi 
tocante di agricultura na Sur- 
nam. 

‘Nos tabatin chens pa wak 
kico ta haciendo na Surinam, 
nos a topa cu esunnan clave 
den petroleo, selva, energia, 
awa, agricultura, transporte, 
turismo y sector fmanciero y 
mi a keda hopi sorprendi con 
habri nan tabata cu e infor- 


macion cu nan a comparti cu 
nos. Y mi mester manda un 
danki special pa Dwight Tjin 
Kon Kiem pa su sosten den e 
mision aki’. 

E mision comercial aki to- 
cante di hacimento di ne- 
goshi cu Surinam ta sostene 
pa Embahada Hulandes y 
tabata parti di e programa 
COSME, e programa fmal 
bou di e di 10 Programa re- 
gional EDF pa Caribe, pa pais 
y teritorionan ultramar y a 
keda lansa dia prome di april 
2014 na Tortola (BVI). 

Meta general di e programa ta 


pa contribui na sostenibilidad 
y diversificacion di economia 
climatologico resistente y 
prosperidad di e teritorionan 
y paisnan ultramar. 

Lo logra esaki mehorando 
competitividad di empresan- 
an chikito y mediano den ter- 
itorionan cu ta participante. 

E proyecto tin disponibel 15 
miyon euro pa proyectonan 
loke te beneficia e teritori- 
onan Caribense participante. 
E fondonan a keda pone 
disponibel dor di Union 
Europeo.Q 


Universidadnan di Merca y Jamaica a bin busca studiante 


WILLEMSTAD - Un 
grupo di decano y otro 
dirigentenan di Jamaica 
y Merca a cuminsa ayera 
mainta un bishita di tra- 
bou na Corsou pa asina 
busca studiantenan pa bay 
studia na nan universidad. 

Den e aña anterior tambe 
esey tabata e caso den cuadro 
di e esfuerso pa promove stu- 
diamento den nos region. Ta 
conoci cu pa algun aña Cor- 
sou no tabata manda studian- 
tenan Merca y otro paisnan 


den nos area, entre otro pa 
motibo di e gastonan. Ade- 
mas hopi mayor no tabata 
considera cu studiamento 
den nos region tabatin loke 
nan ta considera “balor” pa 
nan yiunan. 

Ultimo añanan e actitud aki a 
cambia y ta manda mas y mas 
studiante pa studia den nos 
region mes. 

E cifranan ta aumenta pa stu- 
diamento den nos area ca- 
minda tin hopi posibilidad. 


Ta den e cuadro aki mester 
mira e Curaçao Recruitment 
Fair di ayera mainta. 
Studiamento den nos re- 
gion ta conoce un dimension 
nobo cu e prome Curaçao 
School Recruitment Fair 
Minister di Enseñansa, Cien- 
cia Cultura di Deporte, Sra. 
Irene Dick ta anfitrion pa e 
Institutonan Educacional, 
Scolnan Avansa y Universi- 
dadnan di Jamaica cu lo ta na 
Corsou pa recauda studiante 
dor di brinda oportunidad di 
beca na nos studiantenan di 


AGO, SBO, VSBO, HAVO y 
VWO. 

Den e cuadro aki minis- 
ter Irene Dick a organisa e 
prome Educational Recruit- 
ment Fair caminda ta bay 
habri oportunidad pa tur 
hende, studiante, mama, tata, 
bin tuma nota di loke e insti- 
tutonan aki ta ofrece. e biaha 
aki na Jamaica. 

Minister Dick a invita tur in- 
teresado pa haci bon uzo dje 
oportunidad unico y nobo 


aki, pa por a trece hunto Scol- 
nan Avansa y Universidad di 
Jamaica den un solo espacio, 
aki na nos dushi isla. 

Studiantenan, bin cu boso 
mayornan y abo cu ta con- 
templando pa sigui specialisa 
o cu ta hungando cu e idea 
pa continua bo estudio den 
e area di trabou den cual bo 
ta trahando actualmente o ta 
pensando pa haci un switch 
importante pa asina mehora 
bo posicion como trahado 
den futuro. Q 


CPA lo asisti St. Eustatius cu 
desaroyo di haf 


Bashamento di bala 
sin herido na Saonaweg 


WILLEMSTAD - Cu- 
raçao Ports Authority 
(CPA) lo asisti gobierno 
di St. Eustatius cu futuro 
desaroyo y profesionali- 
sacion di nan actividad- 
nan di haf. Dia 16 di juni 
ultimo, CPA y gobierno 
di St. Eustatius a firma 
un carta di intencion to- 
cante esey (Letter of In- 
tent, LOI). 

CPA ta bay asesora y asisti 


autoridadnan di haf di St. 
Eustatius riba diferente 
tereno. CPA ta bay yuda 
formula business plan stra- 
tegico y comercial, entre 
otro pa ampliacion di in- 
frastructura, transbordo y 
industria di yate y crucero. 
“CPA lo duna su aporta- 
cion completo pa por yega 
na un desaroyo duradero 
pa e puerto di St. Eustatius. 
Nos ta mira logronan cu 
por alcansa riba corto plaso 


y tambe oportunidadnan 
cu un aliansa lo beneficia 
ambos puerto riba termino 
largo”, segun Humberto de 
Castro, Director di CPA. 

Humberto de Castro (Di- 
rector, CPA) y Raul Mano- 
tas (Chief Commercial Of- 
ficer, CPA) tabata presente 
na St. Eustatius dia 16 di 
juni ultimo, representando 
CPA na firmamento di e 

Loi.a 


WILLEMSTAD - Despues di algun dia relativamente 
trankil, awe mainta tabatin un caso di tiramento, por 
cierto straño, na altura di Saonaweg. Un cantidad di huls 
a keda riba caya, producto di e tiramento aki. 

Por cierto cu no ta prome tiramento den e caso aki. En 
total por a conta 8 huls na e sitio. E team forensico di 
polis a presenta na e sitio pa haci e investigacionnan nec- 
esario. A cera a caya tambe pendiente di e investigacion. 
Te asina leu cu por a averigua no tabatin herido den e 
caso aki. □ 


OM ta conñrma: 

A entrega cuater denuncia mas contra “apostel” Orlando B 


WILLEMSTAD - Minis- 
terio Publico a confirma, 
cu a drenta cuater denun- 
cia nobo den e caso contra 
‘apostel’ O.B. 

Ta trata di un investigacion 
di casonan contra moral cu 
menor di edad envolvi. A de- 


tene e homber cu ta dirigi a 
secta na Groot Kwartier ante- 
riormente e aña aki despues 
di diferente denuncia. E caso 
a haya publicidad grandi na 
Corsou. 

Den prome instancia a ne- 
nga e caso, pero fmalmente e 


denuncianan a resulta asina 
grave, cu a detene e homber 
cu ta yama su mes apostel. Te 
awe e ta cera den e caso aki. 
Ministerio Publico a informa, 
cu pa por agrega e denunci- 
anan nobo na e acusacionnan 
ya caba entrega, a pidi hues 
comisario pa tene mas tempo 


den prizon y posibel mantene 
den prizon. Hues comisario a 
bay di acuerdo cu e peticion 
di Fiscal di Ministerio Pu- 
blico (OM). Apostel B. ta de- 
tene keto bay den e caso aki. 

A constata, cu no obstante tur 
denuncia, keto bay activistan- 


an di secta ta sigui insisti riba 
inocencia di e homber. 

Na e sector den Kwartier, 
caminda e homber detene ta 
activo, tin oracion constante 
pa su libertad. E oracionnan 
pa awor aki no ta yudando, 
considerando cu a prolonga 
su detencion. □ 

Michael Pieters: 

Gobierno cu sosten mayoritario di MPB ta hipocrita 


KRALENDIJK - Den un 
comunicado cu miembro 
di Conseho Insular pa 
Partido Demokrat, Mi- 
chael Pieters, ta emiti, e ta 
bisa cu ta fresco den nos 
memoria ainda un carta 
cu fraccion di MPB saca 
pa Joselito Statia pa am- 
plia termino di impuesto 
di vehiculo te cu fin di 
februari. 

Den e carta Joselito Statia 
ta remarca cu gobierno di e 
tempo ey no ta tene cuenta cu 
su ciudadano y ta haci atraco 
riba saco di e ciudadanonan 
di Boneiro, special esunnan 
cu menos recurso y ta yama e 
diputado di fmancia di e tem- 
po ey Sr. Clark Abraham di 
tur sorto di cos negativo. 

Awe e mesun Joselito Statia 
aki, awor den e posicion di 


diputado di fmancia, ta saca 
un carta y ta haci atraco riba 
e ciudadanonan su saco pa 
paga e segundo mita di aña di 
impuesto pa auto prome cu 
30 di juni. Esaki nos ta yama 
hipocresia! 

E mes un Joselito Statia di 
MPB ta den e posicion di 
diputado awe, ta exigi e ciu- 
dadano pa paga prome cu 30 
di juni. 

Sabiendo cu no ta tur hende 
ta haya nan salario prome cu 
dia 30 di juni, no ta tur hende 
ta haya nan pensioen prome 
cu 30 di juni. 

Mirando cu tur cos a bira caro 
y tambe e tantisimo areglo di 
pago cu ya caba e ciudadano 
cu menos recurso mester a 
cera di e papel di belasting 
cu gobierno ta manda cobra. 
Tur esaki no ta sobra cen pa 


paga prome cu 30 di juni, esta 
prome cu haya e salario y e 
miserabel pensioen pa paga e 
number di auto prome cu dia 
30 di juni. 

Dicon e gobierno di coalicion 
di MPB no a pasa man na su 
curason y duna esunnan cu 
no a cobra prome cu 30 di 
juni pa paga te cu fin di juli? 
Dicon cu awor cu falta un 
siman pa luna caba ta saca e 
carta aki? 

Dicon awor cu Joselito Statia 
ta riba e stoel di diputado no 
ta sali mas na defensa di esun- 
nan menos pudiente? Dicon 
no ta laga e ciudadanonan 
paga nan coroto despues cu 
nan haya nan salario, pa no 
tuma medida fuerte contra 
nan? 

Ta incomprendibel dicon e 


gobierno actual, sabiendo cu 
dia 30 di juni no ta tur hen- 
de a cobra nan salario y nan 
pensioen, cu e gran mayoria 
di e pueblo no tin e forsa fi- 
nanciero pa cumpli dia 30 
di juni, sino ta tuma medida 
fuerte contra nan. Esaki sigur 
ta cu gobierno ta tira atraco 
riba potmoni di e gran mayo- 
ria di e pueblo y ta forsa nan 
pa paga impuesto prome cu 
30 di juli. 

E actitud di Joselito Statia, 
como diputado y e coalicion 
actual di MPB, Raphaela y 
Bernabela ta repugnante y 
inaceptabel locual nan ke haci 
awor cu nan tin e posicion 
den gobierno cu esunnan cu 
ni sikiera a cobra nan salario 
ainda. 

Ta p’esey fraccion di DP ta 
urgi gobierno pa duna su 



ciudadanonan chens pa paga 
e impuesto aki mas tarda 30 
di juli. 


Pa fraccion di Demokrat ta 
straña nos cu awor cu e me- 
sun Joselito Statia cu ta sinta 
awor riba e stoel di diputado 
ta masacra e pueblo aki y ta 
pone presion riba e pueblo cu 
e sa cu no por cumpli prome 
cu 30 di juni.Q 


VanEps Kunneman VanDoorne 

Ta publica manual Ley di Electricidad y Awa di Bebe pa BES 


WILLEMSTAD - For di 
2013 VanEps Kunneman 
VanDoorne ta activa- 
mente envolvi den e in- 
troduccion di e Ley di 
Electricidad y Awa di 
Bebe pa BES. 

Na augustus 2013, durante 
e fase di consulta, a entrega 
un reaccion den cua Tom 


Peeters, abogado y man- 
ager di oficina di Van Eps 
Kunneman VanDoorne na 
Boneiro, a señala un cantidad 
di bottlenecks relaciona cu e 
introduccion di e regulacion 
aki riba e islanan BES. 

E legislado a tuma over may- 
oria di e sugerencianan y dia 
22 di april ultimo a aproba e 


ley y a publica esaki den e 
Boletin Oficial di Gobierno. 
E fecha anticipa di entrada na 
vigor ta 1 di juli proximo. 

Cu e entrada na vigor, un ke 
otro lo cambia na Boneiro. 
Como cu VanEps Kunneman 
VanDoorne ta pensa cu ta 
importante pa e sector em- 
presarial local anticipa esaki, 


e oficina a organisa un semi- 
nario dia 31 di mei ultimo. 

Abogadonan Tom Peeters 
y Thies Leijsen a informa 
participantenan di 16 dife- 
rente empresa tocante e 
cambionan y consecuenci- 
anan proximo. Pa comple- 
menta e seminario, a colecta 
textonan di ley, splicacion 


relevante y proposicion pa 
cambio di ley y a pone nan 
disponibel online via www. 
ekvnadoorne.com/energy. 
E manual cla aki lo wordo 
complementa a base di fu- 
turo reglamentonan nobo, 
splicacionnan y caminda ta 
posibel, hurisprudencia.Q 


James Finies, Nos ke Boneiro bek 



KRALENDIJK - Diaran- 
son 22 juni tabata un dia 
historico pa e pueblo 
Boneriano caminda James 
Finies di Nos Ke Boneiro 
Bek a hiba palabra duran- 
te e reunion final di Com- 
ite Special di Decolonisa- 
cion na Nacionnan Uni. 

Durante e dia fmal di e si- 
man internacional di solari- 
dad pa pueblonan di teritori- 
onan sin propio gobernacion 
a presenta e oportunidad 
unico cu nunca antes a pasa 
o tabata posibel pa nos por 
a trece nos caso di Boneiro 
na conocemento di mundo. 
Hulanda a keda denuncia na 
e comunidad internacional y 
asina mundo a haya sa di nos 
situacion cu merece atencion 


y solucion. 

A hiba palabra entre otro 
delegadonan di Zuid Africa, 
Uganda, Syria, Tanzania, Ni- 
geria, Venezuela, Puerto Rico 
, Western Sahara treciendo 
nan issuenan dilanti. Pa e 
sala Boneiro cu ta un pueblo 
chikito y cu casi niun nunca 
a tende prome di dje tabata 
di sorpresa cu Hulanda ta 
capaz pa violacion contra di 
e proceso di decolonisacion 
di mundo pa kita e pueblo 
Boneriano y di Sint Eusta- 
tius su autonomia y pone nos 
bou di gobernacion y presion 
colonial Hulandes bek. E are- 
glo estatal di 10-10-10 no ta 
cumpli o ta bao di e standard 
basico di propio gobernacion. 
Hopi reaccion di solidari- 
dad y sosten pa e pueblonan 


Boneriano y Statiano a bini 
di gran parti di e sala y nan 
tur condenando Hulanda cu 
ta profila un imagen cont- 
rai na mundo y ta violando 
derechonan humano y dere- 
chonan di autodeterminacion 
cu e mes a bay di acuerdo 


cun’e den Nacionnan Uni. A 
wordo ofrece sosten di varios 
pais di e Comite di 24 pa cu 
acelera e proceso pa reinscribi 
Boneiro riba lista di teritori- 
onan sin propio gobernacion 
mirando e situacion di ur- 
gencia y critico cu e pueblo 


Boneriano y Statiano ta den 
dje. 

Esaki ta debi na un popu- 
lacion chikito cu no por so- 
porta e presion y invasion di 
Hulandes Europeonan pa 
mucho tempo mas y cu lo 
eridika e Boneriano y tuma 
e poder democratico over 
dentro poco y asina Caribe 
y mundo lo experencia de- 
saparicion di un pueblo hu- 
milde cu no merece esey di 
ningun manera. 

Awor mundo ta na altura y 
Hulanda a keda denuncia y 
nos a dal un stap historico y 
start e proceso den direccion 
pa un solucion husto y di acu- 
erdo cu derechonan humano 
di e pueblonan Boneriano y 
Statiano y conforme leynan 
internacional.Q 

A.TA.: 


Ta para pa maneho responsabel y ta pone bienestar 

di nos turismo central 


ORANJESTAD - Durante 
ultimo simannan por a 
presencia den medionan 
di comunicacionnan dife- 
rente punto di bista entre 
A.T.A., AHATA y otro par- 
tidonan tocante e topico 
di All-Inclusive. 

A.T.A. ta sigui haci su maxi- 
mo esfuerso pa informa co- 
munidad y socionan na un 
manera obhetivo y corecto, 
locual el a trata di haci na 
tur momento. E colabora- 
cion entre A.T.A. y AHATA 
tambe ta uno estrecho y 
mester subraya cu ‘business 
as usual’ a continua manera 
semper. Ta e mesun CEO di 
AHATA, Sr. Jim Hepple, a 
pone enfasis riba esaki como 
un punto fuerte di Aruba y a 
duna compliment pa cu esaki 
siman pasa unda cu hunto cu 
e CEO di A.T.A. el a efectua 
e apertura di Aruba Meets 
Europe’. 

En conexion cu retiro di 3 
miembro di Hunta di Su- 
pervision di A.T.A. diaranson 
anochi, por a nota diahuebs 
den medio di prensa alega- 
cion di falta di confiansa den 
maneho di A.T.A. como tam- 
be entre otro di decisionnan 
cu ta wordo tuma sin aproba- 
cion di e directiva. 

Mester subraya cu esakinan 
ta alegacion pasobra e carta di 
retiro entrega na presidente 
di Hunta di Supervision, Sr. 
Jossy Lacle, no ta duna mo- 
tibo pa e retiro. Ora ta trata 
di alegacionnan asina aki 
contra di e aparato principal 
y lider pa cu e pilar di nos 
economia, A.T.A., ta sinti cu 
mester coregi ponencianan 
serio asina y mester evita cu 
ta specula cu diferente topico 
pareu, esta banda di e topico 
di All-Inclusive. 

Despues di 5 aña, un 

A.T.A. independiente 
solido 

Gobiernonan pa e ultimo 
25 aña a papia di indepen- 
disa Aruba Tourism Author- 
ity y desde 1 di januari 2011 
a logra esaki, ora cu a crea 
Aruba Tourism Authority Sui 
Generis cu e meta pa habri 
mas oportunidad pa desaroya 
turismo pa nos isla. Ademas, 
e independisacion ta pa conta 
cu un modelo solido unda 
por maneha turismo na un 
manera mas agil, eficaz y du- 


radero. 

Despues di evalua e resulta- 
donan di e ultimo 5 añanan, 
por bisa cu esaki tabata un 
decision bon balansa unda 
cu awe por mira bek riba un 
industria turistico progresivo, 
cu reto, pero solido y uno cu 
a sabi di carga nos pais de- 
bidamente! Un aspecto cu a 
wordo confirma pa FitchRat- 
ings, Standard & Poor’s, IMF 
como tambe Banco Central 
di Aruba den diferente evalu- 
acionnan y publicacionnan 
durante e ultimo añanan. 

AHATA di su banda tambe 


a trece esaki dilanti incluso a 
referi na varios ocasion na e 
exito di e Eusinessmodel’ di 
A.T.A. indicando cu e mod- 
elo aki ta‘the envy of the re- 
gion’. E exito aki ta mara na 
entre otro e modelo, como 
tambe vision, maneho, y di 
un Hunta di Supervision cu 
ta consisti di un mix di sector 
publico y priva. 

Sin kita esfuersonan inmenso 
di e ekipo completo di A.T.A. 
Conforme ley di A.T.A., 
AHATA tin 3 asiento riba e 
Hunta, pa cual nan ta nomina 
dos candidato pa asumi cada 
asiento. Conforme ley cada 
miembro ta asumi nan re- 


sponsabilidad no cu pechi di 
AHATA, pero cu e pechi di 
A.T.A. y bienestar ‘general’ di 
Aruba su turismo. Meta tapa 
supervisa trabou haci, pero e 
Hunta ta aproba rond di 250 
‘purchase orders’ tambe pa 
aña. Por bisa pues cu ta trata 
di un Hunta di Supervision 
mas activo cu normal. 


Maneho responsabel, es- 
tricto y transparente 

For di 2011 A.T.A. a bin ta 
entrega su presupuesto y 
Rapport anual mara na un 
auditorio fmanciero inde- 


pendiente haci pa un compa- 
nia di accounting, na tempo 
y den caso di e Raport Anual 
cu un declaracion di ta acepta 
di e compania di accounting. 
Mester añadi cu, conforme 
ley di A.T.A., e regimen di 
contabilidad di A.T.A. ta basa 
riba standard di ‘Internation- 
al Public Sector Accounting 
Standard’ (IPSAS), un siste- 
ma di control unico den re- 
gion, y uno cu por bisa ta mas 
riguroso y exigente compara 
cu locual ta usual. 

Desde su implementacion 
5 aña pasa, A.T.A. a sa di 
cumpli cu e rekisitonan exi- 
tosamente. Adicionalmente 


A.T.A. -riba propio iniciati- 
va- ta tene un auditoria fman- 
ciero mensual, cual tambe ta 
wordo conduci pa un oficina 
di accounting independiente. 
Ademas di esaki, Centrale 
Accountants dienst (CAD) 
tambe a conduci un ‘dos- 
sier review’ durante e prome 
kwartaal di 2016 na A.T.A. cu 
resultadonan positivo pa cu 
maneho financiero di Aruba 
Tourism Authority. 

Aprobacion di hunta di 
supervision 

Conforme ley A.T.A. su tarea 
ta pa ehecuta maneho na- 


cional di turismo. Claro cu 
A.T.A. su tarea ta tambe pa 
duna input y conseho riba e 
area aki cu meta cu e miho 
maneho cu ta posibel wordo 
formula pa pais Aruba. Mane- 
ho ta forma consecuent- 
emente e base pa A.T.A. su 
presupuesto, plan di maneho 
y actividadnan y gastonan cu 
ta wordo aproba diariamente. 
Mester remarca cu e Hunta 
di Supervision ta parti inte- 
gral di tuma decisionnan y di 
e maneho cu A.T.A. a bin ta 
hiba, mirando cu Hunta di 
Supervision mester aproba 
presupuesto, plan di maneho, 
Rapport Anual y varios ordo 
di compras. 


Un alegacion di falta di 
confiansa den e maneho di 
A.T.A. ta tacha no solamente 
e aparato, y Director y e eki- 
po pero tambe e Hunta di 
Supervision cu tin un papel 
clave den esaki, incluyendo 
e miembronan cu AHATA 
ta nomina pa forma parti di 
e Hunta. Mesun cos por bisa 
pa cu e tuma di decision sin 
aprobacion. Mester remar- 
ca tambe cu parlamento di 
Aruba tambe ta forma parti 
di e proceso di aprobacion di 
A.T.A. su Rapport Anual y su 
presupuesto. 

A.T.A. ta retira cu e alega- 
cionnan haci no por ta mo- 
tibo di retiro di parti di AHA- 
TA, mirando cu AHATA su 
miembronan cu a forma parti 
di e aparato di A.T.A., ta par- 
ticipe na procesonan di apro- 
bacion y decisionnan clave 
conforme locual ley ta stipula 
cu ta nan papel. 

All-Inclusive como motibo di 
retiro 

A base di discusionnan ex- 
tenso riba e topico di All-In- 
clusive den e ultimo siman- 
nan aki, A.T.A. ta opina cu no 
obstante cu por tin diferencia 
di pensamento entre A.T.A. 
y AHATA y mesun cos por 
pasa entre miembronan di 
Hunta di Supervision, of cu 
otro instancianan, sin duda 
e topico di diferencia riba e 
area di All-Inclusive lo ta base 
di motibo pa e paso tuma. 

Ta di spera cu por sigui 
traha estrechamente na 
bienestar di nos turismo 

A.T.A. lo sigui dialoga cu tur 
socio y lo sigui traha na bi- 
enestar di nos turismo, esaki 
conhuntamente cu AHATA 
tambe. A.T.A. ta conta cu di 
parti di AHATA tambe esaki 
lo sigui ta e caso. Conforme 
ley AHATA lo wordo pidi 
pa presenta nominadonan 
nobo pa e tres asientonan 
riba e Hunta y ta spera cu 
lo sa di distingui e topico di 
All-Inclusive banda di e im- 
portancia di por haci posibel 
cu A.T.A. por continua cu su 
tareanan cu un Hunta di Su- 
pervision completo. 

E Hunta actual ta conta cu 
cuatro miembro y actividad- 
nan por continua, pero ta di 
spera cu pronto por conta cu 
un Hunta completo atrobe.Q 

FuncLacion CINEARUBA: 

Ta buscando personanan adulto pa actua den e teleserie Ciudad Oraño 



ORANJESTAD - E 
proyecto hubenil di Ciu- 
dad Oraño ta den su ul- 
timo fase di pre produc- 
cion pa por inicia cu e 
produccion. E teleserie ta 
conta cu diferente rolnan 
pa adulto entre otro may- 
ornan di Samanta y Roy, 
propietario di estableci- 


mento, personal di sigu- 
ridad, presentador di pro- 
grama di television. 

Tambe tin algun rolnan pa 
hobennan entre otro e perso- 
nahe di Vaness, studiantenan 
di scol y modelonan di un 
show di moda. Personanan 
interesa por bishita www. 


cinearuba.com pa 
aplica. Ultimo dia pa aplica ta 
dialuna 27 di juni y e adicion 
lo tuma luga riba diasabra 2 
di juli. E grabacionnan pa e 
teleserie lo durante vacacion 
escolar. 

E parti educativo di e proyec- 
to aki ta durante e proceso 


di trahamento di e teleserie. 
Cuarenta participante lo traha 
hunto cu profesionalnan riba 
un programa di television pa 
un periodo di dos luna. 

Durante e tempo aki e profe- 
sionalnan lo guia y transpasa 
nan conocemento na e talen- 
to nobo nan aki, brindando 


e participantenan e opor- 
tunidad pa desaroya nan 
talento y siña traha den un 
manera colectivo. Ademas 
e proyecto educativo y cre- 
ativo aki ta ofrece un opor- 
tunidad unico pa e partici- 
pantenan experiencia con 
ta sinti pa ta parti di algo, 
parti di un produccion di 
television. 


Ciudad Oraño ta e storia 
di un grupo di hoben cu ta 
biba den Oranjestad, nan 
ta hobennan cu soñonan 
grandi, hobennan cu per- 
severancia pa por logra nan 
metanan. Ciudad Oraño 
ta cada un di nos, e ta nos 
deseo pa mira Aruba pro- 
gresa. 


E serie ta explora e fase di ad- 
olescencia pa medio di tem- 
anan cu e hobennan ta expe- 
riencia durante nan bida co- 
tidiano como un adolescente, 
conta for di nan propio punto 
di bista. □ 



Wall Painting Aruba: Tayer den vakantie pa nos muchanan 


ORANJESTAD - Sr. San- 
dra van der Linde di Wall 
painting Aruba. 

Un biaha mas ta brinda e 
bunita oportunidad pa cu 
e temporada di vakantie 
di Juli 2016. 

Un tremendo tayer pa cada 
mucha expresa y pinta su mes 
un cuadra, cla pa colga. 


Sra. Sandra ta splica nos, cu 
di mira tanto entusiasmo y 
interes pa e arte di pintura, 
den e muchanan di Aruba, Pa 
brinda e oportunidad duran- 
te e vakantie grandi aki. 

E tayer lo ta forma den varios 
grupo, di un total di 8 mucha 
minimo pa grupo. 

E tayer ta consisti di pinta un 


bunita cuadra segun e mucha 
su inspiracion den 4 dia tras 
di otro. 

Siñando tecnica nan, avansa 
sin importa cu e mucha nun- 
ca a pinta cu brush of pens- 
eel. 

Den un ambiente no com- 
petitivo e muchanan lo bay 
sinti su mes sigur y contento, 


y stimulando e desaroyo di e 
parti creativo di e cerebro, e 
mucha lo sinti super sigur di 
su mes, na fmal di e resultado 
di su bunita obra. 

E tayer lo ta cuminsando cu 
su prome grupo, 

1) Prome grupo Dialuna 11 
di juli te diahuebs 14. 

2) Segundo grupo lo ta Di- 


aluna 18 te Diahuebs 21 di 
juli 

3) tres grupo lo ta Dialuna 
25/ Diahuebs 28 di Juli. 

Mas informacion tuma con- 
tacto cu Sra. Sandra van der 
Linde na cel: 6623222 
of via facebook: Wall painting 
Aruba.Q 

Inscripcion ta habri dialuna pa: Ban Move Camp San Nicolas 



SAN NICOLAS - Ta bon 
pa cada mayor planea y 
regla for di trempan e 
vakantie di su yiu. “Ban 
Move Camp” ta un activi- 
dad cu ta wordo organisa 
anualmente pa Ministerio 
di Deporte, IBiSA y ASU. 

Esaki ta e programa di vaca- 
cion cu ta wordo organisa 
den luna di juli y cada siman 
e concentracion ta na un lo- 
calidad diferente, dunando 
asina muchanan di varios dis- 
tricto di Aruba pa participa 
activamente y pasa un dushi 


temporada di vakantie. 

Inscripcion pa Camp na 
San Nicolas: 

E oportunidad pa inscribi 
participacion di bo yiu na e 
programa di vacacion ‘Ban 
Move Camp- San Nicolas’ ta 
habri dialuna awor na IBiSA 
Sport Centrum San Nicolas 
situa na Dr. Schaepmanstraat 
52. 

Inscripcion ta tuma luga for 
di dialuna, dia 27 di juni 2016 
te cu diabierna dia 8 di juli 
2016, for di 8’or di mainta te 


cu 4’or di atardi. Esaki ta po- 
sibel tan ten cu tin cupo dis- 
ponibel! IBiSA ta corda may- 
ornan cu tin solamente 100 
cupo disponibel pa e camp. 
Na momento cu yega e can- 
tidad di cupo, no ta tuma mas 
inscripcion. 

Riba e dia di camp no ta tuma 
inscripcion. P’esey ta pidi 
mayornan pa acudi tempran 
y sigura e cupo di bo yiu. E 
siman di ‘Ban Move Camp’ 
na Sportcentrum San Nico- 
las (IBiSA SN ) ta tuma luga 
dialuna 25 pa diabierna 29 di 



juli 2016. 

Rekisito na momento di 
inscribi: 

Un mayor of voogd di e 
mucha mester pasa person- 
almente pa inscribi y mes- 
ter trece e carchi di AZV di 
e mucha pa por registra su 
number di AZV pa e wordo 
sigura. Na momento di in- 
scripcion ta haci e pago tam- 
be. E costo di participacion ta 
25 florin pa 1 yiu. Pa 2 yiu es- 
aki ta bira. 40 florin y pa 3 yiu 
e participacion ta bira 60 flo- 
rin. E costo di participacion 
ta pa mucha pa siman y e ta 


encera cu e mucha ta ricibi su 
T-shirt y pa dia 1 sandwich, 1 
juice y 1 fruta. 

Siman di “Ban Move Camp”: 
E orario di e actividad ta for 
di 8’or di mainta pa l’or di 
merdia. Y e programa ta pa 
muchanan di 6 pa 14 aña cu 
ta bayendo Scol Basico. 

Durante e siman, e muchan- 
an ta haya un programa or- 
ganisa y varia cu ta encera 
“Deporte y Movecion” tur 
dia. Pa mas informacion por 
tuma contacto cu oficina 
principal di IBiSA na telefon 
582 4987. □ 

CGA Avance: 


E trainer di seleccion di Puerto Rico lo duna un seminario pa mayornan 



ORANJESTAD - E train- 
ernan di e seleccion na- 
cional di Puerto Rico, Sra. 
Yazaira Cabrera-Davila y 
Sr. José Manuel Sucart ya 
caba ta na Aruba y ta pre- 
parando e gymnastanan di 
e seleccion di CGA Avance 
durante e fin di siman aki. 

Desde diahuebs atardi e cli- 
nica a cuminsa y lo sigui te cu 
diasabra. E clinica tin como 
meta pa yuda e gymnastanan 
eleva nan nivel tecnico pa por 
ta competitivo den nan de- 
porte. 

Un otro aspecto cu tambe 
lo wordo trata durante e fm 
di siman aki ta e seminario 
pa mayornan cu tin como ti- 
tulo: “deliberate practice”, e 
importancia di structura den 
entrenamento pa duna rendi- 
mento. Sr. José Manuel Su- 
cart lo ta e orador. 

E trainernan invita ta person- 
anan cu amplio conocemento 
y experiencia den e deporte 
di gimnasta. Sra. Yazaira Ca- 
brera-Davila ta e directora 
tecnico di e federacion di 
gimnasta di Puerto Rico. E 
programa tecnico pa e disci- 
plina di gimnasta artistico pa 


hende muhe (WAG, Womcn 
Artistic Gymnastic) ta na su 
encargo. Sra. Cabrera-Davila 
ta miembro di e comite tec- 
nico WAG di e Union Pan 
Americano di Gymnasia 
(PAGU). Un otro parti di su 
curiculo ta e tarea di hues. 
Sra. Cabrera-Davila ta un 
hues internacional reconoci 
pa e federacion internacional 
di gymnasia, FIG. E la husga 
e gimnastanan na entre otro, 
e weganan Pan Americano, 
weganan Centro Americano 
y di Caribe, weganan Sur 
Americano, campeonato Pan 


Americano y campeonato 
Mundial. Hunto cu Sr. José 
Manuel Sucart y e trainer- 
nan di CGA Avance, nan lo 
ta encarga cu e clinica di halto 
rendimento pa e gimnastanan 
di Aruba. 

E seminario cu tin como ti- 
tulo: “deliberate practice”, e 
importancia di structura den 
entrenamento pa duna ren- 
dimento ta wordo duna pa 
Sr. José Manuel Sucart. E lo 
presenta e concepto di de- 
liberate practice cual ta un 
metodo di entrenamento cu 


ta duna resultado di rendi- 
mento deportivo cerca top 
atleta. E tin tres caracteris- 
tica; e ta diseña pa mehora e 
rendimento deportivo via di 
isola e practica di habilidad 
deportivo, e practicanan ta 
consisti di tareanan cu por 
wordo eherce ripitidamente 
y e practica tin un resultado 
fiho. Sr. José Manuel Sucart 
ta e coach nacional di e team 
di gimnasta na Puerto Rico 
y e ta miembro di e comis- 
ion tecnico di trainernan di e 
team nacional di Puerto Rico. 
E la guia e team na e prome 


weganan olimpico hubenil 
2010 na Singapore. Tambe 
e tabata assistent coach na e 
XXI weganan Centro Ameri- 
cano y di Caribe. Actual- 
mente Sr. Sucart ta reconoci 
como un hues internacional 
pa e federacioninternacional 
di gimnasta, FIG. 

E seminario ta pa mayornan 
di atletanan hoben di halto 
rendimento. E seminario ta 
tuma luga diabierna dia 24 
juni 2016, 5:30pm pa 7:00pm 
na e sala di conferencianan 
Garage Cordia Aruba na Ca- 
macuri. 

CGA Avance ta e prome club 
di turnen di Aruba estableci 
na 1984. Na 2014 a celebra 
su di 30 aniversario. E club 
tin 187 miembro y 4trainer. 
Ta duna les di gimnasta ar- 
tistico pa mucha muhe y 
mucha homber desde 4 aña. 
E disciplina di gimnasta rit- 
mico tambe ta wordo duna 
pa mucha muhe desde 4 aña. 
Por haya mas informacion di 
e club riba e pagina di Face- 
book Gymnastics Aruba 
CGA Avance y riba e pagina 
web: www.cgaavanse.webs. 
com.Q 



Seleccion di 
Basketball a biaha 
pa Puerto Rico 

ORANJESTAD - Aruba Basketball Bond tin 
e grato placer di anuncia cu diaranson 22 ul- 
timo un seleccion a biaha pa Puerto Rico pa 
participa den un toernooi internacional di 
basketball. Ta prome biaha den mas cu 10 aña 
cu un seleccion di basketball lo ta biahando 
pa participa den un toernooi internacional. 


E torneo “Puerto Rico Little Lads and Lassies In- 
ternational basketball Tournament” lo wordo teni 
entre 23 pa 26 di juni na e ciudad di Ponce. 

E seleccion ta consisti di hobennan U15 (bou dil5) 
I nan ta hopi entusiasma pa participa den e toer- 
nooi. 

Nos hobennan lo wordo guia pa e coach staf di An- 
tonio D’Alberto (un coach Italiano cu hopi expe- 
riencia), Richard Brooks y Gilbert Gario. Sandra 
Croes a pone su mes como boluntario pa asisti e 
coach staf eherciendo e funcion di estadistica. 


Tambe e delegacion lo consisti di Geraldo Milton 
(president di ABB) y Valeaska Milton (secretaria di 
ABB). Varios mayor tambe ta biahando hunto cu e 
ekipo pa duna e apoyo necesario. 

Di nos banda Aruba basketball Bond lo mantene e 
pueblo di Aruba na altura di tur e movecion di nos 
team. 

Aruba Basketball Bond kier a desea nos ekipo un 
bon biahe, have fun riba e cancha di basket y alabes 
hopi exito. Corda uza cada oportunidad pa waya 
nos bunita bandera di ArubaQ 

Aruba Art Fair: 

Artistanan a uni den diferente disciplina 



ORANJESTAD - Un gran 
cantidad di artista den 
diferente competencia a 
uni forsa y a presenta e 
launch oficial di Aruba 
Art Fair. Den un set - up 
maestral cu efectonan di 
luz sensacional e cayanan 
di San Nicolas a transfor- 
ma den obranan di Arte 
bibo. 

Minister di Turismo, Cul- 
tura y Transporte, Sr. Otmar 
Oduber a hiba palabra y inicia 
asina oficialmente e ruta pa 
San Nicolas, e ruta pa Aru- 
ba Art Fair. Minister Otmar 
Oduber a elabora riba e esen- 
cia di colaboracion y structu- 
racion di participacion di tur 
artistanan di diferente discip- 
lina y trece nan tur hunto den 
un plataforma central cu lo ta 
bira Aruba Art Fair. Tambe e 
mandatario a elabora riba un 
proyecto cu a inicia 3 aña pasa 
na unda lo haci di San Nico- 
las e Cultural heritage city di 
Aruba 

Isha Tapias Kock, den repre- 
sentacion di Aruba Tourism 
Authority, kende ta e partner 
principal di Aruba Art Fair, a 
splica cu a mira den e proyec- 
to aki un aglomeracion con- 
structivo di proyecto comu- 
nitario. 

Diferente scolnan y hoben- 
nan den un sistema educa- 
tivo, ta participa atrabes di 


Arte cu competencianan in- 
novativo. 

Tambe e embeyecemento di 
San Nicolas y Aruba en gen- 
eral treciendo artistanan di 
nivel Internacional pa uni cu 
esunnan local tabata un pun- 
to clave pa a dicidi di sostene 
Aruba Art Fair. 

Aruba Art Fair,ta inicia cu 
e competencia Aloe 125, na 
unda 10 construccion den 


forma di un Aloe di un me- 
ter cu a wordo traha pa Ed- 
mond Teejuhut, y ta keda 
liber pa artistanan por decora 
di manera original. 

Art Expresion, tambe ta un 
competencia di scolnan, na 
unda un canvas di 3 meter ta 
wordo entrega, na scolnan cu 
a inscribi, hunto cu material- 


nan y si ta necesario supervisa 
dor di un artista pa asina yega 
na un producto di colabora- 
cion via di e alumnonan. 

Culinary Competition, ta e 
competencia na unda e alum- 
nonan scogi di EPB y EPI 
hunto cu 6 chef renombra 
lo crea un dessert a base di 
un pintura cu nan lo ricibi e 
anochi aki. Chefnan, Urvin 
Croes, Chef di White Mod- 


ern Cuisine , Erwin Husken 
representando Screaming 
Eagle, Erwin Peña (Man- 
chebo Beach hotel), Steven 
Toevs (Ritz Carlton), Pat- 
rick Donk (AmuseBistro), 
Teddy Bouroncle (Marriott 
Resort) y Gerard Coste di 
Hilton Aruba Hotels& Ca- 
sino a scoge e pintura cu nan 
lo bay uza pa e competencia. 


Aruba Art Fair, lo tuma luga 
dia 16, 17 y 18 di September 
ilustrando tur competen- 
cianan di arte, tanto baile, 
poesia, teatro, arte contem- 
poraneo, moda, canto, pero 
tambe e arte di cuminda y be- 
bida exotico di diferente pais. 

Durante e oficial launch, 
Aruba Art Fair a crea un mini 
Korte Weg, kende a desplega 
un biaha mas nan construc- 
cion unico y nan artistanan 
den e arte plastico. 

Mo Mohamed,artista invita 
a crea un parti substancial di 
bunita obranan nobo y uni 
na esunnan cu ya e tin den 
su creacion. Tambe e can- 
cionnan y expresion teatral a 
haci un impacto grandi. 

Fashion tambe a haya su de- 
bido atencion cu dos artista 
Internacional renombra. E 
pop Artist David Paulus hun- 
to cu Atalier Doree ta uni cu e 


artistanan local Eliza Lejeuz, 
Gigliola Gomez y paprome- 
bez riba escenario nos gran 
artista Maria Theresa Madar- 
iaga. 

15 Artista Internacional lo 
cambia diferente construc- 
cion na Aruba y San Nicolas 
incluyendo entre otro Biblio- 
teca Nacional, Madereinse, 
Setar Building, RC Cola 
Building dunando diferente 
workshop na artistanan local. 

Artistanan Internacional ta 
Cobra for di Brazil, Guache 
for di Colombia, Street Art 
Chilango y Farid Ruedafor 
di Mexico, Fio Silva for di 
Argentina, LeonKeer y Am- 
sterdam Street Art for di Hu- 
landa, Gemmis di Kazahstan, 
Bond Truluv for di Alema- 
nia y di Isidora Lopez Paz di 
Chile. 

Artistanan ta keda cordial- 
mente invita pa inscribi nan 
obra di arte via e website 
www.Arubaartfair.com. □ 




IBISA: Careda 1,2 y 3 Km, Ganadonan a ricibi bunita tas di TOTO 


ORANJESTAD- Hunto 
cu IBiSA, COA a traha pa 
duna nos muchanan cu a 
participa na e careda di 
1, 2 y 3 Km un recuerdo 
grato pa nan participa- 
cion. Ya caba na registra- 
cion e muchanan a ricibi 
un bunita T-shirt cu nan 
a bisti specialmente pa e 
careda. 

E T-shirt colorido di ‘Olym- 
pic Day’ a luci riba Bucuti- 
weg diasabra ultimo durante 
e careda. 

Despues di e caredanan emo- 


cionante di e mainta y cu 
apoyo di tur mayor presente 
a anuncia e ganadornan cu a 
resulta: 

Categoria A - 1 Kilometer 
Mucha Muhe: Catego- 

ria A - 1 Kilometer Mucha 
Homber: 

le luga Lixjindra Bello - 
Sint Paulus School 
le luga Gian Giel - Prinses 
Amalia 2do luga Naiva Kock 
- Scol Basico Washington 
2do luga Raydrick Maduro - 
Scol Primario Kudawecha 
3er luga Riandra v/d Linde - 


Cacique Macuarima School 
3er luga Bodhi Hoitink - 
Colegio Sagrado Curason 

Categoria B - 2 Kilometer 
Mucha Muhe: Catego- 

ria B - 2 Kilometer Mucha 
Homber: 

le luga Eljoenai Wehl 
- Prinses Amalia School 
le luga Tyree Koeiman - 
Sint Paulus School 
2do luga Rebecca Jansen - 
Colegio Conrado Coronel 
2do luga Ronald Fun - Co- 
legio Sagrado Curason 
3er luga Antonietta Bocache 


- Scol Basico Washington 
3er luga Gaydon Croes - 
Colegio Sagrado Curason 

Categoria C -3 Kilometer 
Mucha Muhe: Catego- 

ria C -3 Kilometer Mucha 
Homber: 

le luga Aishley Kransen 

- Cacique Macuarima School 
le luga Juan Oduber - Caci- 
que Macuarima School 

2do luga Liz Marie Chong 

- Prinses Amalia School 
2do luga Jeandrik Croes - 
Cacique Macuarima School 
3er luga Britta Schweng - 


Colegio Sagrado Curason 
3er luga Shamil Koolman 
- Colegio Sagrado Curason 

Na fmal ora di entrega meda- 
ya na e ganadonan di prome, 
di dos y di tres luga, tanto pa 
mucha muhe como pa mu- 
cha homber den e categori- 
anan A, B y C, cada un a ricibi 
tambe un bunita tas di marca 
TOTO como premio for di 
mannan di Sr. Jairo Tromp 
representante di Comite 
Olimpico Arubano. Pa IBiSA 
tabata Sra. Patty Portier cu a 
entrega e medayanan.Q 

Varios 

Tecnico mecanico au- 
tomotriz | Ofrece 
Tel. 00584149608253 
Quick Code: 019679 

Computer & Telecomuni- 
cacion 

Brand new Ta bende virtual 
reality glasses pa wak 3D 
movies, weganan riba any 
smart phone, iPhone, galaxy, 
e ta inclui control bluetooth. 
Pa solamente awg.125 What- 
sapp 7486805 | Afl. 125.00 
Quick Code: 019660 

Ta bende e version mas nobo 
di adobe. PHOTOSHOP 
CC version full completo. 
Tambe mi tin tur e produc- 
tonan di Adobe software CC 
y CS6 Whatsapp 7486805 
BB PIN:7AD8C8A4 | Afl. 
75.00 | Quick Code: 04795 | 

Residencia 

Ta busca cas pa huur Bo kier 
huur bo cas, lihe, sigur, pa 
termino di un aña of mas cu 
contracto. yama 73312011 


Quick Code: 018808 

Ta busca Cas pa cumpra pa- 
bao di brug Afls 200000. 
Bo tin otro oferta yama na 
7331201 | Afl. 200000.00 

| Quick Code: 018809 | 

Ta busca cas pa huur den 
bon condicion cu cura. 
maximo 1,000.— pabao 
di brug si tin otro oferta 
please yama 73312011 Afl. 
1000.00 | Tel. (297)7331201 
| Quick Code: 018806 | 

Ta Bende un apartamento en 
complex di 4 apartamento. 
Hopi bunita. Apartamento 
ta hopi bon manteni. Bon 
investments situa na Bubali. 
Pa mas info. Tel: 7370654 
| Quick Code: 019663 | 

Ta huur camber priva cu 
baño y small kitchen cabi- 
net. included water, wifi, 
cable, excluded, no inclui 
coriente di airco. deposita 1 
una deposita. max 2 adulto. 
Afl. 800.00 | Tel. 5930866 
Quick Code: 019684 

&□ tier iwflk t portret? 


Pone claaificado deo 
e secshon aki? 

ftdi ribii www.arub^dral. 
com/pii p/user/loBi n 

CampielGmentF grofist 


Ta Bende un bunita tereno 
675 m2 na Bubali. Cer- 
ca di lama y supermarket. 
Bario hopi trankil. Mas 
info. Tel: 564.0654 | Bid 
Tel. 564 0654 - 7370654 
Quick Code: 018818 | 

Mercado di trabou 
Les di Hulandes, In- 
gles y Papiamento 
Quick Code: 019680 

Ta Busca: Un hende pa 
traha den construccion, cu 
su mes un transporte y cu 
tin su herment pa traha. Pa 
mas info. yama 7370654. 

| Quick Code: 019682 | 

Musica&Instrumento 

Precision bass guitar di marca 
Squire. Interesadonan por 
tuma contact na: 564-8404, 
preferibel despues di 4.30pm. 

| Afl. 80.00 | Tel. 6612152 | 
QuickCode: 019688 | 

Mucha 

Stoel di come: Deluxe Com- 
fort Folding Booster Seat pa 
50; E ta handy y mescos cu 


nobo. Baby te toddler ta sinta 
na dj e pa come, y por los e hibe 
cu bo unda bo kier. #7442870 
| Afl. 50.00 | Tel. 5615446 
Quick Code: 018778 

Producto Blanco & Elec- 
tronica 

Ta bende was mash- 
in den top condicion pa 
Afl 250 | Tel. 5937127 
Quick Code: 019673 

Deporte & Salud 
Ta duna masashi na mi 
cas! Body massage- sport- 
massage- kleimassage- 

scrubmassage! hende se- 
rio di confiansa, sinti bo 
liber y yama pa mas in- 
formacion! Tel: 5937127 

| Quick Code: 019674 | 

Auto & Acesorio 

Corolla ta den bon condicion 
tin un luz dilanti pa drecha 
y airco falta gas, si kier e ta 
as is y prijs ta discutibel pa 
cumprado nan serio so no ta 
acepta cambia pa otro auto ta 
acepta cash so e-mail mi na ( 
sherwinemartes@gmail.com 


) car has super clean interior 
as well as exterior car has all 
5 new tires and alarm sys- 
tem installed. | Afl. 4800.00 
| Quick Code: 019683 | 

Ta bende Suzuki Swift 2012, 
den Hopi Bon Condicion. Ta 
bende pa motibo di biahe. | 
Afl. 20000.00 | Tel. 593-7212 
| Quick Code: 018814 | 

Ta bende buggy | Ta bende 
Afl. 5000.00 | Tel. 6006021 
Quick Code: 018826 | 

Ta Bende un Ford Edge 2011 

deluxe version den hopi bon 
condicion. Color blanco, 
automatic, power windows, 
brakes, leather seats etc.. Yama 
592-8462 | Afl. 38250.00 
| Quick Code: 019664 | 

Off Road tires 33” | Mi ta 
bende 4 tire marca V NE- 
TIK. Pa rim 17R size 33 inch 
nobo nobo. Tambe mi por 
bestel tire pa tur auto grandi 
na bon prijs Tire pa SUV , of 
Truck pa mas info 5688715 | 
Afl. 2550.00 | Quick Code: 
018773 I 


Stern y Chevrolet: 

Ta lansa su campaña ‘Chevrolet’s 30 Days Countdown 

to a New Driving Sensation’ 


ORANJESTAD - Pa di 6 
aña consecutivo Stern y 
Chevrolet ta lansa e gran- 
dioso campaña ‘Chevro- 
let’s 30 Days Countdown’. 
E campaña institucional 
aki di Chevrolet, ta wordo 
teni den henter Caribe y 
Centro America, unda cu 
cada dealer ta haya opor- 
tunidad di ofrece un pa- 
kete promocional special 



durante 30 dia na tur cli- 
ente cu cumpra un auto 
nobo. 

E biaha aki Stern ta pone 
enfasis ariba e sensacion di 



maneho di un Chevrolet y ta 
ofrece un pakete cu ta con- 
sisti di un aña di servicio gra- 
tis, un tanki full di gasolin, 
tapijt pa auto y un basket di 
productonan di cuido di auto 
cu cada compra durante e 30 
dianan aki. 

Awor ta momento ideal pa 
pasa bishita e showroom pa 
wak tur e diferente mode- 
lonan di Chevrolety haci un 
test drive pa convence bo mes 
di e New Driving Sensation 
cu solamente Chevrolet por 


ofrece. Chevrolet ta conta 
cu modelonan manera Trax, 
Cruze, Sonic y Spark Classic. 

Pa 2016 Stern ta lansando 
modelonan mas nobo cu ta e 
Spark ng y Equinox. E Chev- 
rolet Spark NG ta comple- 
tamente rediseña y ta mas 
aerodinamico, mas potente y 
miho ekipa na prijsnan cu no 
por wordo iguala. E Chev- 
rolet Equinox no ta un auto 
desconoci. E mid size SUV 
aki ta haci un come back den 
mercado na Aruba cu dos 



version hopi bon ekipa y cu 
standard safety features cu 
ningun otro modelo por of- 
rece ora cu compara prijs. 

Campaña y oferta di Chev- 
rolet ta valido pa 30 dia so, 
p’esey no perde e oportuni- 
dad pa pasa na e showroom di 
Stern pa experiencia e placer 
di por test drive y cumpra un 
vehiculo di calidad cu respal- 
do y garantia Chevrolet. 


Stern Automotive Enter- 
prises N.V situa na Tanki 
Leendert 122 ta agente ex- 
clusivo pa Chevrolet y ta 
cumpli cu mantene pueblo 
di Aruba informa di tur loke 
ta avancenan den e mundo 
Chevrolet. Pa mas informa- 
cion tocante nos modelonan 
yama of bishita nos na Stern 
na 582-3838.Porsiguinosrib- 
atamberiba Facebook: Chev- 
rolet Aruba. 

Jennifer Arends-Reyes (AVP): 

Un dependencia asina grandi ariba Turismo no ta duna espacio 

pa un mayoria di hotel ta All-Inclusive 


ORANJESTAD - segun 
Sra. Arends-Reyes, e tema 
di regulacion di All-Inclu- 
sive ta uno cu tin atencion 
di diferente sector na Aru- 
ba pa motibo cu e impacto 
di Turismo ta uno grandi 
pa nos isla, cu 88.4% di nos 
GDP, e ta algo cu ta haci 
e situacion di Aruba uno 
hopi peculiar den region y 
na mundo. 

E tendencia di All-Inclusive 
y su discusion a cuminsa mas 
cu un aña y mey pasa caba 
caminda cu e topico aki a ser 
discuti y treci dilanti na varios 
ocasion e.o. den reunionnan 
di comision fiho di Turismo. 

A toca e topico aki na varios 
ocasion na 2015 y 2016 den 
reunionnan cu e.o. Minis- 
ter di Turismo, Minister di 
Salubridad, ATA, AHATA. 
Tratando e topico di All-In- 
clusive a bin tuma nota cu e 
topico ta toca aspectonan hu- 
ridico, aspectonan di comer- 
cio, salubridad, calidad, lab- 
oral, social, economico y un 
aspecto cu ta pisa hopi fuerte 
cu ta e interes general di nos 
Pais. A palabra desde cu e 
concepto di ley a drenta Par- 
lamento cu cada fraccion lo 
sigui busca mas informacion 
riba nan mes y sinta segun 
nan schedule cu partnernan 
mirando cu varios miembro 
di tur fraccion tawata den 
exterior pa trabou y si mas 
miembro di Parlamento tin 
informacion riba e topico 
aki miho. Por a wak cu otro 
fraccionnan a reuni cu varios 
partnernan y a tende pa nan 


mes con Turismo di Aruba ta 
hinca den otro pa di e perso- 
nanan den e sector ey. 

Por bisa cu fraccion di AVP 
a sinta oranan largo cu dife- 
rente partnernan cu di un of 
otro manera lo por wordo 


afecta door di un introduc- 
cion di un regulacion di All- 
Inclusive of si no haci nada 
y keda warda pa ora ta laat. 
Fraccion di AVP a sinta cu 
varios gremio, entidadnan y 
representantenan den Tur- 
ismo, entre otro AHATA, 
ATIA, Banco Central, Im- 
portadornan, Asociacion di 
restaurantnan y representan- 
tenan di taxista. 

Aunke cu cada gremio riba 
nan mes a sa di publicamente 
sali afo y duna nan punto di 
bista den prensa, tawata bon 
pa a scucha nan tambe y nan 
informacion sigur tawata 
sumamente valioso pa nos. 
Aruba ta draai practicamente 
completo ariba Turismo y ta 


di comprende cu tur gremio 
ta defende nan interes en 
particular pero como miem- 
bro di Parlamento nos mester 
cuida nos pilar economico y 
mester por actua na tempo. 
Durante e reunionnan cu 


varios gremio nos como frac- 
cion di AVP a sa di vocifera 
diferente preocupacion cu a 
bin dilanti entre otro di parti 
di e doñonan di e hotelnan 
en particular den nos pre- 
guntanan y nos a comprende 
cu tin diferente punto cu lo ta 
biniendo cu cambio riba nan 
y den caso cu no ta asina nos 
mes lo trece algun cambio 
cu nos lo desea di wak. Frac- 
cion di AVP ta den pleno pre- 
paracion ta studia e ley aki di 
cerca, considerando tur e in- 
formacionnan cu nos a ricibi 
di tur gremio y mester bisa cu 
pa nos nan punto ta hopi cla. 
Na e momentonan aki no tin 
ningun informacion nobo cu 
ta ser treci dilanti y awor ta 


keda na Gobierno pa haci al- 
gun ahustacion y Parlamento 
pa considera tur locual tin ‘at 
stake’. Y ta bon pa remarca cu 
e impresion di ta contra All- 
Inclusive como producto den 
su totalidad no ta corecto, 


simplemente e ta un produc- 
to cu Aruba como isla chikito 
y sumamente dependiente di 
Turismo no lo beneficia di 
dje pa tur locual cu Aruba tin 
di ofrece pafo di e hotel. 

Y tur locual ta bay na mercad- 
eo pa trece turistanan high- 
end cu lo kier un experiencia 
inolvidabel na Aruba. Fuera 
di esey, mi ta duda cu Aruba 
lo ta desea mas hotel cu no ta 
permiti nos hendenan local 
haci uzo di nan facilidadnan 
facilmente ‘on consumption’ 
manera restaurantnan, bar- 
nan of hasta pa keiro como 
famia si bo no tin un banchi 
bisti. Nos hendenan local ora 
cu tin tempo den famia cu 
otro ta subi auto y keiro den e 


area di hotel y tambe kier sin- 
ti nan mes como turista ariba 
nan isla. No por isola turista 
so y nos pueblo ta keda sola- 
mente como trahado, nos 
cultura y calor humano mes- 
ter por yega na e turistanan di 
cerca. 

Aruba no lo ta desea di wak 
un shift pa Turismo di masa 
cu ta promove cantidad ver- 
sus calidad cu tanto oposicion 
mes a bisa di ta contra. Condi- 
cionnan laboral, trato, train- 
ing, upgrading y tips ta im- 
portante pa nos trahadonan y 
nan famia, nan ta nos capital 
humano y hotelnan mester 
demostra esaki hopi mas. Tur 
gremio ta di acuerdo cu no ta 
desea di wak un crecemento 
den e producto aki pa Aruba 
manera cu ta e tendencia di 
Mexico, Santo Domingo, 
Cuba of Spaña cu ta yega na 
casi 90% di nan inventario di 
hotel full All-Inclusive. 

E concentracion di Hotel den 
e Palm Beach area ta Aruba 
su ‘prime property’ area y ta 
coriendo risico pa propiedad- 
nan actual bira All-Inclusive, 
pa motibo cu e cadena di ho- 
telnan tipo All-Inclusive aki 
ta gana suficiente ganashi pa 
bo por bid hopi biaha mas 
halto cu locual ta pidi pa e 
propiedad. Den tur rapport 
te ainda cu nos por a lesa tin 
argumentonan pro y contra 
pa All-Inclusive dependiendo 
di e factornan di cada pais, 
den e caso di Aruba, sigui e 
tendencia aki sin regulacion 
lo por tin consecuencia cu lo 
ta dificil despues pa draai bek 
Sra. Arends-Reyes ta termina 
bisando. □ 



Evelyn Wever-Croes (MEP): 

Minister Otmar Oduber ta actuando 
manera un dictador 


ORANJESTAD - Lider di 
MEP Evelyn Wever-Croes 
a duna di conoce cu e ta 
spera cu minister Otmar 
Oduber reconsidera su 
actitud dictatorial. Tin 
un ley cu ta stipula den 
ki caso un taxista por pidi 
pa traspasa un permiso di 
taxi na un familiar di dje. 

Esaki por den caso cu e tax- 
ista fayece of tin un enferme- 
dad serio di cual un dokter 
nombra pa e minister declara 
cu e no por haci uzo mas di 
su permiso. Mester ta trata 


di un familiar cu ta uza e 
permiso pa sigui mantene e 
famia di e taxista. Den tur e 
casonan aki a base di ley min- 
ister por traspasa e permiso. 

Pero awor e minister a publi- 
ca un decreto ministerial den 
cual e ta bisa cu e lo rechasa 
tur peticion pa traspaso. Es- 
aki y mas ingrediente den e 
decreto ta contra e ley. Mas 
tristo ta cu e minister sa esey 
masha bon pero ta impone 
riba e taxistanan y reta nan pa 
hib’e corte. E minister sa cu 
e caminda pa Corte ta largo y 


costoso. “P’esey mi ta haya e 
actitud dictatorial di e minis- 
ter hopi lamentabel. 

Ta un abuso pa forsa e tax- 
istanan pa bay Corte pa busca 
un derecho cu nan tin caba. 
Mi ta spera cu e taxistanan no 
permiti esaki y cu nan bringa 
nan caso te na final. E min- 
ister ta abusa di e taxistanan 
y p’esey mi ta bisa e minister 
cu si tin mester, nos mes ta 
hiba e minister Corte y nos 
ta gan’e tur dia den Corte”, 
lider di MEP Evelyn Wever- 
Croes a duna di conoce.Q 

Dangui Oduber (MEP): 

AHATA no tin confianza mas den Otmar Oduber y ATA! 
Otmar mester saca su conclusion!! 


ORANJESTAD - Pa 
prome biaha den historia 
di nos pais desde aña 1986, 
AHATA ta entrega un mo- 
cion di desconfianza con- 
tra un minister di turismo. 
Nunca antes den historia 
di nos pais esaki a sosode 
caminda cu AHATA no 
kier traha mas cu e minis- 
ter di turismo. 

E crisis den nos turismo ta 
completo na e momentonan 
aki. Tin caida den stayovers, 
tin caida den rev par, tin caida 
den grado di ocupacion y tin 
caida den cantidad di placa cu 
turista ta laga atras. E situa- 
cion actual den nos indu- 
stria turistico ta hopi tenso 
y a sali for di man. Loke Ot- 


mar Oduber ta haciendo ta 
afectando nos turismo y e ta 
destruyendo e sector aki. 

Na momento cu 3 miembro 
di AHATA cu ta miembro di 
directiva di ATA ta entrega 
nan retiro ta pasobra nan a 
perde tur confianza den Ot- 
mar Oduber y den directora 
di ATA! Turismo ta den un 
crisis serio y si no bin accion 
Otmar ta kibra nos unico pi- 
lar economico! Esaki ta un 
mocion di desconfianza con- 
tra Otmar Oduber! Pa prome 
biaha den historia di nos pais 
AHATA ta perde confianza 
den un minister di turismo. E 
miembronan no ta contento 
cu e maneho actual di ATA! 
Nos pais ta pasando den mo- 
mentonan dificil y awor nos 


unico pilar economico ta 
wordo maneha pa un hende 
cu tin guera cu tur gremio 
y no kier scucha di ningun 
hende. Otmar Oduber su 
manera di dialogo a causa un 
crisis serio den industria tur- 
istico. Cu e retiro di 3 miem- 
bro di AHATA for di e direc- 
tiva di ATA ta demostra cu no 
solamente nan no tin confi- 
anza mas den e minister pero 
tambe cu nan no kier sigui 
traha hunto cun’e. Un deci- 
sion asina mester por pone e 
minister para keto un rato y 
reflexiona loke e ta causando 
cu su arogancia y terkedad. 
Pueblo no a duna bo e man- 
dato pa bay dicta, pueblo no 
a duna bo e mandato pa bira 
ignorante. Pueblo a duna bo e 


mandato pa scucha tur hende 
den e comunidad aki. 

E problema na den nos tur- 
ismo a escala y nos ta suma- 
mente preocupa con ta bay 
sigui dilanti. Otmar Oduber 
a afecta e relacion asina hopi 
cu lo dura tempo pa drecha 
esaki bek. Un cos ta sigur, 
AHATA no kier traha mas cu 
Otmar Oduber y no tin nin- 
gun confianza mas den dje. 
Na momento cu e partner 
di mas importante den tur- 
ismo no kier sigui traha cu 
bo mester cuminsa evalua 
bo posicion y cuminsa saca 
bo conclusion ki daño bo ta 
haciendo y haci nan nos tur- 
ismo. Cu un actitud di dicta 
nos nunca lo yega na un so- 



lucion. AHATA ta cuestiona 
seriamente e maneho di ATA. 
Un minister no por kere cu e 
por hunga cu nos unico pilar 
economico y pone esaki den 
peliger pasobra e ta terco y 
kier ignora e consecuencian- 
an di un relacion kibra entre 
minister di turismo y AHA- 
TA. Na momento cu AHATA 
ta bisa cu e no kier traha mas 
cu Otmar Oduber, e minister 
mester saca su conclusion y 
entrega su retiro. Nos turis- 
mo ta mucho mas importante 


Fraccion MEP: 

Minister Otmar Oduber a contesta 25% so 
di preguntanan tocante “all inclusive” 



ORANJESTAD - Parla- 
mento ta preparando pa 
trata e ley di All Inclusive. 
Parlamentarionan a haci 
nan preguntanan siman 
pasa y e siman aki e con- 
testanan a drenta. Pero di 
e preguntanan di Fraccion 
di MEP apenas 25% so e 
minister a contesta. Ta 
parce manera cu e min- 
ister tin miedo di duna 
transparencia y esey ta di 
lamenta. 

Pa loke ta e ley mes, tin con- 
senso cu mester regula esaki 
pa evita cu tur camber di 
hotel bira All Inclusive pero 
tin consenso tambe cu e ley 
manera nos tin awor nos di- 
lanti, lo no logra esey. 


Aruba tin un formula exitoso 
den turismo y den e formula 
ey tin un parti All Inclusive. 
Si turistanan na tur parti di 
mundo kier mas All Inclu- 
sive, e hotelnan mester por 
cumpli cu e demanda. 

E miho pa tur esnan envolvi 
na e momento aki ta pa duna 
tempo, sikiera algun luna, pa 
haci un estudio profesional 
pa sirbi como dato concreto 
y pa por tuma decision. Awor 
nos no tin estudio y nos no 
por guia nos pais a base di 
percepcion. 

Un otro punto di preocupa- 
cion ta e “free enterprise” na 
Aruba. Den nos sistema go- 
bierno no por dicta con, cu- 
anto y na kico inversionista 


kier haci su inversion. Si nos 
mira paisnan bisiña nos por 
mira kico ta pasa ora gobier- 
no kier tin tur cos den man. 
Y ta parce cu minister Otmar 
Oduber kier dicta na Aruba 
tambe ariba tur cos. mañan 
gobierno ta capaz di bay mete 
tambe ki color abo por verf 
bo cas! 

E preocupacion di mas grandi 
ta e falta di transparencia. Di- 
con no ta facilita tur gremio 
e rapport di PWC di 2015? E 
rapport aki a wordo referi na 
dje, pero e minister no kier 
suministra Parlamento ni 
gremionan un copia! Acaso e 
rapport aki ta asina negativo 
pa Gobierno? 

Fraccion di MEP ta sostene 


e esfuersonan pa un “cool- 
ing off period”. E hotelnan 
a duna garantia caba cu nan 
lo no bende den e periodo 
aki, algo sigur di aprecia. 
Hoteleronan cu amplio ex- 
periencia manera Sr. Harold 
Malmberg y Sr. Eduardo de 
Veer a duna algun palabra di 
conseho hopi valioso. Pero ta 
lamentabel cu e gobierno di 
Mike Eman ta asina terco y 
no kier scucha. Ni sikiera ta 


importa e gobierno di Mike 
Eman si trahadonan perde 
trabou. 

“Nos ta pidi simplemente 
tempo y informacion inde- 
pendiente cu mester sirbi 
pa tur hende sa cuant’or tin. 
Turismo ta nos unico pilar 
economico y nos lo no ta 
complice di su destruccion”, 
segun lider di Fraccion di 
MEP Evelyn Wever-CroesQ 


Rene Herde(MEP): 

Mocion pa desaproba ley di "Bosman" 



ORANJESTAD- Parla- 
mento lo trata un mocion 
cu e tres fraccionnan AVP, 
MEP y PDR hunto ta sos- 
tene, pa desaproba e ley 
di e parlamentario Andre 
Bosman di Hulanda. 


E meta di e ley di Sr. Bos- 
man ta pa prohibi hoben- 
nan di Aruba, Corsou y Sint 
Maarten, cu no tin estudio of 
trabou na Hulanda, pa drenta 
Hulanda. Segun e pensamen- 
to di Sr. Bosman, e hobennan 
aki ta cay den criminalidad y 
causa problema na Hulan- 
da, pasobra nan tin un nivel 
di educacion mucho abou 
pa haya trabou of nan no ta 
bay scol. Criminalidad ta 


bira p’esey e unico forma pa 
nan yega na un entrada. Den 
pensamento di Sr. Bosman 
esaki ta un problema serio pa 
Hulanda, siendo cu e hoben- 
nan aki ta bini mal prepara 
for di e islanan di Caribe. 

Den parlamento di Aruba 
ta haya cu mester atende e 
problemanan di hobennan 
cu mas y miho educacion y 
cu proyectonan pa yuda tene 


nan riba bon caminda y duna 
nan perspectiva pa futuro. 
Un acercamento cu ta duna 
solucion. 

Nacionalidad 

Aunke e proposicion di ley 
di Bosman a wordo severa- 
mente critica pa organisa- 
cionnan internacional, di 
Hulanda y pa Parlamentonan 
di Aruba, Corsou y Hulanda, 
e tin chens di haya sosten den 


Parlamento Hulandes. Un di 
e problemanan serio cu tin cu 
e ley aki ta, cu e ta crea dos 
sorto di ciudadano cu nacio- 
nalidad Hulandes. 

Segun constitucion di Hu- 
landa y segun Statuto di Re- 
ino esaki no tin mag. Bo no 
tin mas di discrimina entre 
dos hende cu tin e mes un 
nacionalidad, djis pa e luga cu 
nan a nace.Q 

Rene Herde' (AVP): 

Ta urgente pa trata e 
ley di "all inclusive" a 
corto plaso 

ORANJESTAD - M Tin un aña ta papia y studia 
e materia di n all inclusive". E ley a pasa henter 
e proceso di trahamento di ley, di conseho 
riba e ley, di contesta pregunta di parlamento, 
manera tur ley tin cu pasa. 

Mirando e debate publico cu a bira hopi desagrada- 
bel y mas un mirando e peliger cu a corto plaso 
algun di e hotelnan grandi lo por wordo bendi y 
converti den hotelnan "all inclusive", ta necesario 
pa trata e ley a corto plaso.". Asina Rene Herde, 
lider di e fraccion di AVP a bisa awe tardi riba pre- 
gunta di periodistanan. E1 a enfatisa cu e debate 
a dura basta largo y no ta bini nada nobo acerca. 
E proceso normal pa cualkier ley a tuma luga cu 
e ley aki. Mas cu normal a reuni cu diferente or- 
ganisacion y grupo. Fraccion di AVP a reuni cu 9 
diferente grupo of organisacion comercial envolvi 
den turismo. Pospone e tratamento no ta sirbi niun 
meta mas segun Herde'. 



Investigacion 

Riba e pregunta cu si parlamento tin suficiente 
informacion, Rene Herde a contesta cu a haya e 
rapport cu gobierno a laga traha. Tin papia di un 
rapport di 2015, pero en realidad esey no a hiba na 


un conclusion y a uza tur informacion di e prome 
investigacion pa esun cu e minister a manda Parla- 
mento. Kier men cu no tin dos investigacion segun 
su informacion. Den reunion luna pasa cu Banco 
Central a papia di un investigacion di Banco Cen- 
tral cu lo a bini cla den tres siman, pero te awe esey 
no a bini cla. Rene HerdeV'Semper mas informa- 
cion ta bon bini. Pero tur e rapportnan cu nos a 
wak ta ripiti mas o menos e mescos. E rapport di 
WTO di Nacionnan Uni ta duna un bon resumen 
di e conclusionnan di experiencia cu "all inclusive 
hotels" rond di mundo. 

Nos mester asumi nos responsabilidad y tuma de- 
cisionnan bon argumenta y basa riba e informacion 
cu nos tin. Ademas esaki no ta e ultimo biaha cu 
lo discuti e tema aki. Aki un par di aña lo evalua e 
efectonan di e ley y lo por adapta esaki si mester. 
Awor aki loke ta mas importante, ta cu nos ta sigura 
cu nos no ta bira manera Mallorca, caminda mucho 
hopi hotel "all inclusive" a kibra economia di e isla 
completamente. Den caso di Aruba e peliger ta 
ainda mas grandi, pasobra cu nos tur ta depende 
di turismo! E efecto negativo y consecuencianan 
economico, fmanciero, social y laboral, cu ta señala 
rond di mundo di "all inclusive hotels", lo ta ainda 
pio den nos caso. Pasobra nos tur ta depende di tur- 
ismo. Ora cos bay malo, e ta afecta nos tur!"Asina 
Rene Herde a fmalisa. □ 


Minister Mike de Meza: 

Evaluando posibilidad pa hobennan di scolnan secundario tecnico, 

por wordo prepara pa trabou den refineria 


ORANJESTAD - Minister di 
Asuntonan Economico, Comu- 
nicacion, Energia y Medio Ambi- 
ente, ing. Mike de Meza a duna di 
conoce diaranson ultimo cu entre 
varios colega di Gabinete Mike 
Eman II ta evaluando posibilidad 
di crea un plataforma caminda 
hobennan di scolnan secundario 
tecnico, manera EPB y EPI, por 
sigui estudio cu ta prepara nan pa 
un trabou den refineria. 

E1 a menciona esaki pafo di ex- 
DOOV na San Nicolas caminda tam- 
be tin planea di facilita un espacio pa 
capacitacion di trahadonan cu ta wor- 
do tuma awor aki pa e CITGO, pero 
cu tambe por wordo uza dor di, por 


ehempel, Enseñansa pa Empleo duna 
cursonan di computer pariba di brug. 
Minister ing. de Meza a splica cu den 
e edificio ubica na e parti mas central 
di caya grandi na San Nicolas, tin un 
sala sumamente grandi. Ministernan 
di Labor, drs. Paul Croes; di Ense- 
ñansa, Sra. Hooyboer-Winklaar; di 
Asunto General, mr. Mike Eman y su 
persona, ta trahando riba un concepto 
pa cual a forma un comision. E comis- 
ion aki tin como tarea pa desaroya un 
sistema di certificacion pa muchanan 
cu kier bay den e industria petrolero/ 
tecnico. A duna e comision en cues- 
tion dos luna pa keda cla y presenta 
un sistema cu por bay implementa 
den scolnan secundario, manera ariba 
menciona. 


Algun dia atras, Minister ing. de 
Meza a informa cu durante e inves- 
tigacionnan haci di e forsa laboral lo- 
cal cu por bay traha bek den refmeria, 
a tuma nota di e factor di ‘vergrijz- 
ing’. Tin hopi ex-trahador di Coastal 
y Valero cu ya a yega nan edad di pen- 
sion y p’esey ta necesario pa entrena 
y capacita un grupo di trahadonan 
nobo y hoben. 

“Los di esey, tin e parti di certificacion 
cu mester tuma luga awo pa e rehabil- 
itacion y operacion di refmeria,” asina 
Minister de Meza a splica. “For di aki 
por duna tur e cursonan ey. Refmeria 
di Aruba y CITGO lo ta hopi activo 
den e tereno di educacion y tur esey 
por tuma luga akinan mes.” A duna 
di conoce tambe cu tin otro sala ca- 


minda por duna curso di tur loke ta 
encera entrenamento di computer. 
Kier saca mas tanto probecho di e 
edificio na bienestar di comunidad y 
trece mas actividad comercial y bida 
social den centro di San Nicolas. 
Ademas di e salanan di entrenamen- 
to y capacitacion aki, ex-edificio di 
DOOV na San Nicolas ta bay bira, 
den apenas algun siman, e sede di 
CITGO Desk hunto cu representan- 
tenan di DPLy DIMAS; pisonan mas 
ariba ta bay wordo ocupa dor di Min- 
isterio di Asuntonan Economico, Co- 
municacion, Energia y Medio Ambi- 
ente, y tambe Refmeria di Aruba y e 
compania di Benta, Mercadeo y Dis- 
tribucion Nacional. □ 


Minister Paul Croes: 

A lansa video contra 
abuso di mucha 

ORANJESTAD - Un video pa conscientisa 
comunidad contra abuso di mucha reciente- 
mente a keda presenta na televisionnan local 
y tambe riba medionan social pa Minister di 
Asuntonan Social y Hubentud drs. Paul Croes. 

E video aki ta hayando hopi reaccion positivo di co- 
munidad y comentarionan tur ta excelente. E pro- 
duccion local aki a wordo haci pa Fundacion Berea 
bou guia di Ishwar Daryanani, cual meta principal 
ta crea conscientisacion bou di mayornan y hoben- 
nan riba responsabilidad y Derechonan cu cada 
uno di nos tin. 

“Mi mester gradici e Fundacion Berea cu e tra- 


bou profesional cu nan a presenta. Como un di e 
Ministernan encarga pa bringa abuso di mucha na 
Aruba mi ta convenci cu e mensahe ta y a yega na 
horea di nos comunidad. 

Nos kier sigui conscientisa comunidad riba e 
gravedad di e situacion aki. Nos kier sigui mustra 
tur hende riba e efecto desastroso cu abuso tin riba 
un mucha y of un persona,” minister Paul Croes 
a mustra. E video aki ta enfoca riba abuso sexual, 
negligencia, abuso emocional y abuso fisico. Den 
un forma grafico y fuerte ta mustra ki efecto esaki 
tin riba e muchanan. 

Tambe por nota den e video e peticion di e 
muchanan pa para tur maltrato, mustrando cu nan 
ta nos futuro lidernan. “Esaki ta un forma cu como 
Minister bo ta trata na frena abuso aki na nos pais. 
Banda di conscientisacion nos ta sigui traha duro 
pa apoya e sector social cu e sosten necesario. Mi 
a presenta un proposicion na conseho di Minister 
pa asina haya sosten fmanciero pa duna sosten na e 
veld, kiermen esaki ta canando. Banda di esaki nos 



lo continua cu e tipo di campaña y mensahe nan aki 
na nos comunidad. Mi ta keda haci mi esfuerso pa 
frena abuso di mucha riba nos isla,” minister Paul 
Croes. □ 

Marlon Sneek (AVP): 

MEP kier lanta ‘helpdesk’ pa trabou di 
CITGO estilo di MoChimi 


ORANJESTAD - Den otro 
intento desespera pa recu- 
pera tereno politico perdi 
den dos eleccion sigui, 
miembronan di fraccion 
di MEP ta haci manio- 
branan politico cu mas 
bin ta un locura politico. 

Cu gran asombro por a tuma 
nota di un declaracion di 
Chris Romero di fraccion 
di MEP, kende a declara cu 
partido MEP lo bay lanta un 
“helpdesk” den sede di e par- 


tido na Santa Cruz, caminda 
lo bay over na registra hende- 
nan cu lo kier un trabou den 
e refmeria asina cu trabou- 
nan cuminsa den e proceso 
di reapertura. 

“Ora cu scucha miembronan 
di MEP papia e tipo di idio- 
ma aki, nos ta puntra nos mes 
ta kico a pica e hendenan aki, 
ta di unda nan ta saca e locura 
aki. 

E solo hecho cu Romero ta 
bin insinua cu Gobierno di 


AVP kier haci wega politico 
cu e asunto di helpdesk pa 
refmeria di Citgo, ta mustra 
e tipo di mentalidad di e hen- 
denan aki cu nunca ta pensa 
dos bes prome cu nan papia. 

Ta henter Aruba sa di e lo- 
cura di colega di Romero, 
esta Glenbert Croes, kende 
ta biaha pa Venezuela pa haci 
loke e tin cu haci y despues 
bin hunga su weganan polit- 
ico como si fuera el a forma 
parti di un of otro proceso di 
negociacion. 

Awor cu Gobierno a partic- 
ipa cu a yega na un acuerdo 
pa reapertura di e refmeria di 
San Nicolas, fraccion di MEP 
ta core ariba abou tratando 
di gana reconocimento po- 
litico, contando storianan cu 
simplemente ningun hende 
ta kere mas. 

Glenbert a hiba lunanan ta 
hungando weganan politico 
cu e proceso di negociacion 
y awor su coleganan ta sos- 
tene su persona pa trata di 
convence pueblo di Aruba 
cu MEP a duna un aporte na 
henter e proceso aki. 

Loke Sr. Romero por haci ta 
di trece Glenbert Croes den 
un reunion pa informa Parla- 
mento di tur loke el a haci na 
Venezuela, su aportacion den 
e negociacionnan y presenta 


documento oficial di tur loke 
e kier pa pueblo kere cu el a 
haci. 

Henter e asunto aki ta algo 
serio, algo cu no tin espacio 
pa hunga wega politico ya cu 
te dia di awe ni lider di par- 
tido MEP y tampoco cualkier 
otro miembro di e fraccion 
geel den Parlamento, a pre- 
senta un solo nomber cu nan 
a bisa cu nan tabatin, pa habri 
e refmeria y ta danki na insis- 
tencia grandi, trabou deter- 
minante di Gobierno di AVP, 
cu a logra pa bolbe percura 
pa reapertura di e refmeria. 

Awor pa scucha Sr. Romero 
papia di un tipo di “helpdesk” 
na sede di MEP, ta otro lo- 
cura mas caminda ta trata di 
duna speransa falso na hen- 
denan cu ta interesa pa bay 
traha den e refmeria, preten- 
diendo cu MEP lo por duna 
nan trabou. 

Minister Paul Croes oficial- 
mente a informa pueblo cu 
lo tin un “helpdesk” na de- 
partamento di labor, DPL, 
caminda tur hende interesa 
por inscribi pa despues sigui 
cu e proceso den coopera- 
cion cu e companianan cu ta 
busca hende pa bay traha den 
e refmeria, pa mira si nan lo 
wordo tuma na trabou. 


E forma con Sr. Romero y 
otro miembronan di frac- 
cion di MEP ta papia di un 
helpdesk, e ta pone nos corda 
na e notario centro na Santa 
Cruz, conoci como “MoChi- 
mi” caminda a converti e luga 
aki den un centro di proceso 
permiso a cambio di pago. 
Un biaha mas partido MEP 
kier tuma pueblo di haci, 
manipula cu opinion general 
presentando un concepto cu 
den pasado ya caba e partido 
a fracasa den esaki. 

E locuranan aki ta bolbe 
mustra e fayo grandi di par- 
tido MEP cu algun aña atras, 
tabatin e miho posibilidad di 
mantene presencia di Valero 
operando e refmeria, pero 
na luga di hiba negociacion 
na interes di nos pais, a hiba 
otro tipo di maniobranan pa 
fmalmente bisa oficialnan di 
Valero, pa pone e refmeria 
riba nan lomba y bay cu esaki 
for di Aruba. 

Awe ta mesun partido aki ta 
pretende di hunga weganan 
politico sin sentido y pre- 
tende cu nan por bolbe ma- 
nipula cu inteligencia di nos 
pueblo pero caminda ya caba 
henter pueblo sa e berdad di 
tur loke a tuma luga cu nego- 
ciacion pa reapertura di e re- 
fineria,” Parlamentario Mar- 
lon Sneek ta mustra. □ 


Mervin Wyatt-Ras (AVP): 

Abuso sexual di menor sigur ta prioridad di 
Parlamento y di Wyatt-Ras 



ORANJESTAD - Mervin 
Wyatt-Ras a anuncia cu 
diabierna den Comision 
Central lo trata e rapport 
encuanto abuso sexual di 
menor. Esaki ta a base di e 
manifiesto cu a ser entre- 
ga na Parlamento dia 27 di 
april 2016. En bista na aña 
2010Parlamentoyacabaa 
compila un rapport encu- 
anto di abuso di mucha, 
a evalua ki puntonan di e 
rapport lo (no) a ser ehe- 
cuta. P’esey mes a dicidi di 
invita tres minister pa re- 
union, esta di Asuntonan 
Social, Salud y di Husticia. 

E rapport aki a keda trata den 
reunion di comision di Asun- 
tonan Social y Salubridad dia 
26 di mei. A ricibi comentar- 
io di diferente Parlamentario 
y griffier a trece cambio den 


e rapport cu na su turno a ser 
entrega na Parlamento pa ser 
trata den reunion di Comis- 
ion Central. 

Por a tuma nota cu e ta poni 
riba schedule pa diabierna 
awor dia 24 di juni y Parla- 
mentario Wyatt-Ras ta spera 
cu aproba esaki y mand’e pa 
gobierno ehecuta e puntonan 
cu ta rekeri esaki. A base di 
pregunta hacido di prensa 
encuanto e hecho cu e funda- 
cion Lisette Gomez a acerca 
Unicef, y cu gobierno ni Par- 
lamento ta haci nada pa cu 
abuso di mucha Wyatt-Ras a 
reacciona cu esaki ta keda na 
cada ken pa haci kico nan ke. 

E asunto di abuso di mucha 
no ta for di awor sino desde 
aña 1990 unda cu profesion- 
alnan mes, bao di cual Wyatt- 


Ras mes a lanta pa yega na 
diferente formanan pa trata 
cu victimanan di abuso sexu- 
al. A lanta fundacion Respeta 
Mi y a lanta buro Sostene mi 
na 2004. 

Alabes a cambia e Codigo Pe- 
nal na dos ocasion, entre otro 
a hisa castigonan, a introdu- 
ci boet, y mas hopi hende a 
ser protegi entre otro esnan 
cu un handicap, esnan cu ta 
fuera di consciencia, hende 
muhe den matrimonio. E 
problema grandi ta cu fun- 
dacionnan, organisacionnan, 
departamentonan no ta traha 
hunto. 

Aki mester bin cambio. En 
bes di punta dede riba Par- 
lamento y Gobierno mester 
traha hunto tambe pa yega 
na miho output. Pues tur 


profesional y gobierno cu 
Parlamento mester traha den 
un solo direccion pa yega na 
un miho output. Unicef mes 
a haci un sondeo na Aruba 
unda a yega na diferente reco- 


mendacionnan cu gobierno 
ta ehecutando. Unicef a yega 
di bishita Aruba pa evalua e 
plan di accion di gobierno pa 
loke ta trata maneho integral 
ariba tereno di hubentud. Q 

Gobernador di Rusia sospecha di ta acepta $454 mil na soborno 



MOSCU (AP) - Un gober- 
nador Rusiano a wordo 
aresta pa acusacionnan di 
tuma un soborno di 400 
mil euro, e agencia di in- 
vestigacion di e pais a bisa 
diabierna. 

Vocero di Comite di Inves- 


tigacion Vladimir Markin a 
bisa cu gobernador regional 
di Kirov, Nikita Belykh a 
wordo gara ta acepta placa 
den un restaurant na Moscu. 
Belykh a traha como gober- 
nador di e region industrial 
oost di Moscu desde 2009. 
Prome cu su nombramento 


como gobernador, e tabata 
lider di un partido liberal 
Union di Derecho di Forsa. 
Markin a insisti cu Belykh su 
caso no tin nada di haber cu 
politica. E1 a bisa cu Belykh di 
41 aña ta sospecha di acepta 
soborno a cambio di prefer- 
encia pa un comerciante lo- 



cal. 

Comite di Investigacion a 
publica imagennan di Belykh 
sinta na mesa cu stapelnan di 
euro, aparentemente marca 
pa polis, su dilanti. Canalnan 
di tv di estado a mustra ima- 
gennan di dje cu boei na man 
ta wordo hiba pa polis. 
Kelykh a wordo nombra 
prome pa president Dmitry 
Medvedev kende tabata pres- 


ident na 2008. 

Durante Medvedev su gober- 
nacion, Belykh tabata wordo 
considera representacion di 
pro reforma den gobierno di 
Rusia. 

Belykh su caso ta e ultimo 
den un serie di aresto di ofi- 
cialnan regional y federal cu 
tin como meta pa mustra 
Kremlin su esfuerso pa com- 
bati corupcion. 




Yiu di ex president di Senegal a haya 
su libertad trempan 


DAKAR, Senegal (AP) - 
Diabierna autoridadnan 
a libera Karim Wade, e yiu 
homber di ex president 
di Senegal, despues cu el 
a sinta mita di su senten- 
cia di 6 aña pa corupcion 
y acumula fortuna di por 
lo menos $200 miyon, na 
forma ilegal. 

Pa hopi tempo e ex minister 
di gabinete tabata un figura 
divisivo na Senegal. E1 a bira 
asina poderoso bou di su 
tata, ex president Abdoulaye 
Wade, cu pueblo di Senegal 
tabata referi na dje como e 
Minister di Cielo y Tera y 
criticonan tabata teme cu e 
lo tabata wordo prepara pa ta 
sucesor di su tata. 


como muestra di amistad no 
a stop di interveni pa pone un 
fin na e inhusticia cu el a sufri 
pa 4 aña. 

Wade a bisa cu e condi- 
cionnan di su libertad ta hacie 
imposibel pa mira su sostene- 
donan prome cu el a bay. E 
no a elabora. Autoridadnan a 
busca pa evita un ripiticion di 
e disturbio cu tabatin e dia di 
su condena, ora cu sostene- 
donan jong a cende tirenan 
na candela riba caya. 

Sall su popularidad a baha 
debi na kehonan cu e no a 
haci suficiente pa mehora 
bida di habitantenan ordi- 
nario. E siguiente eleccion 
ta programa pa 2019, y hopi 
ta kere cu sostenedonan di 
Karim ta spera cu e lo ta un 
candidato. 


Karim Wade su aresto y per- 
secucion den un corte anti 
corupcion special tabata e 
caso cu profiel di mas halto, 
den e medidanan tuma di 
parti di e lider actual Macky 
Sall, kende a derota Abdou- 
laye Wade den eleccion na 
2012. Karim Wade su sos- 
tenedonan a bisa cu su con- 
viccion na 2015, tabata evi- 
dencia di represaya contra 
su famia. Famia Wade a cat- 
egorisa e acusacionnan como 
politicamente motiva. 
Originalmente e tabata acusa 
di acumula un fortuna di mas 
cu $1.3 biyon, el a ricibi un 
multa di rond di $230 miyon 
como parti di su sentencia. 
Den un decreto presidencial, 
Sall a bisa cu e sancion fman- 


cianan. 

Wade a bula pa Qatar di biaha 
ciero contra Wade ta keda na despues di a sali liber. Den 
luga, y minister di husticia un declaracion, el a gradici 
Sidiki Kaba a bisa cu estado lider di Golfo Sheikh Tamim 
lo sigui confisca su pertenen- bin Hamad A1 Thani, kende 

David Cameron su retiro ta habri caminda 
pa lucha pa liderazgo 



LONDON (AP) - Ta 
premira cu un bataya in- 
tensivo pa liderazgo lo 
cuminsa den Partido Con- 
servativo na Gran Brita- 
nia, despues di un sepa- 


racion relaciona cu su rol 
den Europa a yega e punto 
di mas halto diabierna, 
ora cu e vota pa sali di UE 
y prome minister a tuma 
su retiro. 


David Cameron a anuncia cu 
e lo tuma su retiro despues 
cu Britaniconan a rechasa su 
peticion pa vota pa tene Gran 
Britania den Union Europeo. 
Papiando cu su casa Samantha 
para cerca di dje, Cameron a 
bisa cu Gran Britania mester 
un capitan nobo pa maneha e 
negociacionnan pisa cu ofi- 
cialnan di UE tocante con pa 
separa Gran Britania di e bloc 
di 28 nacion. 

Desacuerdo pisa tocante 
Gran Britania su luga den 
Europa lo yuda kita sosten 
pa e ultimo prome minis- 
ter conservativo, John Ma- 
jor, y prome cu ne Margaret 
Thatcher, kende a wordo 
baha pa enemigonan interno, 
mescos cu Cameron. 

Pero tin un elemento di tra- 
gedia di Shakespear den 
Cameron su tumamento di 
retiro. 

E1 a wordo retira pa su me- 
sun amigonan cerca den Par- 
tido Conservativo kende a 
yuda lidera su campaña, Bo- 


ris Johnson y amigo di famia 
Michael Gove. 

Famia Cameron y Gove taba- 
ta bay vakantie hunto y Gove 


su casa ta madrina di un di 
Cameron su yiu muhenan, 
pero nan amistad a kibra debi 
na e referendum.Q 


Hues a blokia benta di Whitney 
Houston su Emmy 




LOS ANGELES (AP) - 
Un hues federal a blokia 
e benta di un Emmy cu 
Whitney Houston a gana 
30 aña pasa, despues cu su 
famia a pone na benta den 
un subasta. 


Hues di districto Percy An- 
derson a pone un prohibicion 
temporal contra Heritage 



Auctions cu tabata planea pa 
bende e Emmy. 

Houston a gana e premio 
na 1986 pa su actuacion den 


“Saving All My Love For 
You” durante ceremonia di 
Grammy. 

Anderson su decision ta bisa 
cu Academy of Television 
Arts & Science a demostra 
inicialmente cu e ta doño di e 
premio, y ta probabel cu nan 
lo gana e caso y esaki lo trece 
daño ireparabel di e premio 
wordo bendi. E1 a programa 
un otro tratamento den corte 
pa dia 7 di juli awo. 

Anderson a bay di acuerdo 
cu e argumentonan di abo- 
gadonan pa Emmy, cu ta bisa 


cu e trofeo pa fia na e artista 
pero cu nan ta keda doño y e 
no por wordo bendi despues 
cu e artista fayece. 

Si un heredero no kier e 
Emmy mas, e mester wordo 
entrega bek na e academia pa 
wordo warda na memoria di 
e recipiente, segun documen- 
to entrega den corte. 

Otro articulonan di Hous- 
ton su memorabilia a wordo 
bendi diabierna manera ta- 
bata planea, y a genera mas cu 
$500 mil. 

E bid di mas halto tabata $20 


mil pa un par di Air Jordan cu 
Houston a haya di Michael 
Jordan den añanan 1990. 

Varios di Houston su otro 
premionan, incluyendo un 
Billboard Award cu el a gana 
pa “I Will Alway Love You” 


na 1993, a wordo bendi. 

Un cumprado a paga $16,250 
pa un bachi di Dolce & Gab- 
bana cu el a bisti riba esce- 
nario. Otro articulonan bendi 
ta inclui un disco di oro y un 
paspoort cu el a uza durante 
di gira mundial. Q 

Sorteo # 5905 


2840 


9225 


9250 



Sorteo # 4949 


4284 


Sorteo # 3708 


1605 


Aquario 


kórso^ 


Sorteo # 1399 


5226 


8783 


0100 



Bo cadena 
di numbernan 
di suerte ta duna 
e number di awe 



Sorteo# 1542 


1563 


6474 


5436 



Sorteo# 1542 


5718 


■ 


Sorteo# 1542 


3801 


Scorpio 



Sorteo # 


Paardenbaaistraat 10, Oranjestad, Aruba Tel.: (297)5257555 
www.lottoaruba.com 

Resultado di Sorteo 24 Juni 2016 Anochi 



Aries 


Bo contestanan ta cla y lo sali na e caracter 
di berdad di e otronan. No lubida cu cada 
persona sa tin tres caracter entre nan esun 
cu e ta mustra lo demas. Numbernan di 
suerte pa awe: 23, 28, 36 y 4^J 


tOTtO, 


Sorteo # 

0 

x Jackpot 

0 

x Match 4+ 

0 

x Match 4 

0 

x Afl. 12,00 




Joker 

Letter 


110 . 000 ,- 


Lo bay tin un reto cu lo bo crece. Enfrenta 
bida cu optimismo. No lubida cu bida ta 
un serie di experiencia cada un di cual ta 
haci nos crece. Numbernan nan di suerte: 
23,28, 36 y 44. 



Taui 




Sorteo # 3740 


149 


x Jackpot 


x Match 4 


x Afl. 8,00 


04-10-11-15-21 


Proximo Jackpot 


58 . 000 ,- 





Sorteo # 864 

0 

x Jackpot 

1 

x match 4 

2 

x Afl. 500,00 

50 

x Afl 50.00 

52 

x Afl. 15,00 


12-22-25-30 

Mega Ball T4 


Proximo Jackpot 


290 . 000 ,- 



m mkmm 


Afl. 100.000,- 


DIARI0 

1393, 6478, 0756 

SUPER 

4376 


4 

SMARTPLAY 

7767, 0208, 4999 


DAILY 

6696, 5905, 3512 


FLAMINGO 

1527, 9745, 5947 


Paardenbaaistraat 10, Oranjestad, Aruba Tel.: (297)5257555 
www.lottoaruba.com 

Resultado di Sorteo 24 Juni 2016 Merdia 




Sorteo # 


0 

x Jackpot 

0 

x Match 4+ 

0 

x Match 4 

0 

x Afl. 12,00 


110 . 000 ,- 




Sorteo # 


x Jackpot 


x Match 4 


x Afl. 8,00 


Proximo Jackpot 


57 . 000 ,- 




Afl. 100.000,- 


Lo bay tin un situacion nobo. Bo cita lo ta 
hopi productivo. Bo encuentronan, cita lo 
bay ta positivo y lo bo logra supera cualkier 
temor. Numbernan di suerte pa awe: 11, 
18, 26 y 34. 



Geminis 


Cuida mas bo tempo. Evita personanan cu 
ta consumi bo energia. Bo proyectonan ta a 
punto di cristalisa, pero no comenta cu per- 
sonanan cu ta papia of ignorante. Number- 
nan di suerte pa awe: 1, 8, 16 y 24. 



Cancer 


No laga bo mes empata pa un hende en- 
vidioso of hopi exagera. E rikesa mayor cu 
un persona tin ta su propio bida y p’esey ta 
importante trata di biba lo miho posibel. 
Numbernan di suerte pa awe: 8, 19, 26 y 



Leo 


Aclaria bon loke bo ta scucha. No laga bo mes 
influencia di loke otronan ta bisa bo. Cuida 
bo mes di esunnan cu ta acerca bo y ta bisa 
bo cu “Ma haya sa di tal cos”. Numbernan di 
suerte pa awe: 14, 29, 36 y 47. 



Virgq 



Esaki ta un etapa di hopi intimidad. Tin un 
toke di amor. Pone bo sentido funciona den 
bo bida intimo ya cu den sexualidad ta cali- 
dad y no cantidad. Numbernan di suerte pa 
awe: 4, 9, 23 y 37. 


Libra 




Joker 

Letter 


Lo bo recupera. Loke tabata inkieto lo wor- 
do resolvi felizmente. Corda cu mayoria 
di personanan rond di nos ta kere cu loke 
nan ta pensando ta berdad. Numbernan di 
suerte pa awe: 14, 17, 28 y 30. 



Scorpio 


LJ 


Lo bay tin encuentronan hopi positivo. 
Lo bay impone un cambio y un otro 
forma di actua. Si bo cambia bo ideanan, 
lo bo ta cambiando bo mundo. Number- 
nan di suerte pa awe: 1, 7, 18 y 20. 



Sagitariq 




Sorteo # 

Mega Ball 

0 

x Jackpot 

Proximo Jackpot 

0 

x match 4 

280 . 000 ,- 

0 

x Afl. 500,00 

0 

x Afl 50.00 

0 

x Afl.15,00 


Lo bay yega loke bo tabata warda y lo 
bo soluciona un situacion cu tabata 
inkieto. E presente ta bo realidad. 
Gasta inteligencia. Bo mentalidad 
ta inkieto. Numbernan di suerte pa 

Capricornio awe: 17 > 27? 38 y 50 - 




Aquario 


Lo bo resolve e situacion aki. Tuma riba 
e dia aki decisionnan hopi importante. 
No warda pa mañan of despues pa haci 
loke bo tin proyecta. Haci esaki awo loke 
bo por. Numbernan di suerte pa awe: 13, 
37, 48 y 52. 


Un invitacion social grato y un encuentro 
feliz lo sosode. Esey lo ta bon pa abo. Bo 
intuicion y bo sexto sentido ta elemen- 
tonan clave cu lo yuda bo. Numbernan di 
suerte pa awe: 13, 18, 26 y 34. 

Skirbipa: Maria Jose G. Oliveira 

AHATA versus ATA y minister di turismo 


ORANJESTAD - Taba- 
ta momento pa AHATA 
stop di laga e asunto di 
nos asociado den man di 
otronan, ta momento pa 
busca nos mesun grupo 
di mercadeo y haci pro- 
mocion di nan miembro 
sin distincion, ni un com- 
pania ,lo wordo habri pa 
otro dicidi con e mester 


traha y bende nan produc- 
to, pa motibo ey compania 
grandi a bira chikito y e 
chikito a bira grandi. 

Turista cu ta bin all inclusive 
ta haci uzo di: Taxi, Shop- 
ping, minimo 2 tour, ta duna 
mas cupo di trabou y compa- 
nia local cu ta bende alimento 
. Aruba tin posibilidad par tur 


sorto di turista, all inclusive 
, Time share, hotel regu- 
lar, apartamento. Ta un gama 
di posibilidad cu no a wordo 
explota simplemente pasobra 
tin un idea den laira cu Aruba 
mester di turista di calidad 
esey pa mi ta: turista cu no 
benta sushi riba caretera . Cu 
ta respeta nos cultura, cu ta 
haci uzo di tur nos facilidad y 


na fmal ta promove Aruba cu 
amigonany famya. 

Refmeria no lo bay trece 
hopi cambio pa San Nico- 
las manera semper si tabata 
un Refmeria completamente 
nobo kisas. 

Un hotel manera Princess 
, plus un ferry na waf di ex 
Valero , por move comercio 
y turista di otro islanan, pas- 


ando memey di San Nicolas. 
Supuestamente e tram a bin 
pa cobra placa pa hiba turista 
den caya grandi, sorpresa nos 
belasting ta paga pa otro bay 
keiro por nada. 

Otro idea ta pone taira na 
un tram y manda turista di 
Oranjestad pa San Nico- 
las si ta parkeer gratis pakico 
no?Q 


Janiro Eisden: Ta cla pa ricibi peticionnan 
di trabou na CITGO Desk 


ORANJESTAD - Diaran- 
son mainta Janiro Eisden, 
consehero di trabou pa 
CITGO Desk hunto cu 
Ministernan de Meza di 
Energia y drs. Croes di 
Labor, a haci un recorido 
den e edificio di ex DOOV 
na San Nicolas cu ta bira 
sede pa, entre otro, e ofic- 
ina di inscripcion pa esun- 
nan buscando trabou den 
e refineria. 

E1 a duna di conoce cu e y 
su coleganan ta cla pa ricibi 
y controla e peticionnan di 
trabou como e prome stap pa 
bay traha den e refmeria. 

“Pa nos e ta algo hopi grandi 


paso e ta den curason di San 
Nicolas. E intencion ta pa 
hendenan cu kier traha den 
CITGO, ami y dos persona 
mas ta bay screen nan,” el a 
comenta bisando acerca cu 
nan tras ta bin expertonan 
riba e tereno, di otro departa- 
mentonan publico, cu tambe 
lo controla e CV pa deter- 
mina si en berdad e persona 
ta capacita pa traha den re- 
fmeria y asina no stroba otro 
persona. 

Despues di a cana paden di e 
edificio y wak cua ta e espa- 
cio cu CITGO Desk ta bay 
ocupa den dje, Eisden a keda 
cu un impresion positivo. “E 


ta un bon escogencia di parti 
di Minister pa bin aki, pa San 
Nicolas e ta bon paso tur 
hende lo bin busca trabou.” 
CITGO Desk ta bay conta cu 
asistencia di Departamento 
pa Progreso Laboral como 
tambe DIMAS. 

“Mi ta conseha tur hende for 
di algun dia caba riba Face- 
book pa nan ‘clean up’ si nan 
kier trabou den CITGO,” e 
funcionario a declara. Entre 
otro a conseha pa esunnan 
interesa percura pa nan ta 
liber di droga ya cu entre e 
rekisitonan pa bin na remarca 
pa un trabou, ta inclui un test 
di droga.Q 


Artviews Aruba: 

Prome medio online pa analisis 
profesional di arte visual 


ORANJESTAD - E siman 
aki a lansa e Facebook 
page nobo pa Aruba yama 
“Artviews Aruba”, cu pu- 
blicoporbishitanawww. 
facebook.com/artviewsa- 
ruba 

Artviews Aruba ta un ‘online 
site’ cu pronto lo brinda criti- 
ca di e desaroyo di arte visual 
di Aruba pa e publico di Aru- 
ba en general y pa amantenan 
di arte. Critica di arte visual 
ta un aspecto importante di 
desaroyo di arte y cultura na 
tur pais desaroya na mundo. 
Den e caso di arte visual, 
“critica” ta un verbo cu in- 
ternacionalmente kiermen 
describi, analisa, interpreta 
y evalua.“Arte visual” ta e 
categoria di arte general cu 
ta encera tur e formanan di 
arte expresa visualmente, 
pues pa mira y contempla. 
Arte visual ta encera entre 
otro pintura, dibuho, collage, 


assemblage,tur forma di im- 
prenta artistico, arte publico, 
fotografia, film, escultura, 
arte 3-dimensional y arte 
digital. 

Arte visual na Aruba a desa- 
roya mas tanto sin por conta 
riba un tradicion di critica 
profesional tanto pa e creador 
di arte como pa e publico en 
general. Resultado di esaki 
ta cu pa e creadornan di arte 
no tabatin evaluacion serio 
di nan desaroyo, pues sin por 
berdaderamente evalua e niv- 
el y calidad di nan arte. Banda 
di esaki, e publico general 
tampoco tabata haya evalu- 
acion obhetivo tocante arte y 
desaroyonan den arte visual. 
Resultado di esaki ta un falta 
di seriedad den produccion y 
un publico sin conocemento 
necesario di loke ta pasa den 
nan propio cultura. 

Debi na e desaroyo actual di 
actividad diverso den arte vi- 
sual, a bira necesario pa por 


dispone di informacion cu ta 
trece claridad den un situa- 
cion cu pa hopi hende por 
ta mustra caotico. Artviews 
Aruba, via e medio moderno 
di internet, lo ofrece tanto na 
e artista como na e publico di 
Aruba maneranan pa upgrade 
creacion y conocemento di 
arte visual a base di inspira- 
cion y educacion. 

Artviews Aruba ta un inicia- 
tiva completamente indepen- 
diente. Artviews no ta liga na 
ningun organisacion, gobi- 
erno, fundacion of grupo. Di 
e manera aki por trece infor- 
macion obhetivo y a base di 
conocemento y experiencia 
profesional riba tereno di 
creacion di arte visual, his- 
toria di arte, y educacion di 
arte. Publico en general y 
amantenan di arte y cultura 
ta keda invita pa bishita, like 
y sharewww.facebook.com/ 
artviewsarubaQ 



Pensionadonan di Gold Club 
CMB den Parke Arikok 



ORANJESTAD - Diamars mainta 20 di juni 2016, 
8.30 pensionadonan di Gold Club di CMB a wordo 
ricibi pa Salvador Franken. Riba e dia aki e pensio- 
nadonan di Gold Club di CMB a ricibi tayer di Ar- 
mando Goedgedrag tocante fotografia den natura- 
lesa. 

Despues di e tayer aki e pensionadonan a haci un caminata 
den Spaanslagoen pa asina admira e bunita naturalesa y 
tuma algun foto. 

Sigur e pensionadonan aki a siña algo nobo y a haya tipnan 
valioso pa saca potret den naturalesa.Q 

A2s ICLASIFICflD0 


CLASIFICADO ECONOMICO 


PERSONAL GRATIS MAX 20 PALABRA - TA ACEPTA AVISO FOR Dl 9:00 AM - 4:00 PM 


PASA LAGA BO AVISO NA OFICINA Dl BON DIA ARUBA WESTRAAT #22 


TA BENDE 


un cas na Savaneta 
3 camber / 2 baño, 
eigendom 
Afl.275.000 

Tel. 592-9966 


TA BENDE 

Plachi di glas 2 1/2 meter 
xl meter x 8mm 
Kozijn di ceder 
lessenaar Fl. 25 
Kashi di paña FI.50 
Tel. 561-7112/567-6844 
Joe 


TA HUUR 

Semana 34 La Cabana 
Beach and Raquet Club 
25 Agst -1 Sept. 
para 4 personas. 
Bloque C - Apto. 311 
Tel. 0058 414 6457772 
0058 414 063 6219 
E-mail 

darwinrichard501 @hotmail.com 


TA BENDE 


un cas plus 1 apto na 
Caya Magasina, Brazil 
Afls. 190.000 yama 

Tel. 592-9966 


TA BENDE 

Cashi di cushina di plywood 
3/4, top graniet, un cashi 
ariba di plywood 3/4 den 
bon condicion prijs pa nan 2 
Awg.1.250 
Tel. 661-2081 


TA BENDE 


1 HP Envy 15 touch smart 
note book intel i7.4700Q.24 
GH2 Blue Tooth Beats 
audio 8 GBRam/1 TB HDD 
15.6 HD LEDTOUCH F.980 
Tel. 560-8929 


TA BENDE 


un cas grandi na Tanki 
Leendert banda di highway 
cerca di Oranjestad, bon pa 
cas of negoshi 
construi ariba 486m2 
tereno 1200 m2 
Tel. 560-8929 


FOR SALE 

House Esmeralda 
780 mts2 3 bdr, 3 baths, 
kitchen, living room, dinning 
room, marmol floor. By 
owner $350.000 
Awg 630.000 
Tel. 600-5393 


SERVICIO PUBLICO 


Pa turtipo di trabao 
• Rosa tereno y lanta sushi 
• Excavacion (tambe den 
klip), pos, fundeshi, pool 
•Demolition 
•Granito 

Tel: 593-2191/561-7244 
594-0244 


TA BENDE 


Cas situa na Socotorolaan 
25, 3 camber cu closet, 

2 baño, sala comedor, 
cushina, porch, cura. 
Central pa tur caminda . 
Prijs taxatie rapport 
Awg. 278.000 
Prijs pidi den man 
Awg. 225.000 
Tel. 593-0909 


TA BENDE 


Refinery Open Celebration 
Sale Ganga 
Si bo cumpra 3 saco di 
gordura di Afl.7 bo ta haña 
2 gratis, cuminsando 20 juni 
Tin yarda tambe Afl.80. 

5 yarda minimo cuminsando 
20 di juni te 26 di juni 
Tel. 564-4456 



Yena aki bao e siguiGnto informacion: 


ABONA PASOLANIENTE AFL. 35,- PA IUNA V RICIBI TIIR OIA HO CORANTHAN PHETERI 

MAS CERCA Dl BO!! 


Telefoon 

hbitilHa Cu>infjl*lQ: _.__....____ 

ÁiTich al ertD___________ 

Aiff** dl CMirdncá .........._____ 


d i‘‘P G-li. 

□ Cobr.iiMJ ra Trjhja 

I 1 Papa vfla Biikq ■' y m * i-h « . nm j 

□ rmgi Afubi lEnnk A.UO 'JM'NI. 

□ Pujga CMU DN Ll^t 

Q pÉfdOiñil rtd-CincliñÉ dl 0->n Dln-AiLPUu- 

O dn> B?k 

□ Tk* LMil- Cuié 


PfHjQ Adclflfltfl' □ 3LunA G'ILuni □ 1 áA* 


Tiiirm na ielelDDti: 582-7800 01 mamla ula uix: 582-7044 


FOR SALE 

Toyota Yaris 2004 
Autom/ Beige 
caba di aña su full service 
Radio/ no airco. 

Aw.4.500 
Tel. 594-5108 


FOR SALE 

Lasmachine marka 
Lincoln 

450-SEA riba wiel 
variable voltage. 
DC-ARC welding power 
source 110-220 coriente 
Por yama 
Tel. 563-3583 


FOR RENT 


OFFICE 

in the Mainstreet 
Caya Betico Croes 19-21 
Calypso Bldg 2nd Floor 
Elevator Operated, Air-condition 
5 Office Spaces 
For information 
Call 582-3142 
Meredith 


SERVICIO PUBLICO 

Señora colombiana 
responsable se ofrece 
como dama de compañia 
para adulto(a) mayor 

Tel. 569-7394 / 662-5500 


TA BENDE 


Un cas grandi 1200m 
cu espacio na banda apart. 
banda di caminda grandi di 
Tanki Leendert pa 
Oranjestad, bon pa 
negoshi, oficina, dokter, etc 
Tel. 560-8929 


TA BENDE 

un auto Toyota 

Highlander 2002 
Miles cori 18.770 
E auto ta den bon condicion 
E tin 4 tire nobo 
Prijs 10.000 

Tel. 583-5561 / 748-2775 


TA HUUR 


Cas na Sabana Liber 
Villas 374 

2 camber, 1 baño, sala 
cushina, garage 

Tel. 563-5853 


SERVICIO PUBLICO 

Envios a Venezuela 
Documentos y todo tipo de 
mercancia. 


bEiiidm.nimi 


Tel. 594-8465 


TA HUUR 


Un Studio Apto 
banda di Hotel pa 
Afl.900 + borg Afl.300 

Tel. 564-1030/593-0040 


TA OFRECE 

Servicio de limpieza en 
general, pintura, chapi, 
plomeria, construccion y 
renovacion. 

Tel.660-7997 
whatsapp+297-660-7997 
+58424-6628183 


SERVICIO PUBLICO 

Construction 
ta pega blokkie, pleister, 
plafond, mosaico, azulejo, 
vloer dak, cura, plafond bow 
dak, cas completo, nos ta 
arubiano y cu bon prijs 
Tel. 661-2081 


TA BENDE 


un Mazda 323 - 2001 
automatic Fls.4.500 
bon condicion 
Interesa yama 

Tel. 564-0397 / 564-0397 


TA BENDE 

matanan di fruta, sorsaca, 
papaya, mango, nan ta 
grandi. 

Mi tin helmet, spiel y 
repuesto di scooter pa 
bende. Bon prijs 

Tel. 594-9069 


TA BENDE 

Promocion 50% Desc. 
Bunita tas, cartera, 
diferente sizes pa homber y 
muhe 100% cuero y tambe 
Anti-age Dermawand 
(delevery) 

Tel. 745-0440 


TA BUSCA 


Trabou den cualkier area. 
tambe si bo mester persona 
pa decoracion pa 
Recibimento, bruid, 15 aña, 
cualkier fiesta of evento 
por yama 
Tel:641-9217 of 
600-1491 


TA BENDE 

Kia Sephia 1994 
4 drs, automatic 
Fls.2.600 

Den bon condicion 

Tel. 593-0201 
582-0100 

YMCA: 


Y’s Care Summer Camp ta yena cu entretenimento 




ORANJESTAD - Tur aña 
mayornan y muchanan ta 
pidi pe y e aña aki no ta 
diferente: Y’s Care Sum- 
mer Camp organisa pa 
YMCA Aruba ta bek na 
Dakota y na San Nicolas 
cu programanan fabuloso 
y bon varia. Esunnan cu 
tin custumber di partici- 
pa na e camp nan lo rip- 
ara cu e programa atrobe 
a conoce expansion y mas 
variacion ainda. Lidernan 
cu hopi experiencia den 
cuido y organisacion di 
camp pa hobennan ta en- 
carga cu e programanan. 

YMCA ta invita mayornan 
pa inscribi nan yiunan awe 
mes pa e campnan cu ta tuma 
luga den e periodo di vakan- 
tie grandi, di dia 11 di juli te 
cu dia 5 di augustus. Tin dos 
grupo di edad, esta di 4 pa 
12 aña y e grupo di teenager, 
esta di 13 aña pa riba. 

E programa ta uno di ful dia, 
for di 8or di mainta te cu 4’or 
di atardi. 

E actividadnan den e pro- 
grama ta varia pa siman. E 
muchanan den e grupo mas 
hoben, lo participa na ac- 
tividadnan y lo ricibi pre- 
sentacionnan manera lesnan 
di teatro, arte, obra di man, 
poppenkast, show di ma- 
gia, weganan di awa, hunga 
hockey, cricket, bishita na 
museo, bishita na Aruba Art 
Academy, bishita na parke 
di avestruz, un fiesta estilo 
Bollywood, un dia na beach, 
un dia na Community Pool, 
proyectonan di ciencia y 
mucho mas. 

E programa pa e teenager a 
wordo adapta pa nan edad 
y nan interesnan, y ta inclui 
paddle board, shakes saluda- 
bel, crossfit, cinema, Mente 
Inteligente na TeleAruba, 
windsurfmg, yoga, paintball, 
un fiesta di toga, fotografia, 
hockey y spel zonder gren- 
zen. 

E prijs pa un siman ta 75 
florin pa miembronan di Ys 
care 100 florin pa miembro- 
nan di YMCA, y 125 florin 
pa publico general. Mayor- 
nan por tuma contacto cu 
YMCA pa inscribi nan yi- 
unan y si nan ta desea mas 
informacion, na Dakota - tel. 
5823072, na San Nicolas tel. 
5845303. 

Young Men’s Christian As- 
sociation (YMCA) ta funda 
dia 6 di juni 1844 dor di 




George Williams na London, 
Inglatera. Su oficina principal 
ta na Geneve, na Suisa. Mas 
di 57 miyon hende ta ben- 
eficia di e asociacion estableci 
den 125 pais rond mundo. E 
lema principal di e organi- 
sacion internacional ta em- 
podera hendenan hoben. 

Bob Steele a funda YMCA 
Aruba 60 aña pasa dor di e 
necesidad pa bin cu un luga 
pa hobennan pa evita cu nan 
lo ta riba caya. YMCA tin 
como meta pa crea person- 
anan util y habil den nos co- 
munidad pa medio di brinda 
guia y motivacion, pa asina 
nan ta un influencia positivo 


ariba nan contemporaneo 
nan. 

YMCA ta ofrece diferente 
actividadnan manera cam- 
pamento pa mucha, campa- 
mento pa hoben, recreacion 
deportivo manera p.e. vol- 
leyball y basketball y otro 
deporte, como tambe even- 
tonan social. 

YMCA a cuminsa cu e prome 
“trai merdia”, yama Ys Care 
YMCAS children after 
school recreation and edu- 
caion program cu a cuminsa 
na Aruba 24 aña pasa cu un 
programa di asistencia cu 
huiswerk y recreo.Q 

Kiwanis Club of Young Professionals Aruba a celebra nan prome lustro 



ORANJESTAD - Recien- 
temente Kiwanis Club of 
Young Professionals Aru- 
ba (KYPA) a celebra su di 
cinco aniversario. Esaki a 


sosode durante un cele- 
bracion na Hilton Resort 
& Casino. 

Un anochi sigur cu presencia 


di miembronan y tambe Fel- 
low Kiwanians di otro club 
cu tabata presente pa celebra e 
momento asina special. KYPA 
sigur uno no desconoci,pa 
gran mayoria ta consisti di di- 
ferente profesionalnan hoben 
cu tin e curason pa haci tra- 
bou nan boluntario y cu sigur 
lo kier haci un diferencia den 
nos comunidad. 

Presidente actual Brian Croes 
a dedica bunita palabranan di 
danki y tambe kico amor pa 
trabou nan boluntario ta nifi- 
ca. No por a laga e momento 
pasa, sin gradici cada un Pre- 
sidente saliente cu tambe a 
ricibi un bunita gesto. Prome 
President tabata Andre Kelly 
cual te ainda ta un motor tras 
di e club y actualmente ta 
Advisor di K-Kids Princess 
Amalia Basisschool. Sigui pa 
e presidentenan; Lay Hing 
de Kort - Yee, Carlos Lopez y 
tambe Rendell de Kort. Cada 
un sigur cu nan merito y lo- 
gronan satisfactorio durante 
nan aña. 

Brian Croes tambe a duna un 
danki special na tur ‘Charter 
members’ cu a cuminsa cu e 
club y te ainda t’ey presente. 
Ta masha aprecia tur nan 
ora nan liber cu ta dedica na 
KYPAy nos comunidad. 

Sr. Gavril Mansur di Kiwa- 
nis Palm Beach tambe a hiba 
palabra durante e ceremonia 
y asina conta con ideanan a 
cuminsa bin dilanti cinco aña 
pasa, pa crea un club hoben y 
dinamico. 

KYPA sigur ta gradici Kiwa- 
nis Palm Beach, cu semper 
t’ey pa brinda apoyo. Tambe 
ta gradici tur persona, instan- 
cia y tambe companianan cu a 
aporta Ky pa durante su cinco 
añanan y sigur lo tin hopi mas 
aña pa celebra y duna bek na 
nos comunidad. 


Kiwanis Club of Young Pro- 
fessionals Aruba ta un club 
hopi activo yudando comu- 
nidad den diferente forma. 
Durante henter aña Kiwanis 
Young Professionals Aruba, 
miho conoci como KYPA ta 
organisa diferente proyecto 
como tambe eventonan pa 
recauda fondo. E club ta 
consisti ta profesionalnan 


hoben cu tin e ambicion y 
curason pa traha pa comuni- 
dad. KYPA a yuda diferente 
fundacion den pasado mane- 
ra Favi, Fada, Casa Cuna pa 
menciona algun. E club ta 
enfoca hopi riba bienestar 
di nos Muchanan y tambe ta 
haci ‘Service projects’ y asina 
ta yuda diferente grupo den 
nos comunidad. □ 



Kimmy a hunga “Guess & Win” riba 
Facebook di La Estrella 



ORANJESTAD - La Es- 
trella un biaha mas a of- 
rece su fan di Facebook 
un fabuloso premio di 500 
florin cash. E unico cos 
cu nan a puntra tabata pa 
haci un pronostico di e re- 
sultado final di e wega di 
Colombia versus Merca. 

E wega a tuma luga riba dia 3 
di juni, pues e campaña a caba 
tambe prome cu e wega. La 
Estrella a prepara e tombola 
despues di e wega y a saca e 


ganado riba dia 6 di juni. 

Kimmy Vrolijk a keda hopi 
contento ora a anuncia su 
nomber via di e Facebook 
page di La Estrella y cu un 
sonrisa grandi a pasa busca 
su premio na La Estrella 
Playa. La Estrella ta sigui cu 
mas campaña di Facebook cu 
premionan fabuloso. Simple- 
mente “Like” e pagina di Es- 
trella; e siguiente campaña ta 
“on” caba. 


La Estrella actualmente tin 
mas di 20 mil Tan’ riba Face- 
book y tur dia mas hende ta 
“like” e pagina aki pa keda 
pendiente di tur campaña 
nobo, como tambe e ofer- 
tanan diario di e joyeria di 
La Estrella, situa na Certified 
Mega Mall. Ademas di cum- 
pra oro, 

La Estrella ta hipoteca tur 
sorto di producto, manera 
laptop, television, holoshi, 
etc., y asina ta brinda un ayu- 
do lihe na clientenan cu mes- 


ter di un asistencia eficiente. 
La Estrella ta invita tur hen- 


de pa “like” nan pagina riba 
Facebook y keda pendiente 
pa nan siguiente campaña. □ 
























Irmgard Lampe ta sigui cu presentacion 
di su arte na su pueblo 


ORANJESTAD - Pintor 
moderno Danica de Claveles 
of Irmgard Lampe a sigui 
un estudio di arte avansa na 
Universidad Complutense di 
Madrid - Spaña. Na unda el 
a termina su estudio cu doc- 
torado den museologia. 

Den un edicion anterior Bon 
Dia Aruba a presenta e artista 


aki na pueblo di Aruba. E ar- 
tista kier comparti su obra di 
arte cu su pueblo na Aruba y 
lo manda fotonan di su arte 
pa wordo publica den Bon 
Dia Aruba. 

E tecnica di su ultimo exposi- 
cion ta acrilico. Irmgard su 
estilo di pintura ta di Expre- 
sionismo original di e grupo 
di Fauvismo. 


Un famoso pintor di Spaña, 
kende tambe tabata un in- 
structor y maestro di Irmgard 
a skirbi lo siguiente di Irm- 
gard: “La pintura de Irmgard 
hace sonar y vivir, recordar 
con el espiritu y gozar con 
los ojos. Son atributos de una 
buena pintora.” 

Nos ta publica un di su ob- 
ranan pa abo husga.Q 




Aruba Tourism Authority: 

A ricibi consehonan clave di alumnonan di Commandeur 

Pieter Boer Basisschool 



Comm. Pieter Boer Basiss- Recomendacionnan cu e 
chool, a haci uzo di diferente alumnonan a duna tabata 
metodo y a formula pregun- entre otro pa A.T.A. bin cu 
tanan necesario pa yuda cu e proyecto di guia den cual tra- 



ORANJESTAD - Duran- 
te aña escolar cu a pasa, 
alumnonan di Comman- 
deur Pieter Boer Basis- 
school a traha hunto cu 
Aruba Tourism Authority 
pa medio di e programa 
di ‘Raad van Kinderen’ 
pa asina formula solu- 
cionnan riba e pregunta 
/ dilema: con pa stimula 
hobennan pa drenta indu- 
stria turistico y pa ta mas 
activo tambe den esaki? 
Recientemente, A.T.A. a 
bishita e scol pa clausura 
e cooperacion aki cu a re- 
sulta di ta hopi fructifero. 

E asina yama Raad van Kin- 
deren ta un iniciativa di 
Prinses Laurentien di Hulan- 
da bou di e fundacion c Miss- 
ing Chapter’ y Unicef den 
cual muchanan di scol ta cera 
conoci cu diferente industria 
y organisacionnan, cu ta duna 
nan un dilema pa nan resolve. 

A base di e dilema cu A.T.A. 
a formula pa e klas seis di 


dilema. Consecuentemente 
nan a bishita diferente in- 
stancia, manera entre otro 
Aeropuerto Reina Beatrix y 
Aruba su waf di crucero. For 
di eynan e proceso a sigui, re- 
sultando den un serie di re- 
comendacionnan cu A.T.A. a 
ricibi for di e alumnonan di 
klas seis personalmente. 


hadonan hoben como tambe 
esunnan drentando den e 
mercado di turismo ta haya 
un asina yama 'buddy system’ 
cu lo yuda nan cera conoci cu 
e organisacion. 

Tambe a recomenda pa desa- 
roya un pakete di les pa scol- 
nan pa asina pone muchanan 
cera conoci cu industria tur- 


istico for di un edad hoben. 
Esaki tabata un idea cu A.T.A. 
tabata trahando riba dje caba, 
pero e contribucion di e 
alumnonan di Comm. Pieter 
Boer Basisschool a resulta di 
ta hopi valioso. Como parti 
di esfuersonan di A.T.A. riba 
e tereno aki caba, a otorga na 
cada studiante un buki cu 
A.T.A. a desaroya cu yama 
‘Benchi & Lina’ cu ta hiba 
cada mucha riba un tour di 
nos isla. Esaki A.T.A. sigur 
lo kier sigura cu ta presente 
na scolnan y asina por wordo 
comparti cu studiantenan. 
Algun di e accionnan reco- 
menda pa cu e school aki 
tawata cu e studiantenan kier 
experiencia kico e ta pa ta un 
turista como cu esaki ta un 
concepto desconoci pa nan. 
Ademas, pa cu e curriculum 
nan ta hopi interesa pa sa 
kico ta e oportunidadnan cu 
e mundo di turismo ta brinda 
pues no solamente pa perso- 
nanan di mercadeo of hospi- 
talidad por traha den e sector 
aki, pero tambe pa personan- 


an cu tin otro specialisacion. 
Evidente pa cu e curriculum 
ta cu mester tin contenido pa 
cu e producto Aruba den e 
sentido turistico pero tambe 
den e sentido cultural y tradi- 
cional como entre otro nos 
norma y balornan. 
Sorprendente tawata cu na 
inicio di e proyecto aki casi 
ningun di e studiantenan 
tawata interesa pa traha den e 
sector di turismo. Sinembar- 
go, despues di e trayectorio 
aki, Aruba Tourism Author- 
ity por a observa un aumento 
considerabel di studiante cu 
interes profundo den e mun- 
do di turismo. 

Por bisa cu e proyecto aki 
tawata uno exitoso y cu 
A.T.A. lo sigui sostene e pro- 
grama aki e siguiente aña 
escolar. Por ultimo A.T.A. ta 
gradici Sr. Rene Kannegieter, 
maestro di e klas, pa su co- 
laboracion y ta felicita e mae- 
stro y cada alumno mirando 
cu tur studiante den e klas aki 
a caba nan scol cu exito e aña 
aki! Pabien y sigui asinaQ 

UN SNECHI DI PALABRA DI DIOS 

26 di juni 2016 Nr. 56 




XIII Diadomingo ordi- 
nario 

1 lect.: 1 Rey 19 y 16b.l9-21 
Salmo: 16 

2 lect.: Gal 5 y 1.13-18 
Evangelio: Lc 9 y 51-62 



E tempo pa Dios tuma He- 
sus cerca djE den shelo tabata 
acercando. Hesus a dicidi 
firmemente di coge caminda 
pa Herusalem. E1 a manda 
mensaheronan su dilanti y 
nan a bay un pueblo na Sa- 
maria pa haci cierto prepara- 
cion p’E. Ma e hendenan di e 
pueblo no kier a ricibi Hesus, 
pasobra E tabata bay Heru- 
salem. Ora e discipelnan 
Hacobo y Huan a mira loke 
tabata pasando, nan a bisa: 
“Señor, Bo kier pa nos manda 
candela cay for di shelo riba 
nan y destrui nan?” Hesus a 
scual nan y despues nan tur a 
sigui pa un otro pueblo. Na 
caminda un homber a bin 
bisa Hesus: “Mi kier sigui- 
Bo, unda cu Bo bay.” Hesus 
a contesf e: “Vos tin cueba y 
parha tin neishi, ma eYiu di 
hende no tin ningun camin- 
da pa E sosega su cabes.” E1 a 
bisa un otro homber: “Sigui- 
Mi!” Esun ey a bis’E: “Señor, 
permiti mi bay dera mi tata, 


prome cu mi sigui-Bo.” He- 
sus a dun’e como contesta: 
“Laga morto dera nan morto; 
pero abo bay proclama reino 
di Dios.” Un otro a bisa: “Mi 
kier sigui-Bo, Señor, ma laga- 


mi yama mi hendenan di cas 
ayo prome.” Hesus a bis’e: 
“Ningun hende cu cuminsa 
ploeg y sigui mira patras, no 
ta sirbi pa reino di Dios.” 

Palabra di Señor! 

Mensahe 

Con biba? Esey ta e pregunta 
di hopi hende. Con biba, si 
den mundo tin asina tanto 
inhusticia y sufrimento. Con 
biba ora mundo ta haci burla 


di nos cu ta kere den Cristo. 
Con nos mester biba tambe 
ta e pregunta cu ta referi na 
nos decisionnan diario. Riba 
hopi di nos preguntanan nos 
ta haya contesta den e Evan- 


gelionan. Evangelio di awe 
ta duna nos relato di e biahe 
di Hesus pa Herusalem. E1 a 
manda mensaheronan su di- 
lanti y nan a bay un pueblo 
na Samaria pa haci cierto pre- 
paracion p’E. Ma e hendenan 
di e pueblo no kier a ricibi 
Hesus, pasobra E tabata bay 
Herusalem. E actitud aki a 
provoca emocionnan fuerte 
meymey di e apostelnan. 
Nan a desea pa e pueblo ey 
haya castigo. “Señor, Bo kier 


pa nos manda candela cay for 
di shelo riba nan y destrui 
nan?” Hopi biaha nos ta actua 
di mesun manera: paga mal- 
dad cu otro maldad. Exper- 
encia ta siña nos cu e actitud 
asina ta provoca un cadena di 
maldad. E ora ey maldad y 
odio ta sigui expande. P’esey 
tambe Hesus ta reacciona di 
un forma determinante, E ta 
scual su discipelnan y ta cam- 
bia e trayecto pa yega Heru- 
salem. 

Tur nos actividadnan mester 
sirbi pa mayor gloria di Dios. 
Ta bon pa den cada momento 
nos puntra Hesus kico E mes 
lo a haci na nos luga, kico E ta 
spera di nos den e momento 
concreto. Como siguido di 
Cristo nos mester tuma re- 
sponsabilidad pa cada un di 
nos accion nan. Apesar di nos 
debilidad nos mester fiha nos 
mes den siñansa y ehempel di 
Hesus. Biba manera Cristo. 
Biba como bon cristian. Nos 
por haya diferente vocacion; 
pa sacerdocio, bida religioso, 
matrimonial y bida di solt- 
ero. Bida por ta marca cu 
sufrimento y problemanan, 


pero un cnstian semper mes- 
ter mantene e dignidad di su 
yamada. Den cada vocacion, 
funcion, circunstancia nos 
mester sa domina nos impul- 
so, emocionnan y actua se- 
gun ehempel di Cristo: como 
ministronan di amor y paz. 
Esey kiermen sigui Cristo. 

Oracion 

Señor! No laga mi cay den 
tentacion y libra mi di tur cos 
malo. Amen. 

Proposito 

Resa pa esnan cu ta trata bo 
malo y pidi bo propio libera- 
cion di sentimento di rabia, 
odio of vengansa. 

Fiesta pa mucha 

Muchanan, boso ta invita na 
un fiesta hopi grandi: E fiesta 
di Hesus. E ta diadomingo 3 
di juli pa 10:00am na misa di 
Savaneta. Tambe, luna di juli 
ta e luna cu vakantie di scol 
ta cuminsa. P’esey bin cu 
boso mami y papi pa hunto 
cu Hesus celebra un misa 
special pa habri e vakantie 
grandi.Q 



FA.D.A.: 

Dia Internacional di abuso di droga y traficacion ilicito 


ORANJESTAD - Riba 
7 di december 1987, Na- 
cionnan Uni a dicidi di 
bin cu un dia Interna- 
cional contra e abuso di 
droga y traficacion ilici- 
to durante un Asamblea 
General. Nan a dicidi cu e 
fecha lo ta riba 26 di juni 
di tur aña. 

Nan intencion tabata pa tur 
paisnan cu ta miembro di Na- 
cionnan Uni, crea un socie- 
dad liber di uzo y traficacion 
di droga, algo cu tin famianan 
mundialmente destrosa. Aki- 
nan na Aruba esaki tambe ta e 
caso. Hopi problema familiar 
tin di haber cu e uzo di droga 


legal of ilegal. 

E prome paso pa yuda un 
mucha of hoben desaroya ta 
scucha nan. Mayornan ta e 
esun cu tin mas influencia pa 
yuda nan yiu, nos muchanan 
desaroya feliz y contento. 
Tambe e mayornan ta esun 
cu por siña nan con pa deal cu 
situacionnan dificil den bida. 
Hasta den circunstancianan 
dificil, un bon relacion entre 
un yiu y su mayor por sig- 
nifica menos comportacion 
di riesgo. 

Un bon relacion entre yiu y 
mayor ta encera cu e mayor ta 
scucha e yiu y ta demostra cu 
e tin interes den dje. 


Pasa tempo tur dia cu bo yiu 
y dun’e ful bo atencion, aun- 
ke ta tempo cortico so, e por 
yuda hopi. 

Gaba bo yiu, por lo menos 
pa un cos cu el a haci bon. 
Pone reglanan pa comporta- 
cion, poniendo enfasis ariba 
kico mester wordo haci. Ora 
reglanan wordo kibra, pur- 
ba keda calma y tambe tene 
cuenta cu consecuencianan 
cu ta cla y rasonabel. Pun- 
tra bo yiu kico bo mester sa: 
unda e lo bay ta, con largo e 
lo keda eynan, cu ken y kico e 
ta bay haci eynan. 

Muchanan cu ta wordo lanta 
cu un estilo ‘parterno calido’ 


y cu e mayornan sa unda nan 
yiu ta y kico nan ta haciendo, 
tin cinco biaha menos chens 
di bay uza droga stimulante. 
Ora mayornan monitor nan 
yiu hoben di cerca y sa bon 
unda nan ta, e hoben lo tin 
20% menos chens di bay uza 
marihuana. 

Estudionan cientifico ta 
mustra cu participacion na 
programanan preventivo tin 
su efectividad y ta yudan- 
do miles di famianan rond 
mundo. Mayornan ta bira 
un miho mayor. Muchanan 
ta comporta mas miho y ta 
haci miho nan best na scol. 
E ta aumenta e siñamento 


di e mucha. E relacion en- 
tre e mayor y maestro ta bira 
miho. E ta aumenta e partici- 
pacion di e mayor na scol. 

Mayor por busca informa- 
cion cerca diferente instanci- 
anan cu ta duna e servicio di 
guia y cu ta traha ariba e area 
di prevencion. Nos como 
adulto tin e responsabilidad 
pa duna nos muchanan e bon 
ehempel, sea como persona, 
sea como adulto, sea como 
mayor. 

Pa mas informacion por 
tuma contacto cu F.A.D.A. na 
number di telefon 583-2999 
of por manda nos un e-mail 
na: fadal23@setarnet.aw Q 

PRIJS Dl DOLLflR 
INTERNACIONAL 


USDollarA 

l.OOUSDAT 

Aigentine Peso 

14.758008 

Australian Dollar 

1.341769 

BahrainiDinar 

0.377089 

BotswanaPula 

1 1.035558 

Brazilian Real 

3.389563 

British Pound 

0.733673 

Bruneian Dollar 

1.348230 

Bulgarian Lev 

1.758490 

Canadán Dollar 

1.295694 

Chilean Peso 

674.234958 

Chinese Yuan Renminhi 

6.623258 

ColombianPeso 

2926.957168 

Croatian Kuna 

6.758852 

CzechKoruna 

24.348900 

Danish Krone 

6.678505 

Emirati Diiham 

3.672946 

Euro 

0.898185 

HongKongDollar 

7.759388 

HungarianForint 

285.362575 

Icelandic Krona 

124.239778 

IndianRupee 

67.821740 

Indonesian Rupiah 

13419.871936 

Iranán Rial 

30590.393910 

Israeli Shekel 

3.899009 

Japanese Yen 

102.272118 

Kazakhstani Tenge 

339.458292 

Kuwaiti Dinar 

0.301999 

LatvianLat 

0.631244 

Libyan Dinar 

1.348094 

LithuanianLitas 

3.101252 

Malaysian Ringgit 

4.088497 

Mauritian Rupee 

35.499362 

MexicanPeso 

18.857739 

Nepalese Rupee 

108.615961 

New Zealand Dollar 

1.406576 

Norwegian Krone 

8.444928 

OmaniRial 

0.385000 

Pakistani Rupee 

104.749993 



Botica na warda 

Oranjestad: Central Tel: 585-8077 
San Nicolas: Seroe Preto 
Tel: 584-4833 


Dokter na warda 
Oranjestad 
Dr. Velasquez 


Tel. 586-0512 
San Nicolas 
Dr. v/d Linden 
Tel. 84-6427 


Schedule di crucero 


Dia: 

Fecha: 

Crucero: 

Yegada: 

Salida: 






Diahuebs 

2 juni 

Adventureofthe 

Seas 

07.00 

18.00 

Diamars 

7juni 

Carnival Valor 

13.00 

23.00 

Diahuebs 

9 juni 

Carnival Splendor 

08.00 

16.00 

Diahuebs 

16juni 

Adventureofthe 

Seas 

07.00 

18.00 

Diahuebs 

23 juni 

Carnival Splendor 

07.00 

16.00 

Diamars 

28juni 

Carnival Valor 

13.00 

23.00 

Diaranson 

29 juni 

Adventureofthe 

Seas 

08.00 

23.00 


Por fabor tene na cuenta cu e schedule crucero por cambia 


SERVICO Dl TAXI 

Aruba Transfer Tour & Taxi C.A. 


Pos Abao #41 

RO.Box 723 Aruba 

Tel: 582-2116/582-2010 

Fax: 583-6988 

Taxi Adres Service (24 h) 

L.G. Smith Blvd. #234 

Oranjestad Aruba 

Tel: 587-5900 

Fax: 587-1928 

E-Mail: tas@setarnet.aw 



EMERGENCIA 

911 

Polis 


Oranjestad 

100 

San Nicolas 

104 

Santa Cruz 

105 

Noord 

107 

Tip Line 

11141 

Brandweer 

115 

Ambulance 

911 

Hospital 

527-4000 

Centro Medico 

523-8833 

Warda Costa 

913 

Seguridad Naccional 11911 

Botica 

Aloe 

584-4606 

4 Centro Medico 

584-5794 

Central 

585-1965 

Dakota 

588-7364 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Cervicio Noord 

586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

584-4833 

Trupiaal 

583-8560 

Utilidad 

Setar 

117 

Web 

525-4600 

Elmar 

523-7147 

Funeraria 

Aurora 

588-6699 

Ad Patres 

584-2299 

TheOliveTree 

584-8888 


Centrale Bank van Aruba 
Daily Exchange Rates - 06/24/2016 



t'l VlfUIJ Bank van Aruiia 


1 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.35 

1.37 

1.39 

CHF 

182.15 

182.87 

183.67 

GBP 

2.37 

2.42 

2.48 

JPY 

172.49 

174.06 

175.81 

EUR 

195.31 

197.09 

199.07 

DKK 

25.51 

26.23 

27.03 

NOK 

19.91 

20.63 

21.43 

SEK 

19.82 

20.54 

21.34 

Bo kier duna cacho un hogar? Yama awo! Aruba Animal 
Shelter 582-1623 Wayaca 128-B 
Donacion Aruba Animal Shelter - Bank account RBC Royal 
Bank 7700000032451794 



FUNDACI0NNAN 

Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 


Animal Care Clinic: 
582-8382 

Contreras Veterinary 
Services: 

587-0917/593-0404 

Veterinary Services: 
585-0400 (Pick up of 
injured animals) 


Cas Animal & 

Ambulance: 

742-8732 

Veterinaire Kliniek Wayaca: 

582-1720/593-0603 

Serlimar: 

584-5080 (Pick up dead 
animals) 


F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 

Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 


I -1 


Ideanan pa recicla 




Bo kier duna un pushi 
of un cacho un hogar? 

Yama awo! 

Aruba Animal Shelter 
582-1623. 
Wayaca 128-B. 
Donacion Aruba Animal 
Shelter - Bank account 
RBC Royal Bank 
7700000032451794. 



Support the 

Aruba Donkey Sanctuary 






Wrthjusl 33 cenbper dayj' 10 nomajnflrih 
yw im! tecome i muchjppiço^ 
m o* wr oew seohscnog jyogom SAO. 


m 


ñease Iwlp us and sign up 


Call 533 2S33 w swf to wnw ar„t j'ic:-Agy.orç 



Pa AVIS0 den nos Corant 


aviso@bondia.com 

Dirty Banana (bacoba) Drink 


Ingrediente: 

• 1 Bacoba hecho 

• 1 ons di Rom Cream 

• 1/2 ons di Clear Syrup 

• 1 ons di Coffee Liquer 

• 2 ons di lechi 

• 1 Cup of Cubes of ice 

Preparacion: 

Combina tur ingrediente den e blender. Blend esey pa 1 
minuut. Sirbi e bebida den un frosted mug. □ 

Macaroni cu webo den forno 



Ingrediente: 

• 1 liber di macaroni Carozzi 

• 1 bleki di sopi di paddenstoel 

• V 4 copi di lechi 

• 1 copi di keshi raspa 

• V 4 copi di promenton corta chikito 

• 1 siboyo corta chikito 

• 4 webo herbi corta di largo 

• 2 cuchara di manteca dirti 

• Un poco paneermeel 

• Salo y peper na smaak 

Preparacion: 

Herbe e macaroni den awa cu salo te ora e ta moli, caba scuri 
e awa afo y basha e sopi di mushroom den e macaroni, y nos 
ta basha e lechi, e keshi, e promenton y e siboyo. Draai nan 
bon den otro y pone e peper, y e salo tambe acerca. Ta hunta 
un forma bon hunta cu manteca y basha mita dje macaroni 
aden. Riba e macaroni ta pone e webonan y riba nan e sobra 
macaroni. Finalmente ta bruha e paneermeel den e manteca 
dirti y basha esey riba e macaroni. E forno mester ta na 350 
grado y e Macaroni cu Webo ta keda 30 minuut aden. 

□ 


Sudoku BON DIA, train bo mente 


Bon bini na Sudoku Bon Dia. 
Riba e pagina aki nos ta brin- 
da bo tur dia tres sudoku den 
e siguiente secuencia, Facil, 
Medio. Pa resolve bo ta pone 
number den cada cuadra di tal 
forma cu cada rij crusa of bay 
abou tin e number un solo bi- 
aha. 

Tambe den cada cuadra chiki- 
to compara cu esun mas gran- 
di tambe tin e numbernan 1 te 
cu 9. 

E number tampoco no por 
ripiti den e cuadra chikito. 
Trahando cu e numbernan cu 
tin poni caba ta yuda bo yega 
na e solucion.Q 

COPAAMEFtiCA 

CENrTfN^FWO. 


Wega di mañan 
Argentina contra Chile 
8’or di anochi 


Wega di awe 
Merca contra Colombia 
8’or di anochi 


COPA AMERICA 

CEMTEHARIO 
— USA 20I& — 

Final Copa America 2016 


Awe Merca ta topa Colombia. E seleccion di Merca tin e 
oportunidad di tuma revancha riba Colombia ya cu nan a 
perde e prome wega. Colombia tin e oportunidad bolbe 
gana Merca y keda na di tres luga. Kico lo pasa awe nos 
lo haya sa. 

Mañan pa 8’or di anochi e final lo tuma luga entre Argen- 
tina cu Chile. Ken lo bay cu e victoria? E wega aki lo de- 
termina ken lo ta e gran campeon di Copa America 2016 


COPA AMERICA 

CENTEHARIO 
— usAaiiá- 


FINAL COPA AMERICA CENTENARIO 2016 

ARGENTjNA VS CHllf - SUNDAY, JUNE 26,8:00 PM ■ ^ ' 

ijÉfc {/ U5AvscoLMiBiJ®%ft*v 


*i — . 

BURGER & BEER $10 - BEER BUCXETS SPECIALS 


DOUBLEo 


ICANA 


AftUBA RKhO-RT sL CASINU 


\x ssgR l-J F*fT hvr JnfraUr 

m fr&. lUMrsr-.W, Ti 


j.E IRAUSQUINILVD. 248. ARUBA. DUKH {ARIBBFAN | TROPARUBA.COM | (297) 527 9160 [ 10CAIFD ATM TROPICANA ARUBA RE50RU WSÉNO 


Argentina 


FINAL 

3er luga 

r 9 T 9 l 

• • 


Jum 25 

Merca 

Colombia 

Juni 26 

Schcdulc 

Dia^abra 25 di juni 



EUR02016 

FRANCE 



ORARIO 

TEAJVl 

VS 

TEAM 

SCORE 

09:00 

Suisa 

vs 

Polonia 


12:00 

Wales 

vs 

Northem lreland 


15:00 

Croacia 

vs 

Portugal 



Diadomingo 26 di junt 


ORARIO 

TEAM 

VS 

TEAM 

SCORE 

09:00 

Francia 

vs 

lrlanda 


12:00 

Alemania 

vs 

Slovakia 


15:00 

Hungria 

vsl 

Belgica 



Diahma 27 di jtmi 


ORARIO 

TEAM 

VS 

TEAM 

SCORE 

12:00 

Italia 

vs 

Spaña 


15:00 

lnglatera 

vs 

Islandia 



Kico lo pasa awe? 


Kico lo pasa mañan? 


Suisa contra Polonia 

Pa prome biaha Suisa y Polonia ta den e etapa 
aki. Segun coach di Suisa, Vladimir Petkovic, 
nan a cuminsa crea algo. Nan a cuminsa tuma 
stapnan chikito y a cera e porta tras di nan 
lomba. Awo nan ta habri e di dos porta. “Polonia 
ta fuerte y hopi competitivo. Nan tin hungadonan 
bon den atake. Mi no tin miedo di nan.” 

E coach di Polonia, Adam Nawalka, a indica cu 
nan ta bon prepara, fisicamente y mentalmente. 
Nan lo purba di implementa nan plan di wega. E 
hungadonan ta na altura cu tin un gran oportuni- 
dad pa logra resultadonan positivo den e campe- 
onato aki. 

Wales contra Northem Ireland 

Den e ultimo ocho weganan contra Nortem Ire- 
land, e seleccion di Wales a gana esakinan. 

Segun Chris Coleman, manager di Wales, e 
ultimo wega tabata bon, pero Northem Ireland ta 
fuerte, fisico, bon organisa y tin un bon comuni- 
cacion den team. “Wales a gana den nan gmpo. 
Nan ta bon para. Nan a hunga bon contra Rusia. 
Asina ta nos ta spera un wega fuerte,” segun Mi- 
chael O’Neill, manager di Northem Ireland. 

Croacia contra Portugal 

Portugal a topa Croacia tres biaha, pero e team 
Portugues a bay cu tur victoria. Esaki ta di cinco 
biaha cu Croacia ta avansa, pero dos biaha nan a 
yega den semi final y dos biaha nan a sali di e 
etapa di gmpo. 



Francia con&Republica di Irlanda 

Republica di Irlanda ta competiendo pa di tres biaha 
y pa prome biaha nan ta pasa di e etapa di gmpo. 
Francia a sali prome den gmpo A di cual nan tin 
shete wega gana. Den e cantidad di biaha cu nan a 
topa otro, Francia a gana 7 y Republica di Irlanda a 
4. 

demaniá] contra Slovakia 

Durante e ca'mpeonato den e etapa di gmpo, Alema- 
nia no a lagjniun gol pasa. Pero nan no lo tin e facil 
contra Slovákia. Nan a topa otro dies biaha. Alema- 
nia a gana mnientras cu Slovakia a gana 3. den nan 
encuentro mas reciente, Slovakia a gana Alemania 
den e we'ga amistoso cu e score di 3-1. 

Hungriaiontra Belgica 

E seleccion di Hungria a sorprende tur hende pa por 
a yega den e etapa di diesseis team. Nan a gana 
Austria y a wanta e teamnan di Island y Portugal. 
Nan a topa otro 12 biaha. Belgica a gana 8 wega, 
Hungria 2 y nan a tabla 2 biaha. Nan unico wega 
competitivo cu nan a topa otro tabata na 1972. Nan 
unico encuentro den e ultimo 20 aña tabata na no- 
vember 2009 den un wega amistoso na Gent. Den e 
wega aki Belgica a domina esaki. 

Serie del 
Caribe Pony 
Baseball den 
Mustang 
9-10 y 
Broncio 
11-12 

ORANJESTAD- Baseball 
sigur den e ultimo aña 
nan a bira un deporte hopi 
gusta den e muchanan na 
Aruba. Pony Baseball e 
aña aki pa di segundo bes 
lo ta organisando un Serie 
Del Caribe den dos cate- 
goria. E categoria nan di e 
aña aki lo ta Mustang 9-10 
y Bronco 11-12 aña. 

E pais nan cu lo ta na Aruba 
durante e serie aki lo ta: Ven- 
ezuela, Colombia, Panama, 
Bahamas, 

Puerto Rico , Republica Do- 
minicana, Curaçao y natural- 
mente Aruba cu lo ta e pais 
anfitrion. 

Curaçao nos isla ruman lo 
ta haciendo su debut den e 
famia di Caribe di Pony. E 
fechanan di e Serie del Ca- 
ribe lo ta dianan 6-10 di juli 
2016. E weganan lo tuma 
luga na Pos Chikito Baseball 
Park y Seroe Preto Baseball 
Park. 


^Aur.Qra^ 

Tel: 593:03E" ! 50S-CG99 / 660-1402 
Fax: 5BS--GG93 

“Señor ta mi Wardador, mi n’ tin falta di nada; 

Den cunucu di yerba berde, E ta pone mi sosega. 

E ta hiba mi na awa trankil, pa mi bolbe haña forsa” 

Cu inmenso dolor y tristeza na nos curazon nos ta par- 
ticipa fayecimento di nos tanta, cuña y prima stima : 



Rosa Croes 

Rosa di juchi - Tantan 
^02-02-1934 - f23-06-2016 

Adres pa condolencia : Sero Pita 47 
Acto di entiero lo wordo anuncia despues 


^.Aurpra^ 

^tlffhTtd 

Tel: 593-0357 t 683-6699 / 560-1402 
Fax: 5BS-GG93 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 


Tur wega di Aruba lo ser 
transmiti exclusivamente 
dor di POWER FM. Hopi 
compania local a habri nan 
portanan pa un yudansa na 
PONY Baseball den dife- 
rente forma. E muchanan di 
exterior lo ta huesped na The 
Mill Resort cu ta kere den 
e programa di Hubentud di 
Baseball Infantil. Pueblo di 
Aruba ta keda cordialmente 
invita pa apoya e muchanan 
di Aruba y tambe esun nan di 
exterior cu a haci Aruba nan 
cas pa bin apoya nan pais nan 
participando den e Serie del 
Caribe aki. 


A bay descansa den brasa di Señor: 



Anna B. Wever 

★07-08-1936 t24-06-2016 
Acto di despedida lo wordo anuncia despues. 


r QT £1^ 

^turitTiif 

Tel: 593-0357 } 5BS-GG99 / 560-1402 
Fax: 5BS-GG93 

Señor ta mi wardador, mi’n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 

Cu inmenso tristeza na nos curazon, pero conforme cu 
boluntad di Dios nos ta anuncia fayecimento di nos 
querida mama, wela, ruman y tanta : 



Petronilia H.Jansen 
Rasmijn 

Cariñosamente jama: “Jet , “Jetty”, “Jeta” 

★ 07-06-1946 t 09-06-2016 
Na nomber di su : 

Esposo : Alexander Ricardo Jansen 

Yiunan : Renato v/d Biezen 

Sergio v/d Biezen, esposa i yiu 
Sussette Jeanine v/d Biezen 
Alexander J onathan J ansen 
Gisella Croes Jansen, esposo i yiu 
Nietonan stima : Sergio Aldrin v/d Biezen 

Brandon Alex Croes 

Rumannan : JNueva i Manuel Nerberto I famia 
Jose Rasmijn i yiunan 
Fransisca Rasmijn I famia 
JAlberto Rasmijn 
fDillia Elisabeth Rasmijn 
Emerita Rasmijn I famia 
fFrieda Jacintha Rasmijn 
Felix “Indo” Rasmijn I famia 
Dilia Rasmijn I yiu Liliana Rasmijn I famia 
Pedro “Uchi” i Sandra Rasmijn i famia 
Cuñanan : Emmy Figaroa, esposo I famia 

Ritha Lampe, esposo I famia 
Winny figaroa, esposo I famia 
Ihanan : Desiree v/d Biezen 

Alvin Feliciana 

Sobrino(a)nan : Elisabeth, Jose Pedro, Fernando ,Raul, 
Clive, Chino, Vivian,Richard, Rosa Inchi, Gregorio 
“Ito”, Rodaney, Lisandro, Patma, Carline, Liliana, Gerald, 
Anouschka, Sheila Madeline,Marouschka Leticia y famia 

Demas famia na aruba, Curaçao, Brasil I Hulanda : Ras- 
mijn, Jansen, Maduro, Geerman, v/d Biezen, Croes, Al- 
berts, Figaroa, Lampe, v/d Linden, Feliciano, Norberto, 
Wever, Werleman, Ras, Wernet, Henriquez, Silie, Mar- 
tinez, Cardenas, Juda, Almarie, Sapuana, Comidi, Morel, 
Casani-Ortis, Kock, Lacle, Gomes, Tromp, Dirksz. 

Demas conocirnan, amigo i amiganan di bingo tur ta wor- 
do invita pa asisti na e acto di entiero cual lo tuma lugar 
diasabra 25 juni 2016, for di 2’or pa 4’or di atardi na Misa 
Inmaculada Concepcion na Sta. Cruz. Despues lo sali pa 
Santana Catolico na Sta. Cruz. 

Adres pa condolencia : Royal Funeral Home diabierna 24 
di juni 2016 di 7’or pa 9’or di anochi. Lo tin un box dis- 
ponibel pa Edmond Harms foundation. 

Nos ta lamenta si den nos tristesa nos por a lubida un of 
otro familiar i conocir. 

Despues di entiero lo bai tin 8 dia di rosario na cas : Hooi- 
berg 80D 

^Aurora^, 

Tel: 593 ^ 0 B 57 / 5 M-Q 699 / 565 -H 02 
Fax: 5 BQ- 559 B 

Hesus a bisa “Ami ta e resureccion y e bida, esun 
cu 

kere den Mi lo biba, 

maske e muri y tur esnan cu ta biba y ta kere den 
Mi lo no muri nunca” 

Juan 11:25-26 

Cu Imenso tristesa nos ta participa fayecimento 
inesperadamente di nos tata, ruman stima: 


vAumpu, 

TeS: 593 ^ 0 B 57 l 5 BB 43 G 99 / 56 D-H 02 
Fax: 585-0093 

Majesus a bisa: "Laga e muchanan y no 
strobanan di binsercaMi, pasobra e reino 
di shelota pertenece na esnan manera es- 
akinan." 

Mateo 19:14 

A fayece inesperadamente 



Joseph Glyde 
Peterson 

Mihor conoci como “Glyde / Peter” 
^21-11-1957 +22-06-2016 
Na nomber di : 

Su Compañera Ina Haayen 
Su Yiu : Shaquir Peterson y Shardinee 
Josephine Peterson y Aiko Ignacio 
Nieta : Shardjeny Peterson 
Mayornan fjozeph Peterson 

Josefa Peterson Wild 
Rumanan: JRoberto Peterson y 

Shirley Peterson 
Jacqueline y Frank Daal 
Subrina y Subrinonan : 

Zulay Peterson, Shekainah Daal 

Michael Brown, Romar Peterson, Ryon Peter- 

son, Roderick Peterson, 

Najean Daal 
Tantayomonan : 

Helen Peterson y Famia na Hulanda y Curaçao 
Dennis Peterson y Famia 
Ursula Peterson y Famia 
Lynn Peterson 

Carlos y Norma Wild y Famia 
Raul y Ada Wild y Famia 

Tur su swa y cuñanan, primo y primonan, bisi- 
ñanan, su mihor amigo Julio Dos Reis, y demas 
amigonan: Dr. v/d Linden, Michael Brown, Dr. 
Lunchman, amigonan di Zeerover, 

Sra Doris Cruceta, Coleganan di Cuerpo Poli- 
cial Aruba, rumannan den Cristo di GSCC, ami- 
gonan di Funari, Ex coleganan di beisball, soft- 
ball y bowling. Y demas famia: Peterson, Wild, 
Daal, Haayen, Boekhoudt, Cham, Brown, An- 
gela, Hart, Giel, D’Aguiar, Williams, Castro, v/d 
Bliek, Chung, Van Stroe, Richardson, Orman, 
de Cuba, Werleman, Ignacio, Dos Reis, Kelly, 
Rodriquez, Lejuez, Boezem, Hoo, v/d Linden, 
Yarzagaray, Kock, Marchena, Luchman, Chares, 
Arindell, Rojas, Beslip. 

Nos disculpa si nos por a lubida algun famianan 
den nos tristesa. 

Nos ta invita amigo, amiganan y cornosinan pa 
asisti na e acto di entiero Diamars, 28 de Juni 
2016, e curpa lo ta reposa l’or pm pa 4’or pm na 
Iglesia Good Samaritan Cristian Center na Ca- 
macuri ( ex Club Caribe ). Saliendo 4’or pm pa 
Santana Sabana Basora. 

Adres pa condolencia ta Diadomingo, 26 Juni 
2016 for di 7’or pm pa 9’or pm na Aurora Fu- 
neral Home. 

Nos ta lamenta cu despues di entiero nos no por 
ricibi bishita di condolencia na cas. 


Dean Burth 
Schuilenburg Vidal 

*22-5-2003 - J22-6-2016 

Nanomber di su: 

Mama: MonicaVidal 

Tata: 

Humphrey y GisleenSchuilenburg 

Ruman: SophiaSchuilenburg 

Su welonan: Dario y Lida Vidal 

Charles y JeanetteSchuilenburg 
Aura Ras 

Tantay omonan: Julian Vidal y famia 
Maria Eugenia Vidal y famia 
Carlos Alberto Vidal y famia 
Juan Carlos Vidal y famia 
Carolina Vidal y famia 
Aletta Alexander y famia 
Jane Smith-Alexander y famia 
Jeffrey Schuilenburg y famia 
TjarlySchuilenburg y famia 
LiesjeSchuilenburg y famia 

Su tanta- y omonangrandi, su primo- y 
primanan y demasfamianan Vidal, Lo- 
pez, Ospina, Amariles,Cardenas,Card 
ona,Marulanda, Vidal, Valencia, Mon- 
salve, Schuilenburg,Dirksz,Alexander, 
Bernadina, Smith,Semeleer, Ras, 
Maduro,Thode, Chirino, Domin- 
guez, Werleman, Lake, Croes, 
Curiel,VanEfferen, Filiciana, Bislik, 
suamiguitonan diScol Montessori, 

Ta invita pa e acto di entierocu lo tum- 
alugadiadomingo, dia 26 di juni 2016, di 
9.00 am - 11.00 di maintana Aurora Fu- 
neral Home. 

Lo tin oportunidad pa duna condolencia 
diasabra,dia 25 di juni 2016, di 7.00 pm - 
9.00 pm na AuroraFuneral Home. 

Trahecolonan alegre tawordo aprecia. 



^Aurora^. 

TeI: 593 TIB 57 t SBB- 5 G 99 / 5 S 0-1402 
Fhk: 5 B 5 - 009 B 

“Señor ta mi wardador, mi’n tin falta di nada 
Den cunucu di yerba berde e ta ponemisosega. 

E ta hibaminaawatrankil, 

Pa mi bolbehañaforsa”. 

Salmo: 23 

Cu profundotristesananoscurason, nos ta anunciafayeci- 
mento di mi esposo, nostata y noswelostima. 


Ir^ 

|» 

% 

Ey 


Enrique Flores 
Geerman 

Mihorconocicomo “Riri” 

★16-10-1931 

f22-06-2016 

Na nomber di suesposa: 

Marie Geerman- Trott 

Su yiunan : Jeanette Geerman 
Rodolfo (Dolfi) y SharuskaGeerman- Quant 
Dino y Maria Geerman- Esguerra 
Andres y Monica Geerman-Molina 
Anthonyjanga 

Su Nieto(a)nan: Nashma Felix 
Carolyne, Stacey-Ann, Nathaniel Geerman 
Christopher Geerman 
Nahaliel y EldrikNogera 
Jeshua, NahandreaGeerman 
Luna Maria, Jacob Geerman 
JesselineFigaroa, Reginald Danje 
Jermaine, Jeremy, Joshua Janga 

Su Bisanietonan: ZyricqLacle 
Jaymir, Jayron, Jayven, Jaythan Janga 

Su Rumannan: Sra. VdaCecilia (Sisi) Henriquez - Geer- 
man y famia 

Sr. Johannes (Janchi) y EastlynGeerman y famia 
Sr. VdoCandido( Kenny) Geerman y famia 

Su Swa : 

Frank y TruidaTrott- Maduro y famia 

Tur susobrino y sobrinanan, primo y primanan, ihanan, 
comer y compernan, bisiña y conocirnan y demasfamia. 

Geerman, Trott, Tromp, Henriquez, de Kort, Engel- 
brecht, Krozendijk, Oduber, Felix, Lacle, Janga, Wever, 
Quant, Esguerra, Molina, Boezem, Nogera, Fistler. 

Ta invitapa asistina e acto di despedida cu lo tumalugar- 
diasabra25juni 2016 for di 2or - 4or atardina Aurora Fu- 
neral Home. Cremacion lo ta den seno familiar. 

Tin oportunidad pa Condoleerdiabierna 24 juni 2016 for 
di 7or - 9or anochina Aurora Funeral Home. 

Nos ta pidinosdisculpasi den nostristezanospor a lubi- 
daun of mas famia. 

Despues di entiero no ta ricibibishita di condolenciana- 
cas. 

Fax 503-ééa& 

“Señor ta mi wardador, mi’n tin 
falta di nada 

Den cunucu di yerba berde e ta 
ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu inmenso tristesa na nos cu- 
rason nos kier participa fayeci- 
mento di : 



Oswaldo Croes 

Mihor conoci como “Maiky” 
★04-04-1948 -123-06-2016 

Na nomber di su : 

Casa : 

Bienvenida Croes-Rodriguez 

Yiunan di su curason : Juan, 

Cristian, Ivan, Deevi, Leidy, Ani- 
ta yjudy 

Mama: 

Sra. vda.Estrolita Croes-Lumini- 
er 

Rumannan : 

Thelma y Lino Thode-Croes 
fRegina Koolman-Croes y famia 
Rudolf y Ella Croes-Liliciana y 
famia 

Charles Croes y famia 
Donald Croes y famia 
Gloria Croes y famia 

Sobrinonan, primo(a)nan, demas 
famia, amistadnan, bisiñanan y 
conocirnan 

Bon amiga di cas : Saida y Em- 
eralda 

Demas famia Croes y Rodriguez 
kier a invita pa e acto di entiero 
cual lo tuma lugar na Aurora Fu- 
neral Home dialuna 27 di juni 
2016 di 9’or pa ll’or di mainta, 
despues lo sali pa Santana Central 
Sabana Basora. 

Nos disculpa pero nos no ta ricibi 
bishita di condolencia na cas. 


C0ND0LENCIA ISffl 


DIASABRA 25 JUNI 2016 


^Aurara .. 

Tel: 533-0B57 / 55543695 / 560-1402 
Fajc: 50643695 

E dianan di nos bida ta setenta aña, óf si hende tin 
hopi forsa, ochenta aña ; 

Tóg nan orguyo no ta nada otro ku molester I 
pena, pasobra un dijes el a pasa, I nos ta bula bai. 
Salmo 90:10 

Cu inmenso tristesa y conforme cu Sios su bolun- 
tad nos ta anuncia fayecimento di: 



Maria Antonia Octa 

^02-02-1943 - f09-06-2016 
Na nomber di su: 

Yiunan : Evins Monbrun ( Hai'ti) 

f Vilotte Desire 

Nuera : Geudline Belony (Aruba) 

Nietonan : Sandra, Tilens, Wilcar Meline, 

Steven, Thamare, Mavens, Neille, Chaelle 
Tur su sobrino(a)nan, primo(a)nan, amigo(a)nan 
y rumannan di Iglesianan. 

Prima : Caline Babins 

Famianan : Octa, Mombrun y Lucas 

Ta invita pa acto di entiero cual lo tuma lugar di- 
asabra 25 di juni 2016 na Church of God na sa- 
bana Blanco 26 y despues lo sali pa Santana Cen- 
tral Sabana Basora. 

Nos difunto stima lo reposa di lor pa 4’or na Misa. 


v^UTQ^v 

Tel: 5934)357 / 50543695 / 565-1402 
Fax: 50543693 

Dios ta nos refugio, 

E ta nos fortalesa, 

E1 a resulta un yudador den mester. 

Salmo 46:1 

Cu inmenso dolor na nos curason pero conforme 
cu boluntad di Dios nos kier participa fayecimen- 
to di 



Catalina Ras Maduro 

Mihor conoci como “Machi’ 
of “Chichi” 

★13-02-1933 -124-06-2016 

Acto di entiero lo wordo anuncia despues 


■^ Anror a^. 

Tel: 593-0S57 \ ñBB-GHm f 56D-H03 
Fax: SBe-6693 

Mi no a muri, 

Dios a hiba mi na e 
Paraiso priminti 
Mi mission na e mundo 
A termina 

Pero Boso cu mi obra continua 
Den cada salida di Solo 
Y e supla di biento 
Mi amor eterno pa boso 
Lo tey pa semper. 

Met grote droefheid maken wij het overlijden bekend 
van: 



Walter de Vet 

23 april 1949 -22juni2016 

Walter is na een langdurig ziekbed overleden. 

Namens Familie & Vrienden: 

Echtgenote : 

t Marijke de Vet-Smeekens 
Familie: 

Angelique Smeekens & Inke Pawirodikromo 

Loek Smeekens 

Vrienden: 

Miranda van Roosmalen 

Ria Verdaasdonk 

Shakira de Cuba & Omar Tromp 

Ingrid Riko & Frank Gregoor 

Gelegenheid tot afscheid is bij Aurora Funeral Home op 
maandag 27 juni 2016 van 7 tot 9 uur ‘s avonds. 

Dank gaat uit naar: personeel Horacio Oduber- Aafke 
Eymann- personeel van Directie Onderwijs, Wit Gele 
Kruis en de familie de Cuba-Wever. 


Pa Oracion Prome cu Entiero 
Esta Virgilia 

y Orashion Despues di Entiero 
Esta Ocho Dia 



Por jama Atanasio Bremo Cel 592-2763 of 5686141 
Semper na bo Ordo 

DEPORTE 


Sv Britannia Damas Splenda , Total Finance , Bright 
Bekary cu parada di campeon 



ORANJESTAD - Awe di- 
asabra Sv Britannia di- 
vicion Dama Bright Bak- 
ery lo tene nan parada di 
campeon ora cu nan sali 
ariba cayanan di Aruba 
pa selebra nan di 4 titulo 
consecutivo di futbol di 
dama di Aruba. 

E parada lo sali pa 2’or di 
atardi for di C.D. Franklyn 
Bareño na Piedra Plat y lo 
tuma e direccion di ST Cruz, 
Hooiberg, Oranstad, Tanki 
Leendert, Paradea y lo ter- 


mina bek na C.D. Franklyn 
Bareño . 

Hungadonan cu a forma 
parti di Sv Britannia Splen- 
da 2015/16 tabata; Mylene 
Croes, Rigini Robert, Laura 
Alvares, Jorraine Maduro, 
Angele Winklaar, Yelitza Ras, 
Michella Werleman, Liseth 
Welzen, Josanne Maduro, 
Aaliyah Simon, Lysanne 
v/d Voort, Keren Cardona, 
Ruthline Croes, Ruchelline 
Zievinger, Marianne Go- 
mez, Solaia Henriquez, Me- 



Un santo sacificoo di Misa. pa recorda e di 3 aña 
di nos inolvidabel defunto 


HECTOR GABRIEL RUIZ 
"BOB JACK" 

Na Misa Santa Filomiena na Paradera, Majan 26 di Juni 2016 
pa 10'or di mainta. Ta invita turfamia 
amigo y conocinan HECRTOR, Donjo di 
HECASN.V. y HECOM 



Boso 

precencia 
lo ta di 
hopi 
aprecio 


"SABATAYA" 



lissa Acosta, Amanda Acosta, 
Lotte Stock, Celine Tromp, 
Jennifer Henao, Mandy Al- 
ders y Isabel Thode. 


Pa locual ta e staf tecnico a 
forma parti; Roberto Geer- 



man coach, Robert Verwo- 
erd, Jeanpierre Fingal, Tine- 
ke Jansen, Sharin Gomes, 
Andre Kolman, Daniel Geer- 
man y Mary Geerman. Un 
danki grandi ta bay na tur 
hende cu di un forma of otro 
a yuda durante campeonato 
2015/16 y tambe nos spon- 
sornan Splenda, Bright Bak- 
ery y Total Finance. 

Un danki di curason na tur 
e fanaticonan cu a apoya nos 
Damanan durante henter 
campeonato y sigur Sv Bri- 
tannia dama lo cuminsa pre- 
para mas trempan pa proxi- 
mo campeonato. 

